cyanic-selkie/wikianc huggingface dataset:
ᱛᱚᱯᱪᱟᱸᱪᱤ ᱵᱚᱱᱚᱛ
ᱦᱮᱡ ᱥᱮᱱ
ᱟᱥᱟᱞᱥᱳᱞ-ᱜᱟᱭᱟ ᱠᱷᱚᱸᱰ, ᱜᱨᱮᱸᱰ ᱠᱳᱨᱰ ᱫᱚ ᱦᱟᱵᱽᱲᱟ-ᱜᱟᱭᱟ-ᱫᱤᱞᱞᱤ ᱞᱟᱭᱤᱱ ᱟᱨ ᱦᱟᱵᱽᱲᱟ-ᱤᱞᱟᱦᱟᱵᱟᱫᱽ-ᱢᱩᱢᱵᱟᱭ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ, ᱱᱚᱣᱟ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱱᱮᱛᱟᱡᱤ ᱥᱩᱵᱷᱟᱥ ᱪᱚᱸᱫᱽᱨᱚ ᱵᱳᱥ ᱜᱚᱢᱚᱦ ᱨᱮᱞᱣᱮ ᱥᱴᱮᱥᱚᱱ ᱫᱚ ᱱᱚᱣᱟ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮ, ᱛᱚᱯᱪᱟᱸᱪᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱑᱐᱕ ᱜᱚᱴᱟᱝ ᱟᱹᱛᱩ ᱠᱷᱚᱱ ᱫᱚ ᱑᱙ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱯᱨᱟᱭᱢᱟᱨᱤ ᱤᱥᱠᱩᱞ ᱵᱟᱭ ᱛᱟᱦᱮᱸ ᱠᱟᱱᱟ, ᱖᱓ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱟᱨ ᱒᱓ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱠᱷᱚᱱ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾ ᱕᱑ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱾ ᱑᱐ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱟᱨ ᱢᱤᱫᱴᱟᱹᱝ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱯᱷᱩᱞᱟ ᱯᱟᱹᱨᱥᱤ
ᱯᱷᱩᱞᱟ, , ᱯᱷᱩᱞᱟᱱᱤ ᱥᱮ ᱯᱷᱩᱞᱟᱦ   ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ (Fulfulde 𞤊𞤵𞤤𞤬𞤵𞤤𞤣𞤫, Pulaar 𞤆𞤵𞤤𞤢𞥄𞤪, Pular 𞤆𞤵𞤤𞤢𞤪; Peul), ᱫᱚ ᱱᱟᱭᱡᱟᱨᱼᱠᱚᱝᱜᱳ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱥᱮᱱᱮᱜᱟᱢᱵᱤᱭᱟᱹᱱ ᱜᱩᱥᱴᱤ ᱨᱮᱭᱟᱜ ᱢᱤᱫ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱯᱟᱹᱨᱥᱤ ᱫᱚ ᱯᱟᱪᱮ ᱟᱯᱷᱨᱤᱠᱟ ᱟᱨ ᱛᱟᱞᱢᱟ ᱟᱯᱷᱨᱤᱠᱟ ᱨᱮᱱᱟᱜ ᱒᱐ ᱜᱚᱴᱟᱱ ᱫᱤᱥᱚᱢ ᱨᱮ ᱖᱕ ᱢᱤᱞᱤᱭᱚᱱ ᱠᱷᱚᱱ ᱦᱚᱸ ᱡᱟᱹᱥᱛᱤ ᱦᱚᱲ ᱠᱚ ᱨᱚᱲᱼᱟ ᱾ ᱟᱹᱰᱤ ᱢᱟᱨᱟᱝ ᱴᱚᱴᱷᱟ ᱛᱮ ᱯᱟᱥᱱᱟᱣ ᱢᱮᱱᱟᱜ ᱠᱷᱟᱹᱛᱤᱨ ᱯᱷᱩᱞᱟ ᱯᱟᱹᱨᱥᱤ ᱟᱭᱢᱟ ᱜᱟᱱ ᱪᱟᱸᱜᱟ ᱯᱟᱹᱨᱥᱤ ᱛᱮ ᱦᱟᱹᱴᱤᱧ ᱢᱮᱱᱟᱜᱼᱟ ᱾ ᱱᱚᱣᱟ ᱯᱟᱹᱨᱥᱤ ᱫᱚ ᱟᱨᱦᱚᱸ ᱫᱚᱥᱟᱨ ᱯᱟᱹᱨᱥᱤ ᱞᱮᱠᱟᱛᱮ ᱟᱭᱢᱟ ᱜᱟᱱ ᱦᱚᱲ ᱠᱚ ᱨᱚᱲᱼᱟ ᱾
ᱵᱟᱨᱦᱮ ᱡᱚᱱᱚᱲ
Below are some websites from different countries that use the Latin alphabet of Fula/Fulfulde:
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱱᱟᱭᱡᱟᱨᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱟᱴᱞᱟᱱᱴᱤᱠᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱟᱴᱞᱟᱱᱴᱤᱠ ᱯᱟᱹᱨᱥᱤ ᱛᱷᱚᱠ: ᱥᱮᱱᱮᱜᱟᱢᱵᱤᱭᱟᱹᱱ ᱯᱟᱹᱨᱥᱤ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱞᱟᱛᱤᱱ ᱦᱚᱨᱚᱯ ᱛᱷᱚᱠ: ᱟᱫᱽᱞᱟᱢ ᱪᱤᱠᱤ ᱛᱷᱚᱠ: ᱟᱨᱚᱵᱤᱠ ᱦᱚᱨᱚᱯ ᱛᱷᱚᱠ: ᱥᱮᱱᱮᱜᱟᱞ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱱᱟᱭᱡᱮᱨᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱱᱟᱭᱡᱟᱨ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱢᱳᱹᱣᱨᱤᱛᱟᱱᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱢᱟᱞᱤ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱜᱤᱱᱤᱼᱵᱤᱥᱟᱶ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱜᱤᱱᱤ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱠᱮᱢᱮᱨᱩᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱵᱩᱨᱠᱤᱱᱟ ᱯᱷᱟᱥᱳ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱵᱮᱱᱤᱱ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱱᱟᱢᱤᱵᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱥᱤᱭᱮᱨᱟ ᱞᱤᱭᱳᱱ ᱨᱮᱱᱟᱜ ᱯᱟᱹᱨᱥᱤ
ᱢᱮᱢᱟᱨᱤ ᱑ ᱵᱚᱱᱚᱛ
ᱢᱮᱢᱟᱨᱤ ᱑ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱵᱚᱨᱫᱷᱚᱢᱟᱱ ᱥᱚᱫᱚᱨ ᱮᱛᱚᱢ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱴᱷᱟᱶ
ᱢᱮᱢᱟᱨᱤ 23.176°N, 88.107°W ᱨᱮ ᱢᱮᱱᱟᱜᱼᱟ ᱾
ᱢᱮᱢᱟᱨᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱫᱚ ᱦᱚᱱᱚᱛ ᱨᱮᱱᱟᱜ ᱛᱟᱞᱢᱟ ᱴᱟᱺᱰᱤ ᱴᱚᱴᱷᱟ ᱵᱚᱨᱫᱷᱚᱢᱟᱱ ᱴᱟᱺᱰᱤ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱫᱚ ᱥᱟᱢᱟᱝ ᱵᱷᱟᱜᱤᱨᱛᱷᱤ, ᱠᱚᱧᱮ-ᱯᱟᱪᱮ ᱨᱮ ᱚᱡᱚᱭ ᱟᱨ ᱯᱟᱪᱮ ᱟᱨ ᱮᱛᱚᱢ ᱨᱮ ᱫᱟᱢᱚᱫᱚᱨ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱢᱮᱢᱟᱨᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱢᱮᱢᱟᱨᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱦᱩᱜᱽᱞᱤ ᱦᱚᱱᱚᱛ ᱨᱮ ᱠᱟᱞᱱᱟ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱱᱰᱩᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱡᱟᱢᱟᱞᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱵᱚᱨᱫᱷᱣᱟᱱ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱢᱮᱢᱟᱨᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱘᱖.᱙᱑ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱑᱐ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱗᱑ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱑᱓ ᱜᱚᱴᱟᱝ ᱢᱚᱣᱡᱟ ᱟᱨ ᱑᱑᱑ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱢᱮᱢᱟᱨᱤ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱢᱮᱢᱟᱨᱤ ᱨᱮ ᱢᱮᱱᱟᱜᱼᱟ ᱾
ᱢᱮᱢᱟᱨᱤ ᱑ ᱵᱚᱱᱚᱛ/ᱯᱚᱸᱪᱟᱭᱚᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱚᱸᱪᱟᱭᱚᱛ ᱠᱚ ᱢᱮᱱᱟᱜᱼᱟ: ᱟᱢᱚᱫᱽᱯᱩᱨ, ᱵᱟᱜᱤᱭᱟ, ᱫᱚᱞᱩᱭᱵᱟᱡᱟᱨ ᱑, ᱫᱚᱞᱩᱭᱵᱟᱡᱟᱨ ᱒, ᱫᱮᱵᱤᱯᱩᱨ, ᱫᱩᱨᱜᱟᱯᱩᱨ ᱜᱳᱯ-ᱜᱚᱝᱛᱚᱨ ᱒, ᱱᱤᱢᱳ ᱑ ᱟᱨ ᱱᱤᱢᱳ ᱒ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱮᱢᱟᱨᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱒᱑᱘,᱔᱒᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱑᱔,᱐᱐᱕ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱔,᱔᱒᱐ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱑᱐,᱗᱑᱒ (᱕᱑%) ᱠᱚᱲᱟ ᱟᱨ ᱑᱐᱗,᱗᱑᱓ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱒᱒,᱒᱙᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱗᱙,᱙᱗᱖ (᱓᱖.᱖᱑%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱓᱔,᱔᱖᱗ (᱑᱕.᱗᱘%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱢᱮᱢᱟᱨᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱟᱞᱤᱯᱩᱨ (᱔,᱔᱒᱐) ᱾
ᱢᱮᱢᱟᱨᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱯᱚᱞᱞᱟ (᱖,᱖᱗᱕), ᱪᱚᱸᱪᱚᱞ (᱑᱑,᱔᱗᱖), ᱚᱢᱟᱫᱽᱯᱩᱨ (᱕,᱕᱐᱗), ᱥᱟᱱᱩᱭ (᱔,᱑᱔᱑), ᱨᱚᱥᱩᱞᱯᱩᱨ (᱕,᱐᱙᱑), ᱠᱮᱱᱱᱟ (᱔,᱑᱑᱖), ᱱᱤᱢᱳ (᱔,᱗᱑᱐), ᱪᱷᱳᱴᱠᱷᱚᱸᱰᱟ (᱔,᱓᱖᱕) ᱟᱨ ᱢᱚᱵᱟᱨᱚᱠᱯᱩᱨ (᱔,᱔᱖᱕) ᱾
ᱢᱮᱢᱟᱨᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱫᱩᱨᱜᱟᱯᱩᱨ (᱒,᱐᱕᱖), ᱫᱮᱵᱤᱯᱩᱨ (᱓,᱑᱗᱕), ᱜᱚᱸᱴᱟᱨ (᱒,᱖᱓᱗), ᱵᱚᱜᱤᱞᱟ (᱓,᱔᱕᱙) ᱟᱨ ᱫᱚᱞᱩᱭᱵᱟᱡᱟᱨ (᱓,᱗᱑᱔) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱮᱢᱟᱨᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱔᱕,᱓᱔᱑ ᱜᱚᱴᱟᱝ (᱗᱔.᱑᱐%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱘᱐,᱔᱐᱔ (᱘᱐.᱘᱘%) ᱠᱚᱲᱟ ᱟᱨ ᱖᱔,᱙᱓᱗ (᱖᱗.᱑᱔%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱓.᱗᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱑᱗᱒,᱖᱑᱖ ᱜᱚᱴᱟᱝ ᱦᱤᱱᱫᱩ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱢᱮᱢᱟᱨᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱩᱱᱠᱩᱣᱟᱜ ᱦᱚᱲ ᱮᱞ ᱫᱚ ᱗᱙.᱐᱓% ᱛᱟᱦᱮᱸ ᱠᱟᱱᱟ ᱾ ᱢᱩᱥᱞᱤᱢ ᱫᱚ ᱓᱙,᱘᱘᱒ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱑᱘.᱒᱖% ᱛᱟᱦᱮᱸ ᱠᱟᱱᱟ ᱾ ᱤᱥᱟᱹᱭ ᱫᱚ ᱓᱖᱐ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱐.᱑᱖% ᱛᱟᱦᱮᱸ ᱠᱟᱱᱟ ᱾ ᱮᱴᱟᱜ ᱠᱚᱫᱚ ᱕,᱕᱖᱗ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱫᱚ ᱒.᱕᱕% ᱛᱟᱦᱮᱸ ᱠᱟᱱᱟ ᱾
ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ ᱦᱤᱱᱫᱩ ᱦᱚᱲ ᱮᱞ ᱟᱜ ᱥᱟᱭᱠᱚᱲᱟ ᱫᱚ ᱑᱙᱖᱑ ᱥᱟᱞ ᱨᱮ ᱘᱔.᱓% ᱠᱷᱚᱱ ᱜᱷᱟᱴᱟᱣ ᱠᱟᱛᱮ ᱒᱐᱑᱑ ᱥᱟᱞ ᱨᱮ ᱗᱗.᱙% ᱦᱩᱭ ᱮᱱᱟ ᱟᱨ ᱢᱩᱥᱞᱤᱢ ᱦᱚᱲ ᱮᱞ ᱟᱜ ᱥᱟᱭᱠᱚᱲᱟ ᱫᱚ ᱑᱙᱖᱑ ᱥᱟᱞ ᱨᱮ ᱑᱕.᱒% ᱠᱷᱚᱱ ᱵᱟᱲᱦᱟᱣ ᱠᱟᱛᱮ ᱒᱐᱑᱑ ᱥᱟᱞ ᱨᱮ ᱒᱐.᱗% ᱦᱩᱭ ᱮᱱᱟ ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱘᱖.᱔᱙% ᱫᱚ ᱵᱟᱝᱞᱟ, ᱑᱑.᱘᱓% ᱫᱚ ᱥᱟᱱᱛᱟᱲᱤ ᱟᱨ ᱑.᱐᱐% ᱫᱚ ᱦᱤᱱᱫᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱵᱮᱸᱠᱤᱝ
᱒᱐᱑᱓-᱑᱔ ᱥᱟᱞ ᱨᱮ, ᱢᱮᱢᱟᱨᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱒ ᱜᱚᱴᱟᱝ ᱵᱮᱯᱟᱨ ᱵᱮᱸᱠ ᱟᱨ ᱵᱟᱨᱭᱟ ᱜᱨᱟᱢᱤᱬ ᱵᱮᱸᱠ ᱨᱮᱱᱟᱜ ᱚᱯᱷᱤᱥ ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱦᱟᱵᱽᱲᱟ-ᱵᱚᱨᱫᱷᱚᱢᱟᱱ ᱢᱩᱬ ᱞᱟᱭᱤᱱ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱟᱨ ᱨᱚᱥᱩᱞᱯᱩᱨ, ᱱᱤᱢᱳ, ᱢᱮᱢᱟᱨᱤ, ᱵᱟᱜᱤᱞᱟ ᱟᱨ ᱫᱮᱵᱤᱯᱩᱨ ᱨᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱦᱟᱵᱽᱲᱟ-ᱵᱚᱨᱫᱷᱚᱢᱟᱱ ᱠᱚᱨᱰ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱟᱨ ᱯᱚᱞᱞᱟ ᱨᱚᱰ ᱨᱮ ᱢᱤᱫ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱠᱚᱞᱠᱟᱛᱟ-ᱫᱤᱞᱞᱤ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ (ᱢᱟᱨᱮ ᱮᱞ ᱮᱱ.ᱮᱪ ᱒) ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
ᱢᱮᱢᱟᱨᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱑᱑᱑ ᱜᱚᱴᱟᱝ ᱟᱹᱛᱩ ᱠᱷᱚᱱ ᱘ ᱜᱚᱴᱟᱝ ᱟᱹᱛᱩ ᱨᱮ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱓᱙ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱔᱔ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱓᱕ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
ᱢᱮᱢᱟᱨᱤ ᱜᱨᱟᱢᱤᱬ ᱟᱥᱯᱟᱛᱟᱞ (᱖᱐ ᱵᱮᱰ ᱟᱜ) ᱫᱚ ᱢᱮᱢᱟᱨᱤ ᱱᱚᱜᱚᱨ ᱯᱟᱞᱤᱠᱟ ᱨᱮ ᱢᱮᱱᱟᱜᱼᱟ ᱾ ᱢᱮᱢᱟᱨᱤ ᱑ ᱵᱚᱱᱚᱛ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱫᱮᱵᱤᱯᱩᱨ (᱑᱐ ᱵᱮᱰ ᱟᱜ), ᱫᱩᱨᱜᱟᱯᱩᱨ, ᱯᱤ ᱳ ᱪᱷᱳᱴᱠᱷᱚᱨᱫᱟ (᱑᱐ ᱵᱮᱰ ᱟᱜ) ᱯᱚᱞᱞᱟ ᱨᱚᱰ (᱑᱐ ᱵᱮᱰ ᱟᱜ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱠᱳᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱦᱚᱠᱚ ᱢᱮᱱ ᱜᱮᱭᱟ, ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱨᱟᱡᱽᱜᱟᱲ ᱠᱚᱞᱠᱟᱛᱟ ᱨᱮ ᱢᱮᱱᱟᱜ ᱢᱤᱫ ᱥᱚᱨᱠᱟᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ᱾ ᱑᱘᱕᱗ ᱥᱮᱨᱢᱟ ᱨᱮᱭᱟᱜ ᱒᱔ ᱡᱟᱱᱩᱣᱟᱨᱤ ᱨᱮ ᱛᱷᱟᱯᱚᱱ ᱟᱠᱟᱱ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱥᱤᱧᱚᱛ ᱨᱮᱭᱟᱜ ᱯᱩᱭᱞᱩ ᱱᱮᱵᱮᱛᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ᱾ ᱱᱤᱛ ᱱᱚᱣᱟ ᱨᱮᱭᱟᱜ ᱪᱟᱪᱞᱟᱣ ᱮᱞᱟᱠᱟ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱛᱷᱚᱨᱟ ᱜᱟᱱ ᱦᱚᱱᱚᱛ ᱨᱮᱜᱮ ᱢᱮᱱᱟᱜᱼᱟ, ᱢᱮᱱᱠᱷᱟᱱ ᱱᱚᱣᱟ ᱛᱷᱟᱯᱚᱱ ᱚᱠᱛᱮ ᱱᱚᱣᱟ ᱨᱮᱭᱟᱜ ᱪᱟᱪᱞᱟᱣ ᱮᱞᱟᱠᱟ ᱞᱟᱦᱳᱨ ᱠᱷᱚᱱ ᱢᱤᱭᱟᱱᱢᱟᱨ ᱦᱟᱹᱵᱤᱫ ᱛᱟᱸᱦᱮ ᱠᱟᱱᱟ᱾ ᱱᱚᱣᱟ ᱜᱮ ᱥᱤᱧᱚᱛ ᱨᱮᱭᱟᱜ ᱱᱚᱝᱠᱟᱱ ᱢᱤᱫ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ ᱡᱟᱦᱟᱸ ᱥᱟᱶ ᱯᱩᱱ ᱯᱩᱱᱭᱟ ᱱᱳᱵᱮᱞ ᱥᱤᱨᱯᱷᱟᱹ ᱡᱤᱛᱠᱟᱹᱨᱤᱭᱟᱹ ᱟᱜ ᱥᱟᱹᱜᱟᱹᱭ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱭᱟᱜ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ ᱦᱚᱛᱮᱛᱮ "ᱢᱚᱬᱮ ᱤᱯᱤᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ" ᱞᱮᱠᱟᱛᱮ ᱩᱯᱨᱩᱢ ᱟᱨ "ᱮᱹ" ᱜᱽᱨᱮᱰ ᱢᱟᱹᱱ ᱮ ᱮᱢ ᱟᱠᱟᱫᱟ᱾
ᱠᱚᱞᱠᱟᱛᱟ ᱟᱨ ᱚᱱᱟ ᱟᱸᱰᱮᱯᱟᱥᱮ ᱵᱟᱡᱟᱨ ᱨᱮ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱜᱮᱞ ᱯᱩᱱ ᱜᱚᱴᱟᱱ ᱠᱮᱢᱯᱟᱥ ᱢᱮᱱᱟᱜᱼᱟ᱾ ᱒᱐᱒᱐ ᱨᱮᱭᱟᱜ ᱦᱤᱥᱟᱹᱵᱽ ᱞᱮᱠᱟᱛᱮ, ᱑᱕᱑ ᱜᱚᱴᱟᱱ ᱠᱚᱞᱮᱡᱽ ᱟᱨ ᱒᱑ ᱜᱚᱴᱟᱱ ᱛᱷᱟᱹᱯᱱᱤᱛ ᱟᱨ ᱥᱮᱪᱮᱫ ᱛᱟᱞᱢᱟ ᱱᱚᱣᱟ ᱥᱟᱶᱛᱮ ᱡᱚᱯᱲᱟᱣ ᱢᱮᱱᱟᱜᱼᱟ᱾ ᱥᱤᱧᱚᱛ ᱥᱚᱨᱠᱟᱨ ᱨᱮᱭᱟᱜ ᱥᱮᱪᱮᱫ ᱢᱚᱱᱛᱨᱤ ᱢᱟᱰᱮᱨ ᱟᱜ ᱡᱟᱹᱛᱤᱭᱟᱹᱨᱤ ᱛᱷᱟᱹᱯᱱᱤᱛᱟᱱ ᱨᱮᱝᱠᱤᱝ ᱯᱷᱨᱮᱢᱣᱟᱨᱠ ᱨᱮᱭᱟᱜ ᱒᱐᱒᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛᱤᱭᱟᱹ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ ᱨᱮ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱯᱩᱱᱟᱜ ᱴᱷᱟᱶ ᱨᱮ ᱛᱟᱸᱦᱮ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱠᱚᱞᱠᱟᱛᱟ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱵᱟᱝ ᱥᱟᱹᱛ ᱟᱠᱟᱱᱟ
ᱟᱞ ᱠᱣᱮᱫᱟ
ᱟᱞ ᱠᱣᱮᱫᱟ(/ælˈkaɪdə, ˌælkɑːˈiːdə/; Arabic: القاعدة‎ al-qāʿidah, IPA: [ælqɑːʕɪdɐ], ᱢᱮᱱᱮᱛ: "ᱢᱩᱛᱩᱞ", "ᱵᱩᱱᱤᱭᱟᱹᱫ" ᱫᱚ ᱥᱟᱸᱜᱮ ᱫᱤᱥᱚᱢ ᱨᱮ ᱠᱟᱹᱢᱤ ᱠᱟᱱ ᱥᱩᱢᱤ ᱤᱥᱞᱟᱢᱤᱠ ᱟᱛᱚᱸᱠᱵᱟᱹᱫ ᱥᱚᱸᱜᱚᱴᱷᱚᱱ ᱠᱟᱱᱟ ᱡᱟᱦᱟᱸ ᱳᱥᱟᱢᱟ ᱵᱤᱱ ᱞᱟᱫᱮᱱ,ᱟᱵᱫᱩᱞᱞᱟ ᱟᱡᱟᱢ ᱥᱟᱶ ᱟᱨᱚᱵ ᱠᱟᱹᱢᱤᱭᱟᱹ ᱡᱟᱦᱟᱸᱭ ᱠᱚ ᱥᱳᱵᱷᱤᱭᱮᱛ ᱟᱠᱨᱚᱢᱚᱬ ᱨᱮᱠᱚ ᱥᱮᱞᱮᱫ ᱠᱚ ᱛᱟᱦᱮᱸᱠᱟᱱᱟ ᱩᱱᱠᱩ ᱥᱟᱶ ᱑᱙᱘᱘ ᱨᱮ ᱵᱮᱨᱮᱫ ᱞᱮᱱᱟ ᱾ ᱟᱞ ᱠᱣᱮᱫᱟ ᱤᱥᱞᱟᱢᱤᱠ ᱠᱚᱴᱚᱨᱵᱟᱫᱤ ᱥᱟᱞᱟᱯᱷᱤᱥᱴ ᱡᱤᱦᱟᱫᱤ ᱨᱮᱱᱟᱜ ᱢᱤᱫ ᱱᱮᱴᱣᱟᱨᱠ ᱞᱮᱠᱟᱛᱮᱭ ᱠᱟᱹᱢᱤᱭᱟᱭ ᱾ ᱱᱚᱣᱟ ᱥᱚᱸᱜᱚᱴᱷᱚᱱ ᱭᱩᱱᱟᱭᱴᱮᱰ ᱱᱮᱥᱚᱱ ᱥᱤᱠᱩᱨᱤᱴᱭ ᱠᱟᱣᱱᱥᱤᱞ, ᱱᱟᱴᱳ, ᱭᱩᱨᱳᱯᱤᱭᱳᱱ ᱭᱩᱱᱤᱭᱚᱱ,ᱭᱩᱵᱟᱭᱴᱮᱰ ᱥᱴᱮᱴᱥ,ᱭᱩᱱᱟᱭᱴᱮᱰ ᱠᱤᱸᱜᱰᱚᱢ, ᱨᱚᱥᱤᱭᱟ, ᱤᱱᱰᱤᱭᱟ ᱮᱢᱟᱱ ᱯᱟᱦᱴᱟ ᱠᱷᱚᱱ ᱵᱟᱹᱲᱛᱤ ᱵᱟᱹᱲᱤᱡ ᱟᱛᱚᱸᱠᱵᱟᱫ ᱛᱟᱞᱠᱟᱹ ᱨᱮᱠᱚ ᱛᱟᱹᱞᱠᱟᱹ ᱦᱟᱠᱟᱫᱮᱭᱟ ᱠᱚ ᱾᱑᱙᱙᱘ ᱥᱟᱞ ᱨᱮ ᱭᱩᱱᱟᱭᱴᱮᱰ ᱨᱟᱡᱫᱩᱛ ᱟᱹᱢᱟᱹᱞᱤ ᱥᱮᱯᱴᱮᱢᱵᱚᱨ ᱑᱑ ᱟᱠᱨᱚᱢᱚᱬ, ᱒᱐᱐᱒ ᱨᱮᱱᱟᱜ ᱵᱟᱞᱤ ᱟᱠᱨᱚᱢᱚᱬ ᱱᱩᱭ ᱥᱚᱸᱜᱚᱴᱷᱚᱱᱼᱟ ᱵᱟᱲᱤᱡ ᱠᱟᱹᱨᱫᱷᱟᱹᱱᱤ ᱠᱟᱱᱟ ᱾ ᱚᱱᱟ ᱥᱟᱶᱛᱮ ᱟᱹᱰᱤᱜᱟᱱ ᱫᱤᱥᱚᱢ ᱨᱮ ᱦᱚᱲ ᱜᱚᱡ, ᱵᱚᱢ ᱜᱤᱰᱤ ᱞᱮᱠᱟᱱ ᱵᱟᱹᱲᱤᱡ ᱠᱟᱹᱢᱤ ᱦᱟᱠᱟᱫᱼᱟᱭ ᱾ᱥᱮᱯᱴᱮᱢᱵᱚᱨ ᱑᱑ ᱨᱮᱱᱟᱜ ᱦᱟᱞᱟ ᱨᱩᱣᱟᱹᱲ ᱞᱮᱠᱟᱛᱮ ᱭᱩᱱᱟᱭᱴᱮᱰ ᱥᱴᱮᱴᱥ ᱟᱯᱷᱜᱟᱱᱤᱥᱛᱟᱱ ᱮ ᱦᱟᱢᱞᱟ ᱠᱮᱫᱼᱟ, ᱡᱟᱦᱟᱸ ᱟᱡ "War on Terror" ᱟᱛᱚᱸᱠᱵᱟᱫ ᱵᱤᱨᱩᱫᱷ ᱞᱟᱹᱰᱷᱟᱹᱭ ᱮ ᱧᱩᱛᱩᱢ ᱞᱮᱫᱼᱟ ᱾ ᱚᱱᱟ ᱞᱟᱹᱰᱷᱟᱹᱭ ᱛᱟᱭᱚᱢ ᱟᱞ ᱠᱣᱮᱫᱟ ᱟᱨ ᱟᱡ ᱨᱤᱱ ᱡᱚᱴᱟᱣ ᱥᱚᱸᱜᱚᱴᱷᱚᱱ ᱠᱚᱣᱟᱜ ᱰᱟᱸᱫᱟ ᱦᱩᱡᱩᱲᱮᱱᱟ ᱾ ᱳᱥᱟᱢᱟ ᱵᱤᱱ ᱞᱟᱫᱮᱱ ᱥᱟᱶ ᱮᱴᱟᱜ ᱟᱹᱜᱩᱣᱟᱱ ᱠᱚᱠᱚ ᱜᱚᱡ ᱦᱚᱪᱚᱭᱮᱱ ᱠᱷᱟᱱ ᱠᱚ ᱡᱟᱦᱟᱸᱠᱚ ᱥᱟᱨᱮᱡ ᱮᱱᱟ ᱩᱱᱠᱩ ᱟᱠᱚᱣᱟᱜ ᱥᱟᱯᱲᱟᱣ ᱟᱨ ᱟᱠᱚᱣᱟᱜ ᱠᱟᱹᱢᱤ ᱦᱚᱨᱟ ᱨᱮᱱᱟᱜ ᱪᱷᱟᱸᱪ ᱠᱚ ᱵᱚᱫᱚᱞ ᱠᱮᱫᱼᱟ ᱾ᱱᱚᱣᱟ ᱥᱚᱸᱜᱚᱴᱷᱚᱱ ᱥᱩᱥᱟᱭᱤᱰ ᱟᱠᱨᱚᱢᱚᱬ ᱥᱟᱶᱛᱮ ᱟᱹᱰᱤᱜᱟᱱ ᱴᱷᱟᱶᱨᱮ ᱢᱤᱫ ᱫᱷᱟᱣ ᱛᱮ ᱵᱚᱢᱵᱤᱸ ᱮᱢᱟᱱᱞᱮᱠᱟ ᱟᱡᱟᱜ ᱠᱟᱹᱢᱤᱨᱮᱱᱟᱜ ᱜᱩᱬ ᱠᱟᱱᱟ ᱾ ᱡᱟᱦᱟᱸᱭ ᱡᱟᱦᱟᱸᱭ ᱟᱯᱷᱜᱟᱱᱤᱥᱛᱟᱱ, ᱯᱟᱠᱤᱥᱛᱟᱱ,ᱤᱨᱟᱠ, ᱟᱨ ᱥᱩᱫᱟᱱ ᱨᱮᱱᱟᱜ ᱠᱮᱢᱯ ᱨᱮ ᱥᱮᱪᱮᱫ ᱦᱟᱠᱟᱱᱟᱠᱚ ᱩᱱᱠᱩ ᱞᱟᱫᱮᱱ ᱟᱨ ᱟᱞ ᱠᱣᱮᱫᱟ ᱪᱮᱛᱟᱱ ᱨᱮ ᱟᱠᱚᱣᱟᱜ ᱯᱟᱹᱛᱭᱟᱹᱣ ᱫᱚᱦᱚ ᱨᱮᱱᱟᱜ ᱠᱚ ᱥᱚᱯᱚᱛᱷ ᱟᱠᱚ ᱾ ᱢᱩᱥᱞᱤᱢ ᱫᱤᱥᱚᱢ ᱨᱮ ᱵᱟᱦᱨᱮ ᱫᱤᱥᱚᱢ ᱠᱚᱨᱮᱱᱟᱜ ᱚᱨᱥᱚᱝ ᱵᱟᱝ ᱛᱟᱷᱮᱱᱢᱟ ᱟᱨ ᱡᱷᱚᱛᱚ ᱢᱩᱥᱞᱤᱢ ᱫᱤᱥᱚᱢ ᱨᱮ ᱠᱷᱚᱞᱤᱯᱚᱛᱷ ᱥᱟᱥᱚᱱ ᱛᱟᱦᱮᱱ ᱢᱟ ᱢᱮᱱᱛᱮᱫ ᱟᱞᱠᱣᱮᱫᱟ ᱦᱟᱜ ᱩᱭᱦᱟᱹᱨ ᱠᱟᱱᱟ ᱾ ᱠᱤᱨᱚᱥᱛᱟᱱ ᱟᱨ ᱡᱤᱣᱤᱥ ᱠᱚ ᱥᱟᱞᱟᱜ ᱡᱚᱴᱟᱣ ᱫᱚ ᱤᱥᱞᱟᱢ ᱫᱷᱚᱨᱚᱢ ᱥᱟᱞᱟᱜ ᱵᱤᱥᱣᱟᱥᱜᱷᱟᱛ ᱢᱮᱱᱛᱮᱫ ᱯᱟᱹᱛᱭᱟᱹᱣ ᱿ ᱥᱟᱞᱟᱯᱷᱤᱭᱤᱥᱴ ᱡᱤᱦᱟᱫᱤ ᱠᱚᱣᱟᱜ ᱱᱚᱣᱟ ᱦᱚᱸ ᱯᱟᱹᱛᱭᱟᱣ ᱢᱮᱱᱟᱜᱼᱟ ᱡᱟᱦᱟᱸᱭ ᱱᱚᱣᱟ ᱡᱤᱦᱟᱫ ᱨᱮ ᱵᱟᱠᱚ ᱥᱮᱞᱮᱫ ᱦᱟᱠᱟᱱᱟ ᱩᱱᱠᱩ ᱜᱚᱡ ᱦᱚᱸ ᱱᱤᱨᱚᱲ ᱜᱮᱭᱟ ᱾ ᱫᱷᱚᱨᱚᱢ ᱯᱩᱛᱷᱤ ᱨᱮ ᱵᱟᱝ ᱫᱚᱥ ᱦᱚᱲ ᱜᱚᱡ ᱢᱟᱱᱟ ᱜᱮᱭᱟ ᱢᱮᱱᱛᱮᱫ ᱱᱚᱣᱟ ᱠᱟᱛᱷᱟ ᱠᱚ ᱫᱮᱭᱟ ᱦᱟᱠᱟᱫᱼᱟ ᱿ ᱟᱞ ᱠᱣᱮᱫᱟ ᱟᱠᱚ ᱵᱮᱱᱟᱣ ᱦᱟᱠᱟᱫ ᱨᱟᱭᱨᱤᱛ ᱚᱥᱚᱞ ᱨᱮ ᱢᱮᱱᱟᱜ ᱥᱟᱦᱨᱤᱭᱟ ᱟᱹᱱᱟᱹᱨᱤ ᱨᱮ ᱥᱮᱞᱮᱫ ᱠᱟᱛᱮᱫ ᱚᱱᱟ ᱵᱚᱫᱳᱞ ᱥᱟᱱᱟ ᱮᱫ ᱠᱚᱣᱟ ᱾ ᱟᱞ ᱠᱣᱮᱫᱟ ᱡᱟᱦᱟᱸᱛᱤᱱᱟᱹᱜ ᱵᱟᱹᱲᱤᱡ ᱟᱠᱨᱚᱢᱚᱬ ᱮ ᱠᱚᱨᱟᱣ ᱦᱟᱠᱟᱫᱼᱟ ᱚᱱᱟ ᱫᱚ "ᱠᱟᱯᱷᱤᱨ" ᱠᱚ ᱧᱩᱛᱩᱢ ᱦᱟᱠᱟᱫᱼᱟ ᱾ ᱥᱤᱦᱟ, ᱥᱩᱯᱷᱤ ᱟᱨ ᱮᱴᱟᱜ ᱩᱫᱟᱹᱨ ᱢᱩᱥᱞᱤᱢ ᱠᱚᱫᱚ ᱵᱮᱫᱷᱚᱨᱚᱢ ᱜᱮᱭᱟᱠᱚ ᱱᱩᱠᱩ ᱠᱚᱣᱟᱜ ᱢᱚᱥᱡᱤᱫ ᱠᱚ ᱱᱩᱠᱩ ᱡᱚ ᱨᱟᱹᱯᱩᱫ ᱠᱮᱫᱼᱟ ᱟᱨ ᱟᱠᱚᱣᱟᱜ ᱜᱟᱫᱮᱞ ᱠᱚ ᱠᱚ ᱨᱟᱹᱯᱩᱫ ᱠᱮᱫ ᱛᱟᱠᱚᱣᱟ ᱿ ᱫᱟᱹᱭᱠᱟᱹ ᱞᱮᱠᱟᱛᱮ ᱭᱟᱡᱤᱫᱤ ᱠᱚᱢᱩᱱᱤᱴᱭ ᱵᱚᱢᱵᱤᱸ,ᱥᱚᱫᱚᱨ ᱥᱤᱴᱤ ᱵᱚᱢᱵᱤᱸ,ᱟᱥᱳᱣᱨᱟ ᱦᱚᱲᱜᱚᱡ, ᱮᱯᱨᱤᱞ ᱒᱐᱐᱗ ᱵᱟᱜᱫᱟᱫ ᱵᱚᱢᱵᱤᱸ ᱮᱢᱟᱱ ᱠᱚ ᱾ ᱒᱐᱑᱑ ᱨᱮ ᱵᱤᱱ ᱞᱟᱫᱮᱱ ᱜᱚᱡ ᱮᱱ ᱛᱟᱭᱚᱢ ᱱᱚᱣᱟ ᱥᱚᱸᱜᱚᱴᱷᱚᱱ ᱨᱤᱱᱤᱡ ᱟᱹᱜᱩᱣᱟᱹᱱ ᱫᱚ ᱤᱡᱤᱯᱴ ᱨᱤᱱᱤᱡ ᱟᱭᱢᱟᱱ ᱟᱞᱼᱲᱟᱣᱟᱦᱤᱨᱤ ᱢᱮᱱᱟᱭᱟ ᱾ ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱚᱢᱨᱟᱵᱚᱛᱤ
ᱚᱢᱨᱟᱵᱚᱛᱤ ᱫᱚ ᱵᱤᱫᱚᱨᱵᱷ ᱴᱚᱴᱷᱟ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱟᱨ ᱥᱤᱧᱚᱛ ᱨᱮᱱᱟᱜ ᱢᱚᱦᱟᱨᱟᱥᱴᱨᱚ ᱨᱮ ᱤᱨᱟᱹᱞᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱚᱢᱨᱟᱵᱚᱛᱤ ᱦᱚᱱᱚᱛ ᱟᱨ ᱚᱢᱨᱟᱵᱚᱛᱤ ᱠᱷᱚᱸᱰ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱡᱟᱦᱟᱸ ᱨᱮ ᱚᱠᱳᱞᱟ, ᱵᱩᱞᱰᱷᱟᱬᱟ, ᱣᱟᱥᱤᱢ ᱟᱨ ᱭᱚᱵᱚᱛᱢᱟᱞ ᱦᱚᱱᱚᱛ ᱥᱮᱞᱮᱫ ᱟᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮ ᱚᱢᱨᱟᱵᱚᱛᱤ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱖᱔᱖,᱘᱐᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ; ᱚᱸᱰᱮ ᱠᱷᱚᱱ ᱠᱚᱲᱟ ᱫᱚ ᱓᱓᱐,᱕᱔᱔ ᱢᱮᱱᱟᱜ ᱠᱚᱣᱟ ᱟᱨ ᱛᱤᱨᱞᱟᱹ ᱫᱚ ᱓᱑᱖,᱒᱕᱗ ᱢᱮᱱᱟᱜ ᱠᱚᱣᱟ ᱾ ᱚᱢᱨᱟᱵᱚᱛᱤ ᱥᱚᱦᱚᱨ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱫᱚ ᱙᱕᱗ ᱜᱚᱴᱟ ᱑᱐᱐᱐ ᱠᱚᱲᱟ ᱢᱮᱱᱟᱜ ᱠᱚᱣᱟ ᱾ ᱐-᱖ ᱵᱚᱪᱷᱚᱨ ᱩᱢᱚᱨ ᱥᱤᱢᱟᱹ ᱨᱮ ᱦᱚᱲ ᱮᱞ ᱫᱚ ᱖᱒,᱔᱙᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱫᱚᱨ ᱫᱚ (᱗ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱣᱟᱜ ᱦᱚᱲ ᱮᱞ) ᱙᱓.᱐᱓% ᱛᱟᱦᱮᱸ ᱠᱟᱱᱟ ᱾
ᱚᱛᱱᱚᱜ
ᱚᱢᱨᱟᱵᱚᱛᱤ 20.93°N, 77.75°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱓᱔᱓ ᱢᱤᱴᱚᱨ (᱑᱑᱒᱕ ᱯᱷᱤᱴ) ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱱᱟᱜᱽᱯᱩᱨ ᱠᱷᱚᱱ ᱑᱕᱖ ᱠᱤᱞᱚᱢᱤᱴᱚᱨ (᱙᱗ ᱢᱤᱞ) ᱯᱟᱪᱮ ᱨᱮ ᱢᱮᱱᱟᱜᱼᱟ ᱟᱨ ᱚᱢᱨᱟᱵᱚᱛᱤ ᱦᱚᱱᱚᱛ ᱟᱨ ᱚᱢᱨᱟᱵᱚᱛᱤ ᱠᱷᱚᱸᱰ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱛᱟᱞᱢᱟ ᱞᱮᱠᱟᱛᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱵᱩᱨᱩ ᱛᱟᱞᱟ ᱠᱷᱚᱱ ᱥᱮᱱᱚᱜᱟᱜ ᱰᱟᱦᱟᱨ ᱴᱷᱮᱱ ᱢᱮᱱᱟᱜᱼᱟ ᱾ ᱪᱤᱠᱷᱚᱞᱫᱚᱨᱟ ᱫᱚ ᱚᱢᱨᱟᱵᱚᱛᱤ ᱥᱚᱦᱚᱨ ᱠᱷᱚᱱ ᱘᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱱᱚᱣᱟ ᱵᱤᱫᱚᱨᱵᱷ ᱴᱚᱴᱷᱟ ᱨᱮᱱᱟᱜ ᱢᱤᱫᱴᱟᱹᱝ ᱵᱩᱨᱩ ᱮᱞᱟᱠᱟ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱚᱛ ᱴᱚᱴᱷᱟ ᱫᱚ ᱑᱘᱓.᱕ ᱜᱟᱺᱴ ᱠᱤᱞᱚᱢᱤᱴᱚᱨ (᱗᱐.᱘ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾
ᱥᱚᱲᱚᱠ
ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱥᱚᱲᱚᱠ ᱥᱟᱜᱟᱲᱚᱢ ᱱᱤᱜᱟᱢ (MSRTC) ᱫᱚ ᱤᱱᱴᱟᱨᱥᱤᱴᱤ ᱟᱨ ᱤᱱᱴᱟᱨᱥᱴᱮᱴ ᱥᱮᱱᱚᱜ ᱞᱟᱹᱜᱤᱫ ᱛᱮ ᱥᱟᱜᱟᱲᱚᱢ ᱥᱮᱵᱟ ᱧᱟᱢᱚᱜᱼᱟ ᱾ ᱟᱹᱰᱤ ᱜᱟᱱ ᱯᱨᱟᱵᱷᱮᱴ ᱚᱯᱨᱮᱴᱟᱨ ᱦᱚᱸ ᱟᱹᱰᱤ ᱜᱟᱱ ᱥᱮᱱᱚᱜ ᱠᱚ ᱚᱢᱨᱟᱵᱚᱛᱤᱼᱯᱩᱱᱮ ᱟᱨ ᱚᱢᱨᱟᱵᱤᱛᱤᱼᱤᱱᱫᱚᱨ ᱰᱟᱦᱟᱨ ᱨᱮ ᱪᱟᱞᱟᱜᱼᱟ ᱾ ᱱᱟᱜᱽᱯᱩᱨ, ᱭᱚᱵᱚᱛᱢᱟᱞ, ᱵᱷᱚᱯᱟᱞ, ᱦᱚᱨᱫᱟ, ᱤᱱᱫᱚᱨ, ᱨᱟᱭᱯᱩᱨ, ᱡᱟᱵᱟᱞᱯᱩᱨ, ᱢᱩᱢᱵᱟᱭ, ᱯᱩᱱᱮ, ᱚᱠᱳᱞᱟ, ᱫᱷᱚᱨᱱᱤ, ᱱᱟᱱᱫᱮᱲ, ᱚᱣᱨᱚᱝᱜᱟᱵᱟᱫᱽ, ᱡᱟᱞᱱᱟ, ᱵᱩᱨᱦᱟᱱᱯᱩᱨ, ᱯᱚᱨᱵᱷᱚᱱᱤ, ᱥᱚᱞᱟᱯᱩᱨ, ᱠᱷᱚᱸᱰᱣᱟ, ᱜᱚᱸᱫᱤᱭᱟ, ᱥᱤᱨᱰᱤ, ᱦᱟᱭᱫᱽᱨᱟᱵᱟᱫᱽ, ᱯᱚᱨᱚᱛᱣᱟᱲᱟ (ᱚᱪᱚᱞᱯᱩᱨ) ᱞᱮᱠᱟᱱ ᱥᱚᱦᱚᱨ ᱠᱚ ᱞᱟᱹᱜᱤᱫ ᱛᱮ ᱵᱟᱥ ᱥᱮᱵᱟ ᱟᱨ ᱠᱚᱞᱦᱟᱯᱩᱨ ᱦᱚᱸ ᱢᱮᱱᱟᱜᱼᱟ ᱾
ᱨᱮᱞᱣᱮ
ᱚᱢᱨᱟᱵᱚᱛᱤ ᱨᱮ ᱯᱮᱭᱟ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ :
ᱩᱰᱟᱹᱱ ᱰᱟᱹᱦᱤ
ᱰᱨ.ᱯᱚᱸᱡᱟᱵᱽᱨᱟᱣ ᱫᱮᱥᱢᱩᱠᱷ ᱩᱰᱟᱹᱱ ᱰᱟᱹᱦᱤ ᱚᱢᱨᱟᱵᱚᱛᱤ, ᱵᱮᱞᱳᱨᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱖ ᱠᱷᱚᱱ ᱣᱚᱵᱚᱛᱢᱟᱞ ᱥᱮᱫ ᱠᱷᱚᱱ ᱫᱚ ᱑᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱢᱚᱦᱟᱨᱟᱥᱴᱨᱚ ᱩᱰᱟᱹᱱ ᱰᱟᱹᱦᱤ ᱩᱛᱱᱟᱹᱣ ᱠᱚᱢᱯᱟᱹᱱᱤ (MADC) ᱦᱚᱛᱮᱛᱮ ᱪᱟᱪᱞᱟᱣ ᱠᱟᱱᱟ ᱾ ᱱᱚᱸᱰᱮ ᱦᱮᱞᱤᱯᱮᱰ ᱨᱮᱱᱟᱜ ᱵᱮᱵᱚᱥᱛᱟ ᱦᱚᱸ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱚᱦᱚᱨ ᱠᱚ
ᱢᱚᱦᱮᱥ ᱵᱟᱵᱩ
ᱢᱚᱦᱮᱥ ᱵᱟᱵᱩ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱯᱷᱤᱞᱢ ᱯᱟᱯᱟᱴᱤᱡ (ᱮᱠᱴᱚᱨ) ᱠᱟᱱᱟᱭ ᱾ ᱱᱩᱭ ᱫᱚ ᱵᱟᱹᱲᱛᱤ ᱠᱟᱛᱮ ᱛᱮᱞᱩᱩ ᱯᱷᱤᱞᱢ ᱨᱮ ᱯᱟᱴ ᱮᱫᱟᱭ ᱾ ᱢᱚᱦᱮᱥ ᱵᱟᱵᱩ ᱮᱱᱴᱚᱨᱴᱮᱱᱢᱮᱱᱴ ᱯᱨᱟᱭᱵᱷᱮᱴ ᱞᱤᱢᱤᱴᱮᱰ ᱧᱩᱛᱩᱢᱟᱱ ᱯᱨᱚᱰᱚᱠᱥᱚᱱ ᱜᱟᱶᱛᱟ ᱦᱚᱸ ᱢᱮᱱᱟᱜ ᱛᱟᱭᱟ ᱾ ᱢᱚᱦᱮᱥ ᱵᱟᱵᱩ ᱫᱚ ᱙ ᱚᱜᱚᱥᱴ ᱑᱙᱗᱕ ᱥᱟᱹᱦᱤᱛ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱢᱚᱦᱮᱥ ᱵᱟᱵᱩ ᱫᱚ ᱛᱮᱞᱩᱜᱩ ᱯᱷᱤᱞᱢ ᱯᱟᱯᱟᱴᱤᱭᱟᱹ ᱠᱨᱤᱥᱱᱟ ᱭᱤᱡ ᱦᱩᱰᱤᱧ ᱩᱛᱟᱹᱨ ᱠᱚᱲ ᱜᱤᱫᱽᱨᱟᱹ ᱠᱟᱱᱟᱭ ᱾ ᱢᱚᱦᱮᱥ ᱵᱟᱵᱩ ᱫᱚ ᱜᱤᱫᱽᱨᱟᱹ ᱯᱟᱯᱟᱴᱤᱭᱟᱹ ᱞᱮᱠᱟᱛᱮ ᱘ ᱜᱚᱴᱟᱝ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱼᱟᱭ ᱾ ᱚᱱᱟ ᱛᱟᱭᱚᱢ ᱑᱙᱙᱙ ᱥᱟᱹᱦᱤᱛ ᱨᱮ ᱨᱥᱡᱽᱠᱩᱢᱟᱨᱰᱩ ᱯᱷᱤᱞᱢ ᱨᱮ ᱟᱹᱭᱩᱨ ᱯᱟᱯᱟᱴᱤᱭᱟᱹ (lead actor) ᱞᱮᱠᱟᱛᱮ ᱫᱟᱣ ᱮ ᱧᱟᱢ ᱞᱮᱫᱼᱟ  ᱟᱨ ᱯᱚᱱᱚᱛ ᱛᱷᱚᱠ ᱨᱮ ᱱᱚᱱᱫᱤ ᱥᱤᱨᱯᱷᱟᱹ ᱦᱚᱸᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾
ᱮᱦᱚᱵ ᱡᱤᱭᱚᱱ
ᱢᱚᱦᱮᱥ ᱵᱟᱵᱩ ᱫᱚ ᱙ ᱚᱜᱚᱥᱴ ᱑᱙᱗᱕ ᱥᱟᱹᱦᱤᱛ ᱨᱮ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱪᱮᱱᱱᱟᱭ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱛᱮᱞᱩᱜᱩᱱ ᱯᱷᱤᱞᱢ ᱨᱤᱱᱤᱡ ᱯᱟᱯᱟᱴᱤᱭᱟᱹ ᱠᱨᱩᱥᱱᱚ ᱨᱤᱱ ᱢᱚᱬᱮ ᱜᱚᱴᱟᱝ ᱜᱤᱫᱽᱨᱟᱹ ᱢᱩᱸᱫᱽ ᱠᱷᱚᱱ ᱢᱚᱦᱮᱥ ᱫᱚ ᱕ ᱟᱱᱤᱡ ᱜᱤᱫᱽᱨᱟᱹ ᱠᱟᱱᱟᱭ ᱾ ᱢᱚᱦᱮᱥ ᱵᱟᱵᱩ ᱟᱡ ᱫᱟᱫᱟ ᱨᱚᱢᱮᱥ ᱵᱟᱵᱩ ᱦᱚᱸ ᱢᱤᱫ ᱯᱷᱤᱞᱢ ᱯᱟᱯᱟᱴᱤᱭᱟᱹ ᱠᱟᱱᱟᱭ ᱾ ᱟᱡ ᱨᱤᱱ ᱮᱴᱟᱜ ᱠᱩᱲᱤ ᱵᱚᱭᱦᱟ ᱠᱚᱫᱚ ᱠᱚ ᱦᱩᱭᱩᱜ ᱠᱟᱱᱟ ᱯᱚᱫᱽᱢᱟᱵᱚᱛᱤ (᱑᱙᱖᱙ ᱡᱟᱱᱟᱢ), ᱢᱚᱧᱡᱩᱞᱟ (᱑᱙᱗᱐ ᱡᱟᱱᱟᱢ) ᱟᱨ ᱯᱨᱤᱭᱚᱫᱚᱨᱥᱚᱱᱤ (᱑᱙᱗᱙ ᱡᱟᱱᱟᱢ) ᱾ ᱢᱚᱦᱮᱥ ᱵᱟᱵᱩ ᱣᱟᱜ ᱜᱤᱫᱽᱨᱟᱹ ᱵᱮᱲᱟ ᱫᱚ ᱟᱡ ᱜᱚᱲᱚᱢᱵᱩᱰᱷᱤ ᱫᱩᱨᱜᱟᱢᱢᱟ ᱟᱨ ᱟᱠᱚ ᱜᱷᱟᱨᱚᱡᱽ ᱦᱚᱲ ᱥᱟᱶ ᱪᱮᱱᱱᱟᱭ ᱨᱮ ᱠᱷᱟᱱᱰᱟᱣ ᱟᱠᱟᱱ ᱛᱟᱭᱟ ᱾ ᱟᱡ ᱟᱯᱟᱛ ᱯᱷᱤᱞᱢ ᱫᱩᱱᱤᱟᱹ ᱨᱮ ᱵᱷᱤᱲ ᱛᱟᱦᱮᱸᱠᱟᱱ ᱠᱷᱟᱹᱛᱤᱨ ᱟᱡᱟᱜ ᱥᱮᱮᱪᱮᱫ ᱮᱢᱟᱱ ᱞᱟᱹᱜᱤᱫ ᱟᱡ ᱫᱟᱫᱟ ᱨᱚᱢᱮᱥ ᱵᱟᱵᱵᱩ ᱜᱮ ᱧᱮᱞᱮ ᱠᱟᱱ ᱛᱟᱦᱮᱸᱫ ᱾ ᱢᱚᱦᱮᱥ ᱵᱟᱵᱩ ᱫᱚ ᱟᱡᱨᱤᱱ ᱵᱚᱭᱦᱟ ᱠᱚ ᱥᱟᱶ ᱫᱚᱨᱭᱟ ᱟᱲᱮ ᱨᱮ ᱠᱨᱤᱠᱮᱴ ᱮᱱᱮᱡ ᱮ ᱠᱩᱥᱤᱭᱟᱜ ᱠᱟᱱ ᱛᱟᱦᱮᱸᱫ ᱾ ᱩᱱᱠᱩ ᱥᱟᱶ ᱚᱠᱛᱚ ᱠᱷᱮᱢᱟᱣ ᱞᱟᱹᱜᱤᱫ ᱜᱮ ᱟᱡ ᱵᱟᱵᱟ ᱦᱚᱱ ᱪᱮᱱᱱᱟᱭ ᱨᱮᱜᱮ ᱯᱷᱤᱞᱢ ᱥᱩᱴᱝ ᱮ ᱫᱚᱦᱚᱭᱮᱫ ᱛᱟᱦᱮᱸᱫ ᱾
ᱵᱤᱱᱚᱭ ᱵᱤᱦᱟᱨᱤ
ᱵᱤᱱᱚᱭ ᱵᱤᱦᱟᱨᱤ ᱫᱚ ᱵᱤᱦᱟᱨ ᱨᱤᱱᱤᱡ ᱢᱤᱫ ᱨᱟᱡᱽᱟᱹᱨᱤ ᱟᱨ ᱯᱷᱤᱞᱢ ᱫᱤᱥᱟᱹ ᱩᱫᱩᱜᱤᱜ ᱠᱟᱱᱟ ᱾ ᱩᱱᱤᱫᱚ ᱞᱚᱣᱨᱤᱭᱟ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱞᱚᱣᱨᱤᱭᱟ ᱠᱷᱚᱱ ᱒᱐᱑᱐ ᱟᱨ ᱒᱐᱑᱕ ᱥᱟᱞ ᱨᱮ ᱵᱤᱦᱟᱨ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱡᱤᱛᱟᱹᱣ ᱮᱱᱟ ᱾ ᱵᱤᱱᱚᱭ ᱫᱚ ᱵᱤᱦᱟᱨ ᱨᱮᱱᱟᱜ ᱞᱚᱣᱨᱤᱭᱟ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱞᱮᱛᱟᱨ ᱓ ᱫᱷᱟᱹᱣ ᱵᱟᱪᱷᱱᱟᱣ ᱨᱮ ᱡᱤᱛᱟᱹᱣ ᱮᱱᱟ ᱾ ᱯᱩᱭᱞᱩ ᱵᱟᱪᱷᱱᱟᱣ ᱩᱱᱤᱫᱚ ᱒᱐᱑᱐ ᱥᱟᱞ ᱨᱮ ᱢᱤᱫ ᱯᱷᱩᱨᱜᱟᱹᱞ ᱠᱟᱱᱰᱤᱰᱮᱴ ᱞᱮᱠᱟᱛᱮ ᱡᱤᱛᱟᱹᱣ ᱮᱱᱟ ᱟᱨ ᱟᱨᱦᱚᱸ ᱱᱩᱭ ᱫᱚ ᱵᱤ.ᱡᱮ.ᱯᱤ. ᱨᱮ ᱥᱮᱞᱮᱫ ᱮᱱᱟ ᱟᱨ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮᱱᱟᱜ ᱴᱤᱠᱟᱹᱴ ᱨᱮ ᱒᱐᱑᱕ ᱟᱨ ᱒᱐᱒᱐ ᱨᱮ ᱞᱮᱛᱟᱨ ᱵᱟᱨᱭᱟ ᱵᱟᱪᱷᱱᱟᱣ ᱨᱮ ᱡᱤᱛᱟᱹᱣ ᱮᱱᱟ ᱾ ᱩᱱᱤᱫᱚ ᱟᱨ.ᱡᱮ.ᱰᱤ. ᱨᱤᱱᱤᱡ ᱨᱚᱸᱠᱚᱥᱚᱞ ᱯᱨᱚᱛᱟᱯ ᱥᱤᱝ ᱫᱚ ᱦᱟᱨᱟᱣ ᱮᱱᱟ ᱱᱩᱭ ᱓᱙᱗᱗᱘ ᱵᱷᱚᱴ ᱮ ᱧᱟᱢ ᱞᱮᱫᱼᱟ ᱛᱟᱦᱮᱸᱫ ᱾ ᱚᱱᱟ ᱵᱟᱪᱷᱱᱟᱣ ᱨᱮ ᱵᱤᱱᱚᱭ ᱵᱤᱦᱟᱨᱤ ᱫᱚ ᱕᱗,᱓᱕᱑ ᱵᱷᱚᱴ ᱮ ᱧᱟᱢ ᱞᱮᱫᱼᱟ ᱛᱟᱦᱮᱸᱫ ᱾
᱑ ᱢᱟᱨᱪ ᱒᱐᱑᱗ ᱥᱟᱞ ᱨᱮ, ᱵᱤᱦᱟᱨᱤ ᱫᱚ ᱢᱤᱫ ᱪᱟᱸᱫᱚ ᱵᱤᱨᱚᱫᱽ ᱫᱚ ᱪᱟᱵᱟ ᱠᱮᱫᱼᱟ, ᱡᱟᱦᱟᱸ ᱨᱮ ᱩᱱᱤᱫᱚ ᱥᱚᱨᱠᱟᱨ ᱥᱟᱞᱟᱜ ᱟᱡᱟᱜ ᱵᱟᱪᱷᱱᱟᱣ ᱴᱚᱴᱷᱟ ᱨᱮ ᱟᱡᱟᱜ ᱟᱱᱰᱟᱨᱣᱤᱭᱟᱨ (underwear) ᱟᱬᱜᱚ ᱠᱟᱛᱮ ᱔᱔ ᱠᱤᱞᱚᱢᱤᱴᱚᱨ ᱥᱚᱲᱚᱠ ᱵᱮᱱᱟᱣ ᱨᱮᱱᱟᱜ ᱫᱟᱹᱵᱤ ᱠᱮᱫᱼᱟ ᱾
᱒᱐᱑᱐ ᱥᱟᱞ ᱨᱮ ᱵᱤᱦᱟᱨ ᱵᱟᱪᱷᱱᱟᱣ ᱨᱮ, ᱵᱤᱦᱟᱨᱤ ᱫᱚ ᱞᱚᱣᱨᱤᱭᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱵᱤ.ᱡᱮ.ᱯᱤ. ᱥᱟᱞᱟᱜ ᱵᱟᱪᱷᱱᱟᱣ ᱮ ᱞᱟᱹᱲᱦᱟᱹᱭ ᱮᱱᱟ ᱟᱨ ᱟᱨ.ᱡᱮ.ᱰᱤ. ᱨᱤᱱᱤᱡ ᱢᱩᱬ ᱟᱱᱫᱚᱞᱟᱱ ᱥᱚᱦᱮᱫ ᱫᱚ ᱟᱹᱰᱤ ᱠᱟᱹᱡ ᱛᱮ ᱦᱟᱨᱟᱣ ᱮᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱤᱣᱤᱫ ᱦᱚᱲ ᱛᱷᱚᱠ:ᱯᱟᱪᱮ ᱪᱟᱢᱯᱟᱨᱚᱱ ᱦᱚᱱᱚᱛ ᱨᱤᱱᱤᱡ ᱦᱚᱲ ᱛᱷᱚᱠ:ᱵᱤᱦᱟᱨ ᱠᱷᱚᱱ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱨᱟᱡᱽᱟᱹᱨᱤ ᱛᱷᱚᱠ:ᱵᱤᱦᱟᱨ ᱵᱤᱫᱷᱟᱭᱚᱠ ᱒᱐᱑᱐ᱼ᱒᱐᱑᱕ ᱛᱷᱚᱠ:ᱵᱤᱦᱟᱨ ᱵᱤᱫᱷᱟᱭᱚᱠ ᱒᱐᱑᱕ᱼ᱒᱐᱒᱐ ᱛᱷᱚᱠ:ᱵᱤᱦᱟᱨ ᱵᱤᱫᱷᱟᱭᱚᱠ ᱒᱐᱒᱐ᱼ᱒᱐᱒᱕
ᱠᱤᱨᱤᱵᱩᱨᱩ
ᱠᱤᱨᱤᱵᱩᱨᱩ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱢᱤᱫᱴᱟᱹᱝ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱢᱩᱬ ᱞᱮᱠᱟᱛᱮ ᱢᱟᱨᱟᱝ ᱢᱮᱬᱦᱮᱫ ᱠᱷᱟᱫᱟᱱ KIOM (ᱠᱤᱨᱤᱵᱩᱨᱩ ᱵᱮᱨᱮᱞ-ᱢᱮᱬᱦᱮᱫ ᱠᱷᱟᱫᱟᱱ) ᱟᱨ MIOM (ᱢᱮᱜᱷᱟᱦᱟᱛᱩᱵᱩᱨᱩ ᱵᱮᱨᱮᱞ-ᱢᱮᱬᱦᱮᱫ ᱠᱷᱟᱫᱟᱱ) ᱵᱟᱱᱟᱨ ᱜᱮ ᱥᱤᱧᱚᱛᱤᱭᱟᱹ ᱢᱮᱬᱦᱮᱫ ᱚᱴᱚᱨᱤᱴᱤ ᱞᱤᱢᱤᱴᱮᱰ (SAIL) ᱤᱫᱤ ᱛᱮ ᱪᱟᱪᱞᱟᱣ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾ ᱠᱚᱞᱚᱱᱤ ᱫᱚ ᱠᱷᱟᱫᱟᱱ ᱠᱷᱚᱱ ᱡᱚᱲᱟᱣ ᱟᱜ ᱰᱟᱦᱟᱨ ᱳᱰᱤᱥᱟ ᱟᱨ ᱡᱷᱟᱨᱠᱷᱚᱸᱰ ᱥᱤᱢᱟᱹ ᱠᱷᱚᱱ ᱵᱷᱮᱡᱟᱨ ᱟᱠᱟᱱᱟ ᱾ ᱱᱚᱣᱟ ᱥᱟᱨᱚᱱᱰᱟ ᱵᱤᱨ ᱨᱮᱱᱟᱜ ᱚᱨᱤᱜᱤᱱᱟᱞ ᱨᱮ ᱢᱮᱱᱟᱜᱼᱟ ᱢᱤᱫᱴᱟᱹᱝ ᱯᱷᱮᱡᱚᱥ ᱦᱤᱞ ᱥᱴᱮᱥᱚᱱ ᱦᱚᱸ ᱢᱮᱱᱟᱜᱼᱟ ᱾ ᱥᱟᱨᱚᱱᱰᱟ ᱵᱤᱨ ᱮᱭᱟᱭ ᱥᱟᱭ ᱵᱩᱨᱩ ᱨᱮᱱᱟᱜ ᱚᱛᱮᱛ ᱠᱟᱱᱟ ᱾ ᱵᱤᱨ ᱥᱟᱨᱚᱱᱰᱟ ᱨᱮᱱᱟᱜ ᱧᱩᱛᱩᱢ ᱱᱚᱣᱟ ᱵᱤᱨ ᱨᱮ ᱢᱮᱱᱟᱜ ᱠᱚ ᱦᱟᱹᱛᱤ ᱭᱟᱜ ᱟᱹᱰᱤ ᱢᱟᱨᱟᱝ ᱮᱞ ᱨᱮᱱᱟᱜ ᱤᱫᱤ ᱛᱮ (ᱥᱟᱨᱚᱱᱰᱟ ᱨᱮᱱᱟᱜ ᱟᱹᱲᱟ ᱠᱟᱱᱟ ᱦᱟᱹᱛᱤ) ᱾ ᱵᱩᱨᱩ ᱨᱮ ᱟᱹᱰᱤ ᱜᱟᱱ ᱱᱟᱯᱟᱭ ᱡᱷᱟᱨᱱᱟ ᱟᱨ ᱵᱩᱨᱩ ᱧᱮᱞ ᱨᱮᱱᱟᱜ ᱢᱮᱱᱟᱜᱼᱟ ᱾
ᱧᱮᱞ
ᱠᱤᱨᱤᱵᱩᱨᱩ ᱟᱨ ᱢᱮᱜᱷᱟᱦᱟᱛᱩᱵᱩᱨᱩ ᱥᱚᱦᱚᱨ ᱮᱢᱟᱱ ᱞᱚᱠᱟᱞ ᱵᱮᱵᱚᱥᱛᱟ ᱠᱚᱫᱚ ᱥᱟᱡᱷᱟᱣ ᱞᱟᱹᱜᱤᱫ ᱛᱮ ᱮᱢ ᱟᱠᱟᱱᱟ, ᱱᱚᱣᱟ ᱠᱤᱨᱤᱵᱩᱨᱩ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮ ᱢᱮᱱᱟᱜᱼᱟ, ᱟᱹᱰᱤ ᱜᱟᱱ ᱦᱚᱲ ᱠᱚ ᱢᱮᱱᱟ (Claim) ᱱᱚᱣᱟ ᱳᱰᱤᱥᱟ ᱨᱮᱱᱟᱜ ᱠᱮᱱᱫᱩᱡᱷᱚᱨ ᱦᱚᱱᱚᱛ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱢᱮᱜᱷᱟᱦᱟᱛᱩᱵᱩᱨᱩ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱠᱤᱨᱤᱵᱩᱨᱩ ᱟᱨ ᱢᱮᱜᱷᱟᱦᱟᱛᱩᱵᱩᱨᱩ ᱨᱮᱱᱟᱜ ᱟᱹᱢᱟᱹᱞᱮᱛ ᱯᱤᱱ ᱠᱚᱰ ᱫᱚ ᱺ ᱘᱓᱓᱒᱒᱒ ᱟᱨ ᱘᱓᱓᱒᱒᱓ ᱠᱟᱱᱟ ᱾ ᱰᱮᱦᱮᱨ ᱛᱮᱫ ᱦᱚᱲ ᱥᱮᱞ ᱢᱮᱬᱦᱮᱫ ᱟᱨ ᱠᱷᱟᱫᱟᱱ ᱨᱮᱠᱚ ᱠᱟᱹᱢᱤᱭᱟ ᱾
ᱦᱚᱲ ᱮᱞ
᱒᱐᱐᱑ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱤᱨᱤᱵᱩᱨᱩ ᱨᱤᱱ ᱦᱚᱲ ᱮᱞ ᱙,᱕᱔᱕ ᱜᱟᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱒% ᱟᱨ ᱛᱤᱨᱞᱟᱹ ᱟᱜ ᱫᱚ ᱔᱘% ᱢᱮᱱᱟᱜᱼᱟ ᱾ ᱠᱤᱨᱤᱵᱩᱨᱩ ᱨᱮᱱᱟᱜ ᱥᱮᱪᱮᱫ ᱫᱚᱨ ᱖᱗% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚᱨ ᱕᱙.᱕ ᱠᱷᱚᱱ ᱫᱚ ᱰᱮᱦᱮᱨ ᱜᱮᱭᱟᱺ ᱠᱚᱲᱟ ᱟᱜ ᱥᱮᱪᱮᱫ ᱗᱖% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱕᱗% ᱢᱮᱱᱟᱜᱼᱟ ᱾ ᱠᱤᱨᱤᱵᱩᱨᱩ ᱨᱮ, ᱑᱔% ᱦᱚᱲ ᱮᱞ ᱖ ᱥᱟᱞ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ, ᱟᱫᱚ ᱥᱚᱨᱢᱟ ᱤᱫᱤ ᱛᱮ ᱞᱮᱭᱰ ᱰᱟᱣᱩᱱ ᱢᱮᱱᱟᱜᱼᱟ ᱾ ᱱᱚᱣᱟ ᱢᱟᱣᱚᱵᱟᱫᱤ ᱵᱮᱞᱴ ᱨᱮ ᱦᱚᱸ ᱢᱮᱱᱟᱜᱼᱟ ᱾
ᱠᱤᱨᱤᱵᱩᱨᱩ ᱟᱞᱜᱟ ᱛᱮ ᱥᱮᱴᱮᱨ ᱫᱟᱲᱮᱭᱟᱜ ᱟᱠᱚ ᱟᱨ ᱵᱷᱤᱱᱟᱹ ᱵᱷᱤᱱᱟᱹ ᱞᱟᱹᱠᱛᱤᱭᱟᱱ ᱴᱷᱟᱶ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱠᱤᱨᱤᱵᱩᱨᱩ ᱠᱷᱚᱱ ᱡᱟᱢᱥᱮᱫᱽᱯᱩᱨ ᱟᱨ ᱨᱟᱺᱪᱤ ᱫᱷᱟᱹᱵᱤᱡ ᱟᱜ ᱥᱚᱲᱚᱠ ᱢᱮᱬᱦᱮᱫ ᱠᱚᱢᱯᱟᱹᱱᱤ ᱤᱫᱤ ᱛᱮ ᱟᱯᱜᱽᱨᱮᱰ ᱟᱠᱟᱱᱟ ᱾ ᱮᱴᱟᱜ ᱰᱟᱦᱟᱨ ᱳᱰᱤᱥᱟ (ᱵᱟᱨᱵᱤᱞ) ᱟᱨ ᱢᱟᱱᱚᱦᱟᱨᱯᱩᱨ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱱᱚᱣᱟ ᱴᱟᱴᱟᱱᱚᱜᱚᱨ ᱠᱷᱚᱱ ᱥᱚᱲᱚᱠ ᱰᱟᱦᱟᱨ ᱟᱨᱵᱟᱝ ᱨᱮᱞ ᱦᱚᱛᱮᱛᱮ ᱥᱮᱴᱮᱨ ᱫᱟᱲᱮᱭᱟᱜᱼᱟ, ᱥᱩᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱒᱔ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱢᱟᱨᱟᱝ ᱡᱟᱢᱫᱟ ᱾ ᱳᱰᱤᱥᱟ ᱨᱮᱱᱟᱜ ᱠᱮᱱᱫᱩᱡᱷᱚᱨ ᱦᱚᱱᱚᱛ ᱨᱮᱱᱟᱜ ᱵᱟᱨᱵᱤᱞ ᱨᱮᱱᱟᱜ ᱠᱷᱟᱫᱟᱱ ᱥᱚᱦᱚᱨ ᱥᱚᱲᱚᱠ ᱰᱟᱦᱟᱨ ᱠᱷᱚᱱ ᱢᱮᱜᱷᱟᱦᱟᱛᱩᱵᱩᱨᱩ ᱠᱷᱚᱱ ᱒᱘ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱥᱚᱡᱷᱮ ᱴᱨᱮᱱ ᱼ ᱡᱟᱱ ᱥᱟᱛᱟᱵᱽᱫᱤ-ᱦᱟᱵᱽᱲᱟ (ᱯᱚᱪᱷᱤᱢ ᱵᱟᱸᱜᱽᱞᱟ) ᱠᱷᱚᱱ ᱵᱟᱨᱵᱤᱞ ᱫᱷᱟᱹᱵᱤᱡ ᱵᱮᱵᱚᱥᱛᱟ ᱢᱮᱱᱟᱜᱼᱟ, ᱡᱟᱦᱟᱸ ᱠᱷᱚᱱ ᱟᱢ ᱠᱤᱨᱤᱵᱩᱨᱩ ᱟᱨᱵᱟᱝ ᱢᱮᱜᱷᱟᱦᱟᱛᱩᱵᱩᱨᱩ ᱨᱮ ᱞᱟᱹᱜᱤᱫ ᱴᱮᱠᱥᱤ / ᱥᱮᱞ ᱠᱚᱢᱯᱟᱹᱱᱤ ᱟᱜ ᱵᱟᱥ ᱥᱟᱵ ᱫᱟᱨᱮᱭᱟᱜ ᱟᱢ ᱾
ᱠᱤᱨᱤᱵᱩᱨᱩ ᱵᱤᱨ ᱟᱨ ᱵᱤᱨ ᱵᱩᱨᱩ ᱫᱟᱨᱮ ᱛᱮ ᱚᱛᱮᱛ ᱫᱚ ᱧᱮᱧᱮᱞ ᱞᱟᱹᱜᱤᱫ ᱢᱤᱫ ᱱᱟᱯᱟᱭ ᱴᱷᱟᱶ ᱠᱟᱱᱟ, ᱟᱨ ᱫᱟᱜ ᱥᱟᱠᱤᱞ ᱨᱮ ᱱᱟᱯᱟᱭ ᱦᱩᱭᱩᱜᱼᱟ ᱾ ᱱᱚᱣᱟ ᱥᱟᱠᱤᱞ ᱨᱮ ᱥᱤᱢᱞᱟ ᱟᱨ ᱪᱮᱨᱟᱯᱩᱸᱡᱤ ᱨᱮᱱᱟᱜ ᱛᱩᱞᱟᱹ ᱯᱟᱹᱭᱞᱟᱹ ᱠᱷᱟᱱᱮᱢ ᱢᱤᱫ ᱴᱷᱟᱶ ᱠᱟᱱᱟ ᱾ ᱢᱤᱫ ᱵᱚᱪᱷᱚᱨ ᱨᱮ ᱠᱤᱨᱤᱵᱩᱨᱩ ᱨᱮ ᱒᱐᱐ ᱥᱮᱢᱤ ᱫᱟᱜ ᱜᱟ ᱾ ᱢᱮᱜᱷᱟᱦᱟᱛᱩᱵᱩᱨᱩ ᱨᱮ, ᱥᱚᱦᱚᱨ ᱨᱮᱱᱟᱜ ᱢᱤᱫ ᱠᱚᱸᱰ ᱨᱮ ᱢᱤᱫᱴᱟᱹᱝ ᱜᱮᱨᱴ ᱦᱟᱣᱩᱥ ᱢᱮᱱᱟᱜᱼᱟ, ᱚᱱᱰᱮ ᱠᱷᱚᱱ ᱟᱢ ᱗᱐᱐ ᱵᱩᱨᱩ ᱨᱮᱱᱟᱜ ᱢᱚᱡᱽ ᱮᱢ ᱧᱮᱞ ᱫᱟᱲᱮᱭᱟᱼᱟ, ᱟᱨ ᱛᱟᱨᱟᱥᱤᱧ ᱫᱚ ᱪᱟᱸᱫᱚ ᱦᱟᱥᱩᱨ ᱦᱩᱭᱩᱜᱼᱟ ᱱᱚᱣᱟ ᱨᱤᱫᱟᱹᱭ ᱫᱚ ᱛᱤ ᱞᱟᱜᱟᱣᱜᱼᱟ ᱧᱮᱧᱮᱞ ᱞᱟᱹᱜᱤᱫ ᱮ ᱮᱢᱚᱜᱼᱟ, ᱱᱚᱣᱟ ᱢᱮᱜᱷᱟᱦᱟᱛᱩᱵᱩᱨᱩ ᱨᱮᱱᱟᱜ ᱢᱤᱫ ᱢᱟᱨᱟᱝ ᱡᱟᱴᱟᱜᱚᱜᱼᱟ ᱾
ᱚᱱᱰᱮ ᱫᱚ ᱢᱤᱫᱴᱟᱹᱝ ᱦᱚᱸ ᱵᱤᱨᱫᱟᱹᱜᱟᱲ ᱵᱟᱱᱩᱜᱼᱟ, ᱱᱚᱣᱟ ᱢᱩᱬ ᱞᱮᱠᱟᱛᱮ ᱵᱟᱨᱭᱟ ᱟᱥᱲᱟ ᱢᱮᱱᱟᱜᱼᱟ, ᱠᱤᱨᱤᱵᱩᱨᱩ ᱨᱮ ᱯᱨᱚᱡᱮᱠᱴ ᱛᱟᱞᱢᱟ ᱟᱥᱲᱟ ᱟᱨ ᱢᱮᱜᱷᱟᱦᱟᱛᱩᱵᱩᱨᱩ ᱨᱮ ᱛᱟᱞᱢᱟ ᱟᱥᱲᱟ ᱢᱮᱱᱟᱜᱼᱟ ᱾ ᱵᱟᱱᱟᱨ C.B.S.E ᱵᱚᱨᱰ ᱢᱮᱱᱟᱜᱼᱟ ᱟᱨ ᱑᱒ ᱪᱟᱱᱚᱪ ᱫᱷᱟᱹᱵᱤᱡ ᱥᱟᱬᱮᱥ, ᱟᱨᱥᱴ ᱟᱨ ᱠᱚᱢᱟᱥ (ᱠᱮ.ᱣᱤ.) ᱞᱮᱠᱟᱱᱟᱜ ᱥᱟᱛᱟᱢ ᱨᱮᱱᱟᱜ ᱪᱮᱥᱴᱟ (ᱳᱯᱷᱟᱨ) ᱦᱩᱭᱩᱜᱼᱟ ᱾ ᱟᱹᱪᱮᱛ ᱟᱢᱛᱚᱨ ᱨᱮ ᱥᱴᱟᱰᱤ ᱞᱟᱹᱜᱤᱫ ᱛᱮ ᱟᱥᱲᱟ ᱟᱨ ᱦᱚᱲ ᱠᱚᱪᱤᱝ ᱨᱮ ᱵᱷᱚᱨᱥᱟ ᱢᱮᱱᱟᱜᱼᱟ ᱾ ᱵᱟᱱᱟᱨ ᱟᱥᱲᱟ ᱨᱮ ᱥᱚᱦᱚᱨ ᱨᱮᱱᱟᱜ ᱢᱟᱨᱟᱝ ᱠᱷᱮᱞᱚᱸᱰ ᱟᱜ ᱴᱟᱺᱰᱤ ᱢᱮᱱᱟᱜᱼᱟ ᱟᱨ ᱠᱨᱤᱠᱮᱴ, ᱯᱷᱩᱴᱵᱚᱞ, ᱦᱮᱸᱰᱵᱚᱞ ᱟᱨ ᱵᱷᱤᱱᱟᱹ ᱵᱷᱤᱱᱤ ᱞᱚᱠᱟᱞ ᱮᱱᱮᱡ ᱞᱮᱠᱟᱱᱟᱜ ᱮᱱᱮᱡᱟᱜ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:Mining communities in India ᱛᱷᱚᱠ:ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱪᱤᱨᱤᱭᱟᱹ
ᱪᱤᱨᱤᱭᱟᱹ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮ ᱢᱤᱫᱴᱟᱹᱝ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱟᱱᱟ ᱾ ᱒,᱐᱐᱐ ᱢᱤᱞᱤᱭᱟᱱ ᱴᱚᱱ ᱵᱮᱨᱮᱞ ᱢᱮᱬᱦᱮᱫ ᱵᱷᱟᱱᱰᱟᱨ ᱨᱮᱱᱟᱜ ᱥᱟᱶᱛᱮ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱵᱮᱨᱮᱞ ᱢᱮᱬᱦᱮᱫ ᱠᱷᱟᱫᱟᱱ ᱱᱚᱸᱰᱮ ᱢᱮᱱᱟᱜᱼᱟ ᱾ ᱱᱚᱣᱟ ᱠᱷᱟᱫᱟᱱ ᱫᱚ ᱥᱴᱤᱞ ᱚᱴᱚᱨᱤᱴᱤ ᱳᱯᱷ ᱤᱱᱰᱤᱭᱟ ᱞᱤᱢᱤᱴᱮᱰ ᱤᱫᱤ ᱛᱮ ᱪᱟᱞᱟᱜ ᱠᱟᱱᱟ ᱾
ᱚᱛᱱᱚᱜ
ᱪᱤᱨᱤᱭᱟᱹ 22.3°N, 85.27°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱔᱗᱙ ᱢᱤᱴᱚᱨ (᱑᱕᱗᱑ ᱯᱷᱤᱴ) ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱤᱨᱤᱭᱟᱹ ᱨᱤᱱ ᱦᱚᱲ ᱮᱞ ᱫᱚ ᱔,᱑᱗᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱠᱚᱣᱟᱜ ᱦᱚᱲ ᱮᱞ ᱫᱚ ᱕᱑% ᱟᱨ ᱛᱤᱨᱞᱟᱹ ᱠᱚᱣᱟᱜ ᱔᱙% ᱢᱮᱱᱟᱜᱼᱟ ᱾ ᱪᱤᱨᱤᱭᱟᱹ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱕᱗% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱕᱙.᱕% ᱠᱷᱚᱱ ᱠᱚᱢ ᱜᱮᱭᱟ; ᱖᱘% ᱠᱚᱲᱟ ᱟᱜ ᱥᱮᱪᱮᱫ ᱟᱨ ᱔᱕% ᱛᱤᱨᱞᱟᱹ ᱥᱮᱪᱮᱫ ᱥᱟᱞᱟᱜ ᱛᱮ ᱾ ᱑᱕% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱥᱟᱞ ᱠᱚ ᱢᱮᱱᱟᱜ ᱠᱚᱣᱟ ᱾ ᱞᱚᱠᱟᱞ ᱨᱤᱱ ᱦᱚᱲ ᱠᱚᱫᱚ ᱦᱚ ᱡᱟᱹᱛᱤ ᱞᱮᱠᱟᱛᱮ ᱠᱚ ᱵᱟᱰᱟᱭᱚᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱤᱧᱚᱛ ᱨᱮ ᱢᱮᱬᱦᱮᱫ ᱫᱷᱤᱨᱤ ᱠᱷᱟᱫᱟᱱ ᱛᱷᱚᱠ:ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱜᱟᱲᱣᱟ
ᱜᱟᱲᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱜᱟᱲᱣᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱱᱟᱜᱟᱨ ᱯᱟᱞᱤᱠᱟ ᱠᱟᱱᱟ, ᱟᱨ ᱦᱮᱰᱠᱩᱣᱟᱴᱚᱨ ᱢᱮᱱᱟᱜᱼᱟ ᱾ ᱩᱛᱛᱚᱨ ᱯᱨᱚᱫᱮᱥ, ᱪᱷᱚᱛᱤᱥᱜᱚᱰ ᱟᱨ ᱵᱤᱦᱟᱨ ᱨᱮᱱᱟᱜ ᱥᱩᱨᱥᱩᱯᱩᱨ ᱨᱮ ᱯᱚᱱᱚᱛ ᱢᱮᱱᱟᱜᱼᱟ ᱾ ᱜᱟᱲᱣᱟ ᱨᱚᱰ (ᱨᱮᱦᱞᱟ) ᱢᱤᱫ ᱢᱩᱬ ᱨᱮᱞᱣᱮ ᱡᱚᱸᱠᱥᱚᱱ ᱢᱮᱱᱟᱜᱼᱟ ᱡᱟᱦᱟᱸ ᱦᱟᱡᱟᱨ ᱯᱟᱥᱮᱝᱡᱚᱨ ᱫᱚ ᱫᱤᱞᱞᱤ ᱟᱨ ᱠᱚᱞᱠᱟᱛᱟ ᱞᱟᱹᱜᱤᱫ ᱟᱡᱟᱜ ᱴᱨᱮᱱ ᱥᱟᱵ ᱞᱟᱹᱜᱤᱫ ᱟᱹᱰᱤ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱟᱢ ᱨᱟᱺᱪᱤ, ᱟᱢᱵᱤᱠᱟᱯᱩᱨ, ᱜᱟᱭᱟ ᱮᱢᱟᱱ ᱞᱟᱹᱜᱤᱫ ᱛᱮ ᱵᱟᱥ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱜᱟᱲᱣᱟ ᱦᱚᱱᱚᱛ ᱵᱮᱱᱟᱣ ᱞᱟᱹᱜᱤᱫ ᱛᱮ ᱯᱟᱞᱟᱢᱩ ᱨᱮᱱᱟᱜ ᱘ ᱵᱞᱚᱠ ᱢᱤᱥᱟ ᱠᱟᱛᱮ ᱑ ᱟᱯᱨᱮᱞ ᱑᱙᱙᱑ ᱥᱟᱞ ᱨᱮ ᱵᱮᱱᱟᱣ ᱮᱱᱟ ᱟᱫᱚ ᱯᱟᱞᱟᱢᱩ ᱨᱮᱱᱟᱜ ᱮᱛᱚᱢ ᱯᱟᱪᱷᱮ ᱴᱷᱟᱶ ᱨᱮ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱯᱟᱞᱟᱢᱩ ᱰᱤᱵᱤᱡᱚᱱ ᱨᱮᱱᱟᱜ ᱮᱛᱚᱢ ᱯᱟᱪᱷᱮ ᱠᱚᱸᱰ ᱨᱮ ᱢᱮᱱᱟᱜᱼᱟ, ᱟᱫᱚ 23060'ᱟᱨ 24039 'N ᱳᱥᱟᱨ ᱟᱨ 83022' ᱟᱨ 84000 'E ᱞᱚᱸᱜᱤᱪᱩᱰ (Longitude) ᱨᱮᱱᱟᱜ ᱛᱟᱞᱟᱢᱟᱞᱟ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱠᱷᱚᱱ ᱠᱚᱧᱮ ᱥᱮᱫ ᱨᱮ ᱥᱚᱱ ᱜᱟᱰᱟ ᱛᱮ ᱮᱥᱮᱫ ᱟᱠᱟᱱᱟ; ᱯᱟᱞᱟᱢᱩ ᱦᱚᱱᱚᱛ ᱟᱨ ᱮᱛᱚᱢ ᱨᱮ ᱪᱷᱚᱛᱤᱥᱜᱚᱰ ᱨᱮᱱᱟᱜ ᱮᱨᱤᱭᱟ; ᱥᱟᱢᱟᱝ ᱨᱮ ᱯᱟᱞᱟᱢᱩ ᱦᱚᱱᱚᱛ ᱟᱨ ᱪᱷᱚᱛᱤᱥᱜᱚᱰ ᱨᱮ ᱥᱟᱨᱜᱩᱸᱡᱟ ᱦᱚᱱᱚᱛ ᱟᱨ ᱩᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱱᱵᱷᱟᱫᱨᱟ ᱦᱚᱱᱚᱛ ᱯᱟᱪᱷᱮ ᱨᱮ ᱾ ᱜᱟᱲᱣᱟ ᱦᱚᱱᱚᱛ ᱯᱟᱞᱟᱢᱩ ᱠᱟᱢᱤᱥᱱᱟᱨᱤ ᱨᱮᱱᱟᱜ ᱢᱤᱫ ᱴᱷᱟᱶ ᱢᱮᱱᱟᱜᱼᱟ ᱡᱚᱠᱷᱚᱱ ᱑᱙ ᱵᱞᱚᱠ ᱟᱨ ᱜᱟᱲᱣᱟ ᱟᱨ ᱱᱟᱜᱟᱨᱼᱩᱱᱴᱟᱨᱤ ᱵᱟᱨᱭᱟ ᱥᱟᱵᱰᱤᱵᱤᱡᱚᱱ ᱥᱮᱞᱮᱫ ᱟᱠᱟᱱᱟ ᱾
ᱚᱛᱱᱚᱜ
ᱥᱩᱨ ᱨᱮᱞᱣᱮ ᱥᱴᱮᱥᱚᱱ ᱜᱟᱲᱣᱟ ᱱᱟᱜᱟᱨ ᱢᱮᱱᱟᱜᱼᱟ, ᱜᱟᱲᱣᱟ ᱥᱚᱦᱚᱨ ᱞᱟᱹᱜᱤᱫ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱠᱚᱰ GHQ ᱢᱮᱱᱟᱜᱼᱟ ᱾ ᱢᱤᱫ ᱟᱨ ᱮᱢᱟᱱ ᱥᱩᱨ ᱨᱮᱞ ᱥᱴᱮᱥᱚᱱ (᱑᱐ ᱠᱤᱞᱚᱢᱤᱴᱚᱨ ᱜᱟᱱ ᱥᱟᱸᱜᱤᱧ ᱨᱮ) ᱜᱟᱲᱣᱟ ᱥᱚᱲᱚᱠ ᱢᱮᱱᱟᱜᱼᱟ, ᱜᱟᱲᱣᱟ ᱥᱚᱲᱚᱠ ᱞᱟᱹᱜᱤᱫ ᱥᱤᱧᱚᱛᱤᱭᱟᱹ ᱨᱮᱞ ᱠᱚᱰ GHQ ᱢᱮᱱᱟᱜᱼᱟ ᱾
ᱦᱚᱨ ᱰᱟᱦᱟᱨ
ᱜᱟᱲᱣᱟ ᱨᱮᱞ ᱥᱴᱮᱥᱚᱱ ᱜᱟᱲᱣᱟ ᱥᱚᱦᱚᱨ ᱞᱟᱹᱜᱤᱫ ᱢᱤᱫ ᱨᱮᱞ ᱥᱴᱮᱥᱚᱰ ᱢᱮᱱᱟᱜᱼᱟ ᱾
ᱜᱟᱲᱣᱟ ᱱᱟᱶᱟ ᱫᱤᱞᱞᱤ ᱨᱮᱱᱟᱜ ᱮᱛᱚᱢ ᱥᱟᱢᱟᱝ ᱨᱮ ᱑᱐᱓᱖ ᱠᱤᱞᱚᱢᱤᱴᱚᱨ ᱨᱮ ᱢᱮᱱᱟᱜᱼᱟ ᱟᱨ ᱞᱚᱠᱷᱱᱚᱣ, ᱯᱟᱴᱱᱟ, ᱨᱟᱺᱪᱤ, ᱠᱚᱴᱟ, ᱯᱷᱚᱯᱟᱞ ᱡᱟᱸᱠᱥᱚᱱ, ᱫᱤᱞᱞᱤ, ᱡᱟᱵᱟᱞᱯᱩᱨ, ᱠᱚᱞᱠᱟᱛᱟ, ᱵᱟᱨᱟᱱᱟᱥᱤ ᱟᱨ ᱜᱟᱭᱟ ᱠᱷᱚᱱ ᱜᱟᱲᱣᱟ ᱰᱟᱦᱟᱨ ᱡᱟᱸᱠᱥᱚᱱ ᱫᱷᱟᱵᱤᱡ ᱴᱨᱮᱱ ᱥᱮᱴᱮᱨᱚᱜᱼᱟ ᱾ ᱥᱩᱨ ᱩᱰᱟᱹᱱ ᱰᱟᱹᱦᱤ ᱨᱟᱺᱪᱤ ᱨᱮ ᱑᱖᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾
ᱜᱟᱲᱣᱟ ᱥᱚᱲᱚᱠ ᱰᱟᱦᱟᱨ ᱠᱷᱚᱱ ᱯᱟᱴᱱᱟ, ᱨᱟᱺᱪᱤ, ᱨᱟᱭᱯᱩᱨ, ᱠᱚᱞᱠᱟᱛᱟ, ᱵᱟᱨᱟᱱᱟᱥᱤ, ᱟᱢᱵᱤᱠᱟᱯᱩᱨ, ᱫᱩᱨᱜᱟᱯᱩᱨ, ᱡᱟᱢᱥᱮᱫᱽᱯᱩᱨ, ᱫᱷᱟᱱᱵᱟᱫᱽ, ᱫᱤᱞᱞᱤ, ᱞᱚᱠᱷᱱᱚᱣ, ᱤᱞᱞᱦᱟᱵᱟᱫᱽ, ᱠᱚᱴᱟ, ᱠᱟᱱᱯᱩᱨ, ᱨᱟᱢᱟᱱᱩᱡᱽᱜᱚᱸᱡᱽ ᱟᱨ ᱨᱮᱱᱩᱠᱩᱴ ᱮᱱᱟᱢ ᱠᱷᱚᱱ ᱟᱹᱰᱤ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱧᱮᱧᱮᱞ ᱴᱷᱟᱶ
"ᱜᱟᱲᱫᱮᱵᱤ ᱢᱚᱱᱫᱤᱨ" ᱡᱟᱦᱟᱸ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱷᱤᱱᱮ ᱵᱷᱤᱱᱮ ᱴᱷᱟᱶ ᱠᱷᱚᱱ ᱦᱚᱲ ᱜᱟᱲᱣᱟ ᱦᱚᱱᱚᱛ ᱨᱮ ᱦᱤᱡᱩᱜᱼᱟ ᱾ ᱢᱤᱫ ᱮᱢᱟᱱ ᱧᱮᱧᱮᱞ ᱴᱷᱟᱶ "ᱥᱟᱛᱵᱟᱦᱤᱱᱤ ᱡᱷᱟᱨᱱᱟ" ᱢᱮᱱᱟᱜᱼᱟ ᱡᱚᱠᱷᱚᱱ ᱵᱨᱤᱴᱤᱥ ᱡᱩᱜᱽ ᱠᱷᱚᱱ ᱟᱡᱟᱜ ᱯᱷᱮᱢᱚᱥ ᱮᱱᱟ ᱟᱨ ᱱᱤᱛ ᱦᱚᱸ ᱯᱚᱱᱚᱛ ᱨᱮᱱᱟᱜ ᱧᱮᱧᱮᱞ ᱴᱷᱟᱶ ᱫᱚ ᱞᱚᱵᱷᱟᱣ ᱟ ᱾ "ᱠᱟᱞᱤ ᱢᱚᱱᱫᱤᱨ" ᱦᱚᱸ ᱯᱩᱡᱟ ᱨᱮᱱᱟᱜ ᱢᱤᱫ ᱵᱚᱸᱜᱟ ᱛᱷᱟᱱ ᱠᱟᱱᱟ, ᱟᱫᱚ ᱠᱟᱞᱤ ᱴᱷᱟᱶ ᱨᱮᱱᱟᱜ ᱧᱩᱛᱩᱢ ᱛᱮ ᱠᱚ ᱥᱮᱱᱚᱜ ᱟ ᱾ ᱚᱱᱠᱟ ᱠᱚ ᱢᱟᱱᱟᱣᱟ ᱡᱮ ᱠᱟᱞᱤ ᱟᱡᱟᱜ ᱥᱮᱵᱟ ᱨᱮᱱᱟᱜ ᱠᱩᱠᱢᱩ ᱦᱚᱸ ᱯᱩᱨᱟᱹ ᱟ ᱾ ᱨᱟᱸᱠᱟ ᱨᱟᱡᱽ ᱢᱚᱦᱚᱞ (ᱡᱟᱸᱦᱟᱭ ᱯᱷᱤᱞᱢ ᱛᱮᱦᱮᱧ ᱧᱟᱜ ᱨᱚᱵᱤᱱ ᱦᱩᱰ ᱨᱮᱱᱟᱜ ᱥᱩᱴᱤᱝᱜ ᱦᱩᱭ ᱮᱱᱟ ᱾ )"ᱠᱷᱚᱱᱦᱟᱨ ᱢᱚᱱᱫᱤᱨ ᱦᱚᱸ ᱵᱷᱟᱜᱣᱟᱱ ᱟᱜ ᱢᱤᱫ ᱯᱷᱮᱢᱚᱥ ᱵᱚᱸᱜᱟ (Holy) ᱛᱷᱟᱱ (ᱦᱩᱰᱤᱧ ᱟᱹᱛᱩ ᱜᱤᱡᱱᱟ) ᱠᱟᱱᱟ ᱡᱚᱠᱷᱚᱱ ᱩᱱᱤ ᱭᱟᱜ ᱳᱨᱤᱜᱤᱱ (Origin) ᱟᱜ ᱛᱟᱭᱚᱢ ᱠᱮᱪ ᱱᱟᱜᱟᱢ ᱟᱨ ᱫᱷᱚᱨᱚᱢ ᱠᱟᱦᱱᱤ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱜᱟᱲᱣᱟ ᱦᱚᱱᱚᱛ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ ᱛᱷᱚᱠ:ᱜᱟᱲᱣᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ ᱛᱷᱚᱠ:ᱜᱟᱲᱣᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱡᱚᱞᱚᱜᱚᱢ ᱵᱮᱝᱜᱟᱞᱟ ᱨᱟᱣ
ᱡᱚᱞᱚᱜᱚᱢ ᱵᱮᱸᱜᱚᱞ ᱨᱟᱣ ᱟᱨᱵᱟᱝ ᱡᱚᱞᱟᱜᱚᱢ ᱵᱮᱸᱜᱚᱞ ᱨᱟᱣ (ᱢᱮ ᱑᱙᱒᱑ - ᱑᱒ ᱡᱩᱱ ᱑᱙᱙᱙) ᱫᱚ ᱟᱡᱟᱜ ᱡᱤᱭᱚᱱ ᱨᱮᱱᱟᱜ ᱵᱟᱹᱲᱛᱤ ᱚᱠᱛᱚ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱟᱠᱟᱱᱟ ᱟᱨ ᱟᱱᱫᱷᱨᱚ ᱯᱨᱚᱫᱮᱥ ᱢᱤᱫ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱛᱟᱦᱮᱸ ᱞᱮᱱᱟ ᱡᱟᱦᱟᱸ ᱫᱚ ᱱᱤᱛᱚᱜ ᱵᱟᱨ ᱦᱟᱹᱴᱤᱧ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱛᱮᱞᱮᱝᱜᱟᱱᱟ ᱟᱨ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱾
ᱰᱚᱞᱤ ᱡᱳᱦᱩᱨ
ᱰᱚᱞᱤ ᱡᱳᱦᱩᱨ (ᱡᱟᱱᱟᱢ: ᱑᱙᱕᱓) ᱫᱚ ᱵᱟᱝᱞᱟᱫᱮᱥ ᱨᱮᱱ ᱢᱤᱫ ᱧᱩᱛᱩᱢᱟᱱ ᱠᱷᱮᱞᱚᱰᱟᱹᱱᱤ ᱠᱟᱱᱟᱭ᱾ ᱩᱱᱤ ᱫᱚ ᱢᱚᱸᱪᱚ, ᱴᱮᱞᱤᱵᱷᱤᱥᱚᱱ ᱟᱨ ᱥᱤᱱᱮᱢᱟ ᱨᱮᱭ ᱚᱵᱷᱤᱱᱚᱭ ᱵᱟᱲᱟᱭᱟ᱾ ᱑᱙᱗᱔-᱗᱕ ᱥᱮᱨᱢᱟ ᱥᱮᱡ ᱰᱷᱟᱠᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱯᱟᱲᱦᱟᱜ ᱚᱠᱛᱚᱨᱮ ᱰᱚᱞᱤ ᱡᱳᱦᱩᱨ ᱫᱚ ᱚᱵᱷᱤᱱᱚᱭᱮ ᱮᱛᱦᱚᱵ ᱞᱮᱫᱟ᱾ ᱮᱛᱦᱚᱵ ᱥᱮᱡ ᱫᱚ ᱢᱚᱸᱪᱚ ᱨᱮ ᱛᱟᱭᱚᱢ ᱫᱟᱨᱟᱢᱛᱮ ᱴᱮᱞᱤᱵᱷᱤᱥᱚᱱ ᱟᱨ ᱥᱤᱱᱮᱢᱟ ᱨᱮ ᱦᱚᱸ ᱚᱵᱷᱤᱱᱚᱭᱮ ᱮᱛᱦᱚᱵ ᱠᱮᱫᱟ᱾ ᱩᱱᱤ ᱫᱚ ᱑᱖᱐ ᱜᱚᱴᱟᱝ ᱠᱷᱚᱱ ᱦᱚᱸ ᱡᱟᱹᱥᱛᱤ ᱥᱤᱱᱮᱢᱟ ᱨᱮᱭ ᱚᱵᱷᱤᱱᱚᱭ ᱟᱠᱟᱫᱟ᱾ ᱥᱤᱱᱮᱢᱟ ᱨᱮ ᱚᱵᱷᱤᱱᱚᱭ ᱠᱟᱠᱷᱟᱱᱟᱜ ᱛᱮ ᱵᱟᱨ ᱫᱷᱟᱣ ᱡᱟᱹᱛᱤᱭᱟᱹᱨᱤ ᱥᱤᱱᱮᱢᱟ ᱥᱤᱨᱯᱟᱹᱭ ᱦᱟᱢᱮᱴ ᱟᱠᱟᱫᱟ᱾ ᱩᱱᱤ ᱫᱚ 'ᱥᱚᱝᱠᱷᱚᱱᱤᱞ ᱠᱟᱨᱟᱜᱟᱨ' (᱑᱙᱙᱒) ᱨᱮ ᱚᱵᱷᱤᱱᱚᱭ ᱠᱷᱟᱹᱛᱤᱨ ᱥᱮᱨᱟ ᱠᱷᱮᱞᱚᱰᱟᱹᱱᱤ ᱟᱨ ᱒᱐᱐᱖ ᱥᱮᱨᱢᱟ ᱨᱮ 'ᱜᱷᱟᱱᱤ' ᱥᱤᱱᱮᱢᱟ ᱨᱮ ᱥᱮᱨᱟ ᱯᱟᱨᱥᱚ ᱠᱷᱮᱞᱚᱰᱟᱹᱱᱤ ᱵᱤᱵᱷᱟᱜᱽ ᱨᱮ ᱥᱤᱨᱯᱟᱹᱭ ᱦᱟᱢᱮᱴ ᱟᱠᱟᱫᱟ᱾
ᱡᱚᱞᱚᱜᱚᱢ ᱵᱮᱝᱜᱟᱞᱟ ᱨᱟᱣ
ᱮᱛᱚᱦᱚᱵ ᱡᱤᱭᱚᱱ
ᱡᱚᱞᱚᱜᱚᱢ ᱵᱮᱸᱜᱚᱞ ᱨᱟᱣ ᱫᱚ ᱠᱷᱟᱢᱢᱟᱢ ᱦᱚᱱᱚᱛ ᱨᱮᱱᱟᱜ ᱵᱮᱭᱭᱚᱱᱟᱜᱩᱰᱮᱢ (ᱱᱤᱛᱚᱜ ᱫᱚ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮᱱᱟᱜ ᱦᱟᱹᱴᱤᱧ ᱠᱟᱱᱟ) ᱠᱷᱚᱱ ᱮ ᱦᱮᱡ ᱞᱮᱱ ᱛᱟᱦᱮᱸᱫ ᱾
ᱰᱚᱞᱤ ᱡᱳᱦᱩᱨ
ᱮᱛᱦᱚᱵ ᱡᱤᱭᱚᱱ
ᱰᱚᱞᱤ ᱡᱳᱦᱩᱨ ᱫᱚ ᱰᱷᱟᱠᱟ ᱨᱮᱱᱟᱜ ᱜᱨᱤᱱ ᱨᱳᱰ ᱨᱮᱭ ᱦᱟᱨᱟᱣ ᱟᱠᱟᱱᱟ᱾ ᱩᱱᱤ ᱫᱚ ᱰᱷᱟᱠᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱚᱢᱟᱡᱽ ᱵᱤᱜᱜᱟᱱ ᱵᱤᱵᱷᱟᱜᱽ ᱠᱷᱚᱱᱮ ᱚᱞ ᱯᱟᱲᱦᱟᱣ ᱟᱠᱟᱱᱟ᱾ ᱯᱟᱲᱦᱟᱣ ᱚᱠᱛᱚᱨᱮ ᱩᱱᱤ ᱫᱚ ᱚᱵᱷᱤᱱᱚᱭ ᱥᱟᱶᱛᱮᱭ ᱡᱚᱲᱟᱣ ᱟᱠᱟᱱᱟ᱾
ᱡᱚᱞᱚᱜᱚᱢ ᱵᱮᱝᱜᱟᱞᱟ ᱨᱟᱣ
ᱠᱟᱹᱢᱤ ᱠᱚ
ᱨᱟᱡᱽᱟᱹᱨᱤ ᱨᱮ ᱟᱡᱟᱜ ᱫᱚ ᱫᱟᱣ ᱦᱟᱛᱟᱣ ᱩᱱ ᱠᱷᱚᱱ ᱮᱛᱚᱦᱚᱵ ᱮᱱᱟ ᱛᱤᱱ ᱡᱚᱦᱚᱜ ᱩᱱᱤ ᱫᱚ ᱟᱡᱟᱜ ᱵᱟᱜᱮ ᱵᱚᱪᱷᱚᱨ ᱩᱢᱮᱨ ᱛᱟᱦᱮᱸ ᱠᱟᱱᱟ ᱾ ᱛᱤᱱ ᱡᱚᱦᱚᱜ ᱩᱱᱤ ᱫᱚ ᱦᱟᱭᱫᱨᱟᱵᱟᱫᱽ ᱨᱤᱱᱤᱡ ᱱᱤᱡᱟᱢ ᱵᱤᱨᱩᱫᱷ ᱨᱮ armed defiance ᱨᱮ ᱟᱡᱟᱜ ᱡᱚᱥ ᱨᱮ ᱠᱚᱸᱜᱽᱨᱮᱥ ᱮ ᱜᱚᱲᱚ ᱟᱫ ᱠᱚ ᱛᱟᱦᱮᱸᱫ ᱾ ᱩᱱᱤ ᱱᱚᱶᱟ ᱚᱵᱷᱤᱭᱟᱱ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱛᱮ ᱡᱤᱦᱚᱞ ᱨᱮᱦᱚᱸ ᱠᱚ ᱥᱟᱸᱵᱟᱣ ᱞᱮᱫᱮ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱛᱮᱞᱮᱝᱜᱟᱱᱟ ᱴᱚᱴᱷᱟᱨᱮ ᱪᱟᱞᱟᱜ ᱠᱟᱱ ᱵᱷᱟᱲᱟ ᱠᱟᱹᱱᱩᱱ ᱠᱚ ᱵᱤᱨᱩᱫᱷ ᱮᱫ ᱛᱟᱦᱮᱸᱫ ᱾ ᱚᱱᱠᱟ ᱫᱚ ᱩᱱᱤ ᱫᱚ ᱑᱙᱕᱒ ᱨᱮ ᱢᱤᱫ ᱯᱷᱩᱨᱜᱟᱹᱞ ᱡᱤᱜᱚᱸᱥᱟᱱ ᱞᱮᱠᱟᱛᱮ ᱵᱟᱪᱷᱚᱱ ᱚᱜ ᱞᱟᱹᱜᱤᱫ ᱮ ᱨᱤᱠᱟᱹ ᱠᱮᱫ-ᱟ ᱟᱨ ᱮ ᱦᱟᱨᱟᱣ ᱮᱱᱟ ᱾ ᱨᱟᱣ ᱫᱚ ᱛᱟᱭᱚᱢ ᱛᱮ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱵᱤᱫᱷᱟᱱ ᱥᱚᱵᱷᱟ ᱞᱟᱹᱜᱤᱫ ᱯᱩᱱ ᱫᱷᱟᱣ ᱨᱮᱭ ᱵᱟᱪᱷᱚᱱ ᱮᱱᱟ ᱾ ᱡᱟᱦᱟᱸᱨᱮ ᱩᱱᱤ ᱫᱚ ᱠᱷᱟᱢᱢᱟᱢ ᱦᱚᱱᱚᱛ ᱨᱮᱱᱟᱜ ᱥᱚᱛᱷᱩᱯᱚᱞᱞᱤ ᱵᱟᱪᱷᱱᱟᱣ ᱴᱚᱴᱷᱟᱭ ᱥᱚᱫᱚᱨ ᱥᱟᱢᱟᱝ ᱠᱮᱫ-ᱟ ᱾
ᱰᱚᱞᱤ ᱡᱳᱦᱩᱨ
ᱜᱷᱟᱸᱨᱚᱡᱽ ᱡᱤᱭᱚᱱ
ᱰᱚᱞᱤ ᱡᱳᱦᱩᱨ ᱑᱙᱗᱖ ᱥᱮᱨᱢᱟ ᱨᱮᱱᱟ ᱕ ᱱᱚᱵᱷᱮᱢᱵᱚᱨ ᱡᱳᱦᱩᱨᱩᱞ ᱤᱥᱞᱟᱢ ᱥᱟᱶᱛᱮᱭ ᱵᱟᱯᱞᱟ ᱞᱮᱱᱟ᱾ ᱟᱡ ᱡᱟᱸᱣᱟᱸᱭ ᱦᱚᱸ ᱠᱷᱮᱞᱚᱰᱤᱭᱟᱹᱭ ᱛᱚᱸᱦᱮᱸᱠᱟᱱᱟ᱾ ᱵᱟᱯᱞᱟ ᱠᱟᱛᱮᱜ ᱙ ᱥᱮᱨᱢᱟ ᱛᱟᱭᱚᱢ ᱩᱱᱠᱤᱱ ᱨᱮᱱ ᱢᱤᱫ ᱠᱚᱲᱟ ᱜᱤᱫᱽᱨᱟᱹᱭ ᱦᱩᱭᱞᱮᱱᱟ᱾ ᱑᱐ ᱱᱚᱵᱷᱮᱢᱵᱚᱨ ᱒᱐᱐᱖ ᱥᱮᱨᱢᱟ ᱨᱮ ᱟᱡ ᱡᱟᱸᱣᱟᱸᱭᱮ ᱵᱚᱸᱜᱟᱛᱟᱞᱟ ᱟᱠᱟᱱᱟ᱾
ᱡᱚᱞᱚᱜᱚᱢ ᱵᱮᱝᱜᱟᱞᱟ ᱨᱟᱣ
ᱜᱷᱟᱨᱚᱸᱡᱽ
ᱟᱡ ᱨᱤᱱ ᱫᱚ ᱵᱟᱨᱭᱟ ᱦᱚᱯᱚᱱ ᱢᱮᱱᱟᱜ ᱠᱤᱱᱟ, ᱡᱚᱞᱟᱜᱚᱢ ᱯᱨᱚᱥᱟᱫᱽ ᱨᱟᱣ ᱟᱨ ᱡᱚᱞᱟᱜᱚᱢ ᱵᱮᱸᱠᱚᱴ ᱨᱟᱣ ᱾ ᱡᱚᱞᱟᱜᱚᱢ ᱯᱨᱚᱥᱟᱫᱽ ᱨᱟᱣ ᱫᱚ ᱵᱟᱨᱭᱟ ᱠᱟ.ᱢᱤᱱᱟᱝ ᱞᱟᱹᱜᱤᱫ ᱥᱚᱛᱛᱷᱩᱯᱚᱞᱞᱤ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱟᱨ ᱩᱱᱤ ᱫᱚ ᱮᱱ. ᱡᱚᱱᱟᱨᱫᱚᱱ ᱨᱮᱰᱰᱤ ᱟᱜ ᱢᱚᱱᱛᱨᱤ ᱢᱟᱰᱮᱨ ᱨᱮ ᱦᱚᱸ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱠᱟᱹᱴᱤᱡ ᱤᱱᱰᱚᱥᱴᱨᱤ ᱟᱨ ᱯᱚᱧᱪᱟᱛ ᱨᱟᱡᱽ ᱨᱮᱱᱟᱜ ᱦᱩᱫᱟᱹᱭ ᱫᱚᱦᱚ ᱠᱮᱫ-ᱟ ᱾ ᱡᱚᱞᱜᱚᱢ ᱵᱮᱢᱠᱚᱴ ᱨᱟᱣ ᱫᱚ ᱢᱤᱫ ᱨᱟᱡᱽᱱᱮᱛᱟ ᱦᱚᱸ ᱠᱟᱱᱟᱭ ᱟᱨ ᱒᱐᱐᱙ ᱫᱷᱟᱹᱨᱤᱡ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱟᱡ ᱵᱟᱵᱟ ᱞᱮᱠᱟᱛᱮ ᱚᱱᱟ ᱵᱟᱪᱷᱣᱟᱣ ᱴᱚᱴᱷᱟ, ᱥᱚᱛᱩᱯᱚᱞᱤ ᱞᱟᱹᱜᱤᱫ ᱠᱚᱸᱜᱽᱨᱮᱥ ᱠᱚᱭ ᱩᱫᱽᱜᱟᱹᱣ ᱠᱚ ᱛᱟᱦᱮᱸᱫ ᱾
ᱜᱩᱨ
ᱡᱚᱞᱚᱜᱚᱢ ᱵᱮᱸᱜᱚᱞ ᱨᱟᱣ ᱫᱚ ᱑᱒ ᱡᱩᱱ ᱑᱙᱙᱙ ᱥᱟᱞᱮᱨᱮ ᱡᱟᱭᱡᱩᱜᱽ ᱞᱟᱹᱜᱤᱫ ᱡᱤᱣᱤᱵᱟᱹᱛᱤ ᱛᱟᱭ ᱤᱬᱤᱡ ᱥᱟᱹᱨᱤ ᱮᱱᱟ ᱾
ᱥᱤᱦᱚᱨ
ᱥᱤᱦᱚᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱥᱤᱦᱚᱨ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱦᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱷᱚᱯᱟᱲ ᱠᱷᱚᱱ ᱓᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱵᱷᱚᱯᱟᱲᱼᱤᱱᱫᱚᱨ ᱨᱟᱡᱽᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱵᱷᱚᱯᱟᱲ ᱨᱮ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱥᱤᱦᱚᱨ ᱢᱟᱞᱣᱟ ᱴᱚᱴᱷᱟ ᱨᱮᱱᱟᱜ ᱛᱟᱞᱢᱟ ᱨᱮ ᱵᱤᱸᱫᱷᱭᱟᱪᱚᱞ ᱥᱤᱢᱟᱹ ᱨᱮᱱᱟᱜ ᱛᱟᱞᱦᱟᱴᱤ ᱨᱮ ᱢᱮᱱᱟᱜᱼᱟ ᱾ ᱥᱤᱦᱚᱨ ᱨᱮᱱᱟᱜ ᱢᱤᱫᱴᱟᱝ ᱡᱤᱞᱤᱧ ᱟᱨ ᱢᱟᱨᱟᱝ ᱯᱟᱥᱴ past ᱢᱮᱱᱟᱜᱼᱟ ᱾ ᱥᱮᱵᱽ, ᱥᱟᱠᱛ, ᱡᱮᱭᱱ, ᱵᱮᱥᱬᱟᱣ, ᱵᱩᱫᱫᱷᱚ ᱟᱨ ᱱᱟᱛᱷ ᱵᱚᱸᱜᱟ ᱤᱡ ᱫᱚ ᱥᱤᱦᱚᱨ ᱟᱡᱟᱜ ᱤᱱᱴᱮᱱᱥᱤᱵᱽ (Intensive) ᱫᱷᱤᱭᱟᱱ ᱨᱮᱱᱟᱜ ᱞᱟᱹᱠᱛᱤᱭᱟᱱ ᱢᱟᱹᱪᱤ ᱛᱮᱭᱟᱨ ᱠᱮᱫᱼᱟ ᱾ ᱥᱤᱦᱚᱨ ᱵᱷᱚᱯᱟᱲ ᱯᱚᱱᱚᱛ ᱨᱮᱱᱟᱜ ᱢᱤᱫ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱢᱚᱫᱷᱭᱚ ᱯᱨᱚᱫᱮᱥ ᱛᱮᱭᱟᱨᱮᱱ ᱛᱟᱭᱚᱢ ᱾ ᱑᱙᱗᱒ ᱨᱮ ᱱᱚᱣᱟ ᱨᱮᱱᱟᱜ ᱦᱟᱴᱤᱧ ᱦᱩᱭ ᱮᱱᱟ ᱟᱨ ᱢᱤᱫᱴᱟᱝ ᱱᱟᱣᱟ ᱦᱚᱱᱚᱛ ᱵᱷᱚᱯᱟᱲ ᱛᱮᱭᱟᱨ ᱮᱱᱟ ᱾
ᱚᱛᱱᱚᱜ
ᱥᱚᱦᱚᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱷᱚᱯᱟᱲ ᱠᱷᱚᱱ ᱓᱗ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱮᱛᱚᱢᱼᱯᱟᱪᱮ ᱥᱮᱦᱮᱫ ᱟᱨ ᱵᱷᱚᱯᱟᱲᱼᱤᱱᱫᱚᱨ ᱨᱟᱡᱽᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱫᱚᱨᱤᱭᱟ ᱟᱴᱮᱫ ᱠᱷᱚᱱ ᱱᱚᱣᱟ ᱨᱮᱱᱟᱜ ᱩᱥᱩᱞ ᱑᱕᱐᱐ ᱯᱷᱤᱴ ᱠᱷᱚᱱ ᱒᱐᱐᱐ ᱯᱷᱤᱴ ᱢᱮᱱᱟᱜᱼᱟ ᱾ ᱥᱚᱦᱚᱨ ᱵᱷᱚᱯᱟᱲ ᱠᱷᱚᱱ ᱨᱚᱛᱞᱚᱢ ᱞᱟᱹᱜᱤᱫ ᱛᱮ ᱯᱟᱪᱮ ᱨᱮᱞᱣᱮ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱗ ᱦᱚᱱᱚᱛ ᱠᱷᱚᱱ ᱮᱛᱮᱫ ᱟᱠᱟᱱᱟ: ᱵᱷᱚᱯᱟᱲ, ᱨᱟᱭᱥᱮᱱ, ᱦᱟᱨᱫᱟ, ᱦᱚᱥᱟᱸᱜᱟᱵᱟᱫᱽ, ᱫᱮᱵᱟᱥ, ᱥᱟᱡᱟᱯᱩᱨ ᱟᱨ ᱨᱟᱡᱽᱜᱚᱲ ᱾ ᱥᱤᱦᱚᱨ ᱦᱚᱱᱚᱛ 22'31 ᱠᱷᱚᱱ 23'40 ᱠᱚᱧᱮ ᱟᱨ ᱫᱮᱥᱟᱸᱛᱟᱨ ᱜᱟᱨ ᱛᱟᱞᱟ 76'22 ᱟᱨ 78'08 ᱥᱟᱢᱟᱝ ᱫᱤᱥᱟᱱᱛᱟᱨ ᱜᱟᱨ ᱛᱟᱞᱟ ᱨᱮ ᱟᱴᱮᱫ ᱟᱠᱟᱱᱟ ᱾ ᱥᱤᱦᱚᱨ 23.2°N, 77.08°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱕᱐᱒ ᱢᱤᱴᱚᱨ (᱑᱖᱔᱖ ᱯᱷᱤᱴ) ᱢᱮᱱᱟᱜᱼᱟ ᱾ ᱢᱤᱫᱴᱟᱝ ᱜᱟᱰᱟ SIVEN ᱥᱤᱦᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱐᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱤᱦᱚᱨ ᱨᱤᱱ ᱦᱚᱲ ᱮᱞ ᱙᱐,᱙᱓᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱒% ᱟᱨ ᱛᱤᱨᱞᱟᱹ ᱟᱜ ᱔᱘% ᱢᱮᱛᱟᱜᱼᱟ ᱾ ᱥᱤᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱖᱘% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚᱨ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ: ᱠᱚᱲᱟ ᱟᱜ ᱥᱮᱪᱮᱫ ᱗᱕% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱖᱑% ᱢᱮᱛᱟᱜᱼᱟ ᱾ ᱥᱤᱦᱚᱨ ᱨᱮ, ᱑᱔% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱥᱤᱦᱚᱨ ᱨᱮᱞᱣᱮ ᱥᱴᱮᱥᱚᱱ ᱩᱡᱡᱮᱱᱼᱵᱷᱚᱯᱟᱲ ᱵᱨᱟᱝᱪ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱫᱤᱞᱞᱤ, ᱠᱚᱞᱠᱟᱛᱟ, ᱪᱮᱱᱱᱟᱭ, ᱚᱦᱢᱚᱫᱟᱵᱟᱫᱽ, ᱡᱚᱭᱯᱩᱨ, ᱠᱟᱱᱯᱩᱨ, ᱱᱟᱜᱽᱯᱩᱨ, ᱡᱟᱢᱢᱩ, ᱯᱩᱨᱤ ᱟᱨ ᱮᱢᱟᱱ ᱢᱩᱬ ᱥᱚᱦᱚᱨ ᱞᱟᱹᱜᱤᱫ ᱛᱮ ᱴᱨᱮᱱ ᱢᱮᱱᱟᱜᱼᱟ ᱾
ᱜᱳᱵᱤᱱᱫᱚ
ᱚᱞ ᱜᱩᱨᱩ ᱨᱟᱜᱷᱩ ᱱᱟᱛᱷ ᱢᱩᱨᱢᱩ ᱛᱤᱠᱤᱱᱟᱜ ᱡᱟᱱᱟᱢ ᱢᱟᱦᱟ(ᱵᱚᱸᱜᱟ ᱵᱳᱨᱳᱠᱟ.ᱢᱤ) ᱨᱮ ᱥᱤᱜᱟᱨᱮᱴ ᱪᱮᱫᱟᱜ ᱞᱟ.ᱠᱛᱤᱜ -ᱟ?
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱦᱤᱨᱟᱠᱩᱫᱽ
ᱦᱤᱨᱟᱠᱩᱫᱽ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱭᱟᱜ ᱥᱚᱢᱵᱚᱞᱯᱩᱨ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫᱴᱟᱝ ᱵᱟᱡᱟᱨ ᱠᱟᱱᱟ᱾ ᱱᱚᱣᱟ ᱫᱚ ᱢᱤᱫᱴᱮᱱ ᱱᱟᱜᱟᱨ ᱯᱟᱧᱪᱟᱭᱮᱛ ᱴᱚᱴᱷᱟ (NAC) ᱠᱟᱱᱟ ᱡᱟᱦᱟᱸ ᱫᱚ ᱛᱟᱭᱚᱢ ᱛᱮ ᱥᱚᱢᱵᱚᱞᱯᱩᱨ ᱥᱚᱦᱚᱨ ᱨᱮ ᱵᱩᱨᱞᱟ ᱥᱟᱶᱛᱮ ᱢᱤᱫᱴᱮᱱ ᱢᱤᱣᱱᱤᱥᱤᱯᱟᱞᱤᱴᱤ ᱠᱚᱨᱯᱚᱨᱮᱥᱚᱱ ᱵᱮᱱᱟᱣ ᱞᱟᱹᱜᱤᱫ ᱥᱮᱞᱮᱫ ᱞᱮᱱᱟ᱾ ᱱᱚᱣᱟ ᱥᱚᱦᱚᱨ ᱫᱚ ᱦᱤᱱᱫᱟᱞᱠᱳ ᱨᱮᱱᱟᱜ ᱢᱤᱫ ᱦᱟᱵᱽ ᱠᱟᱱᱟ, ᱡᱟᱦᱟᱸ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱟᱞᱞᱩᱢᱤᱱᱤᱭᱟᱢ ᱟᱨ ᱠᱚᱯᱚᱨ ᱵᱮᱱᱟᱣ ᱠᱚᱢᱯᱟᱱᱤ ᱠᱟᱱᱟ᱾ ᱦᱤᱨᱟᱠᱩᱫᱽ ᱰᱮᱢ, ᱫᱚ ᱡᱚᱛᱚ ᱠᱷᱚᱱ ᱡᱟᱹᱥᱛᱤ ᱧᱮᱞ ᱡᱚᱝ ᱴᱷᱟᱶ ᱠᱟᱱᱟ᱾ ᱱᱚᱣᱟ ᱫᱚ ᱡᱮᱜᱮᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱟᱨ ᱡᱤᱞᱤᱧ ᱰᱮᱢ ᱠᱚ ᱢᱩᱸᱫᱽ ᱨᱮ ᱢᱤᱫᱴᱟᱹᱝ ᱠᱟᱱᱟ᱾ ᱱᱚᱣᱟ ᱫᱚ ᱢᱚᱦᱟᱱᱚᱫᱤ ᱜᱟᱰᱟ ᱨᱮ ᱵᱮᱱᱟᱣ ᱟᱠᱟᱱᱟ᱾ ᱱᱚᱣᱟ ᱫᱚ ᱠᱚᱧᱮ ᱨᱮ ᱜᱟᱱᱫᱷᱤ ᱢᱤᱱᱟᱨ ᱟᱨ ᱮᱛᱚᱢ ᱨᱮ ᱱᱮᱦᱨᱩ ᱢᱤᱱᱟᱨ ᱛᱟᱞᱟ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱪᱮᱢ ᱨᱮᱭᱟᱜ ᱫᱟᱜ ᱫᱚ ᱖᱔᱐ ᱠᱤᱞᱚᱢᱤᱴᱚᱨ ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾ ᱱᱚᱣᱟ ᱰᱮᱢ ᱨᱮ ᱒᱙᱐ ᱢᱮᱜᱟᱣᱟᱴ ᱨᱮᱱᱟᱜ ᱵᱤᱡᱽᱞᱤ ᱵᱮᱱᱟᱣ ᱫᱟᱲᱮ ᱢᱮᱱᱟᱜᱼᱟ᱾
ᱰᱮᱢᱚᱜᱽᱨᱟᱯᱷᱤ
ᱦᱤᱨᱟᱠᱩᱫᱽ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱭᱟᱜ ᱥᱚᱢᱵᱚᱞᱯᱩᱨ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫᱴᱮᱱ ᱵᱟᱰᱟᱭᱚᱜ ᱠᱟᱱ ᱴᱚᱴᱷᱟ ᱠᱟᱱᱟ᱾ ᱦᱤᱨᱟᱠᱩᱫᱽ ᱥᱚᱦᱚᱨ ᱫᱚ ᱑᱗ ᱜᱚᱴᱟᱝ ᱣᱟᱨᱰ ᱨᱮ ᱦᱟᱹᱴᱤᱧ ᱟᱠᱟᱱᱟ᱾ ᱡᱟᱦᱟᱸ ᱞᱟᱹᱜᱤᱫ ᱕ ᱥᱮᱨᱢᱟ ᱨᱮ ᱢᱤᱫ ᱫᱷᱟᱣ ᱵᱟᱪᱷᱱᱟᱣ ᱦᱩᱭᱩᱜᱼᱟ᱾ ᱒᱐᱑᱑ ᱨᱮᱭᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱦᱤᱨᱟᱠᱩᱫᱽ ᱵᱟᱪᱷᱟᱣ ᱴᱚᱴᱷᱟ ᱠᱚᱢᱤᱴᱤ ᱨᱮ ᱓᱐,᱒᱐᱗ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ ᱡᱟᱦᱟᱸ ᱢᱩᱸᱫᱽ ᱠᱷᱚᱱ ᱑᱕,᱖᱙᱘ ᱜᱚᱴᱟᱝ ᱠᱚᱲᱟ ᱟᱨ ᱑᱔,᱕᱐᱙ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ᱾
᱐-᱖ ᱥᱮᱨᱢᱟ ᱩᱢᱮᱨ ᱨᱮᱱ ᱜᱤᱫᱽᱨᱟᱹ ᱠᱚᱣᱟᱜ ᱞᱮᱠᱷᱟ ᱫᱚ ᱓᱕᱑᱓ ᱠᱟᱱᱟ ᱡᱟᱦᱟᱸ ᱫᱚ ᱦᱤᱨᱟᱠᱩᱫᱽ (NAC) ᱨᱤᱱ ᱡᱚᱛᱚ ᱦᱚᱲᱟᱜ ᱞᱮᱠᱷᱟ ᱨᱮᱭᱟᱜ ᱑᱑.᱖᱓% ᱠᱟᱱᱟ᱾ ᱦᱤᱨᱟᱠᱩᱫᱽ ᱵᱟᱪᱷᱟᱣ ᱴᱚᱴᱷᱟ ᱠᱚᱢᱤᱴᱤ ᱨᱮ, ᱠᱩᱲᱤ ᱦᱚᱯᱚᱱ ᱡᱟᱱᱟᱝ ᱫᱚᱨ ᱙᱒᱔, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮ ᱙᱗᱙ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ᱾ ᱟᱨᱦᱚᱸ, ᱦᱤᱨᱟᱠᱩᱫᱽ ᱨᱮ ᱜᱤᱫᱽᱨᱟᱹ ᱠᱚᱣᱟᱜ ᱡᱟᱱᱟᱝ ᱫᱚᱨ ᱫᱚ ᱙᱐᱓ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱭᱟᱜ ᱙᱔᱑ ᱠᱷᱚᱱ ᱠᱚᱢ ᱜᱮᱭᱟ᱾ ᱦᱤᱨᱟᱠᱩᱫᱽ ᱥᱚᱦᱚᱨ ᱨᱮᱱᱟᱜ ᱚᱞ ᱯᱟᱲᱦᱟᱣ ᱫᱚᱨ ᱫᱚ ᱯᱚᱱᱚᱛ ᱨᱮᱱᱟᱜ ᱗᱒.᱘᱗% ᱠᱷᱚᱱ ᱘᱔.᱐᱐% ᱡᱟᱹᱥᱛᱤ ᱜᱮᱭᱟ᱾ ᱦᱤᱨᱟᱠᱩᱫᱽ ᱨᱮ, ᱠᱚᱲᱟ ᱠᱚᱣᱟᱜ ᱥᱮᱪᱮᱫ ᱫᱚ ᱙᱐.᱓᱙% ᱟᱨ ᱠᱩᱲᱤ ᱠᱚᱣᱟᱜ ᱥᱮᱪᱮᱫ ᱫᱚ ᱗᱗.᱑᱑%᱾
ᱦᱤᱨᱟᱠᱩᱫᱽ ᱵᱟᱪᱷᱟᱣ ᱴᱚᱴᱷᱟ ᱠᱚᱢᱤᱴᱤ ᱨᱮ ᱖,᱙᱖᱓ ᱜᱚᱴᱟᱝ ᱜᱷᱟᱨᱚᱸᱡᱽ ᱢᱮᱱᱟᱜᱼᱟ ᱡᱟᱦᱟᱸ ᱨᱮ ᱫᱟᱜ ᱟᱨ ᱥᱩᱵᱤᱫᱷᱟᱹ ᱞᱮᱠᱟᱱ ᱢᱩᱬᱩᱛ ᱥᱩᱵᱤᱫᱷᱟ ᱠᱚ ᱮᱢᱚᱜᱼᱟ᱾
ᱟᱨᱟᱢᱵᱟᱜᱽ ᱛᱤᱨᱞᱟᱹ ᱠᱚᱞᱮᱡᱽ
ᱟᱨᱟᱢᱵᱟᱜᱽ ᱛᱤᱨᱞᱟᱹ ᱠᱚᱞᱮᱡᱽ, ᱫᱚ ᱑᱙᱙᱕ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ, ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱦᱩᱜᱽᱞᱤ ᱦᱚᱱᱚᱛ ᱨᱮ ᱢᱮᱱᱟᱜ ᱟᱨᱟᱢᱵᱟᱜᱽ ᱨᱮᱭᱟᱜ ᱢᱤᱫ ᱛᱤᱨᱞᱟᱹ ᱠᱚᱞᱮᱡᱽ ᱠᱟᱱᱟ᱾ ᱱᱚᱸᱰᱮ ᱫᱚ ᱟᱨᱴᱥ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱫᱚ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱦᱤᱨᱟᱠᱩᱫᱽ
ᱠᱟᱹᱣᱰᱤᱭᱟᱹᱨᱤ
ᱦᱤᱨᱟᱠᱩᱫᱽ ᱫᱚ ᱳᱰᱤᱥᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱵᱤᱡᱩ ᱯᱚᱴᱱᱟᱭᱮᱠ ᱢᱤᱫ ᱤᱱᱰᱚᱥᱴᱨᱤᱭᱟᱞ ᱥᱚᱦᱚᱨ ᱞᱮᱠᱟᱛᱮᱭ ᱵᱟᱱᱟᱣ ᱞᱮᱫ ᱛᱟᱦᱮᱸᱫ᱾ ᱦᱤᱨᱟᱠᱩᱫᱽ ᱰᱮᱢ ᱯᱩᱨᱟᱹᱣ ᱠᱟᱛᱮᱜ ᱟᱞᱞᱩᱢᱤᱱᱤᱭᱟᱢ ᱥᱢᱮᱞᱴᱟᱨ, ᱠᱮᱵᱚᱞ ᱵᱮᱱᱟᱣ, ᱥᱴᱤᱞ ᱨᱤ-ᱨᱳᱞᱤᱝ ᱢᱤᱞ ᱠᱚ ᱮᱢᱟᱱ ᱥᱤᱞᱯᱚ ᱠᱚ ᱦᱤᱨᱟᱠᱩᱫᱽ ᱨᱮ ᱟᱹᱰᱤ ᱰᱷᱮᱨ ᱢᱮᱱᱟᱜᱼᱟ᱾ ᱑᱙᱗᱐ ᱥᱮᱨᱢᱟ ᱨᱮ, ᱦᱤᱨᱟᱠᱩᱫᱽ ᱫᱚ ᱳᱰᱤᱥᱟ ᱨᱮᱭᱟᱜ ᱢᱤᱫ ᱢᱩᱬᱩᱛ ᱤᱱᱰᱚᱥᱴᱨᱤᱭᱟᱞ ᱮᱨᱤᱭᱟ ᱛᱟᱦᱮ ᱠᱟᱱᱟ, ᱡᱟᱦᱟᱸ ᱫᱚ ᱨᱟᱣᱩᱨᱠᱮᱞᱟ ᱛᱟᱭᱚᱢ ᱫᱚᱥᱟᱨᱟᱜ ᱠᱟᱱᱟ᱾ ᱱᱚᱣᱟ ᱚᱠᱛᱚ ᱨᱮ ᱦᱤᱨᱟᱠᱩᱫᱽ ᱨᱮ ᱢᱩᱬᱩᱛ ᱥᱤᱞᱯᱚ ᱫᱚ ᱦᱤᱱᱫᱟᱞᱠᱳ ᱨᱮᱱᱟᱜ ᱟᱞᱩᱢᱤᱱᱤᱭᱟᱢ ᱥᱢᱮᱞᱴᱟᱨ ᱟᱨ ᱚᱱᱟ ᱥᱟᱶ ᱡᱚᱯᱲᱟᱣ ᱟᱠᱟᱱ ᱭᱩᱱᱤᱴ ᱠᱟᱱᱟ᱾ ᱦᱤᱨᱟᱠᱩᱫᱽ ᱥᱩᱨ ᱨᱮᱱ ᱟᱹᱛᱩ ᱴᱚᱴᱷᱟ ᱨᱮᱱ ᱦᱚᱲ ᱠᱚ ᱫᱚ ᱪᱟᱥ ᱠᱟᱹᱢᱤ ᱨᱮᱜᱮ ᱰᱷᱮᱨ ᱡᱚᱯᱲᱟᱣ ᱢᱮᱱᱟᱜ ᱠᱚᱣᱟ᱾
ᱟᱨᱟᱢᱵᱟᱜᱽ ᱛᱤᱨᱞᱟᱹ ᱠᱚᱞᱮᱡᱽ
ᱢᱟᱱᱚᱛ
ᱱᱚᱣᱟ ᱠᱚᱞᱮᱡᱽ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ ᱦᱚᱛᱮᱛᱮ ᱩᱯᱨᱩᱢ ᱮᱢ ᱢᱮᱱᱟᱜᱼᱟ᱾
ᱦᱤᱨᱟᱠᱩᱫᱽ
ᱵᱮᱝᱠᱤᱝ ᱥᱩᱵᱤᱫᱷᱟᱹ ᱠᱚ
ᱯᱮᱭᱟ ᱡᱟᱹᱛᱤᱭᱟᱹᱨᱤ ᱵᱮᱝᱠ ᱼ ᱥᱴᱮᱴ ᱵᱮᱝᱠ ᱚᱯᱷ ᱤᱱᱰᱤᱭᱟ, ᱟᱱᱫᱷᱨᱟ ᱵᱮᱝᱠ ᱟᱨ ᱭᱩ.ᱥᱤ.ᱳ. ᱵᱮᱝᱠ ᱦᱤᱨᱟᱠᱩᱫᱽ ᱨᱮ ᱱᱤᱛᱚᱜ ᱠᱟᱹᱢᱤ ᱠᱟᱱᱟ᱾ ᱱᱚᱣᱟ ᱵᱮᱝᱠ ᱨᱮ ᱮ.ᱴᱤ.ᱮᱢ ᱵᱮᱵᱚᱥᱛᱟ ᱢᱮᱱᱟᱜᱼᱟ᱾ ᱱᱚᱣᱟ ᱵᱮᱝᱠ ᱨᱮ ᱮᱠᱥᱤᱥ ᱵᱮᱝᱠ, ᱟᱭ.ᱥᱤ.ᱟᱭ.ᱥᱤ.ᱟᱭ ᱵᱮᱝᱠ, ᱯᱚᱧᱡᱟᱵᱽ ᱱᱮᱥᱱᱟᱞ ᱵᱮᱝᱠ ᱮᱢᱟᱱ ᱵᱮᱝᱠ ᱦᱚᱸ ᱢᱮᱱᱟᱜᱼᱟ᱾
ᱟᱨᱟᱢᱵᱟᱜᱽ ᱛᱤᱨᱞᱟᱹ ᱠᱚᱞᱮᱡᱽ
ᱢᱟᱱᱚᱛ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱦᱩᱜᱽᱞᱤ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱦᱮᱨᱟᱛ
ᱦᱮᱨᱟᱛ ᱫᱚ ᱟᱯᱷᱜᱟᱱᱤᱥᱛᱟᱱ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱒᱐᱒᱐ ᱨᱮ, ᱱᱚᱸᱰᱮ ᱨᱤᱱ ᱦᱚᱲ ᱮᱞ ᱕᱗᱔,᱒᱗᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱟᱨ ᱱᱚᱣᱟ ᱫᱤᱥᱚᱢ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱨᱮ ᱦᱚᱨᱤ ᱜᱟᱰᱟ ᱨᱮᱱᱟᱜ ᱯᱷᱟᱴᱟᱭᱤᱞ ᱜᱷᱟᱴᱤ ᱨᱮ ᱢᱮᱱᱟᱜᱼᱟ ᱦᱮᱨᱟᱛ ᱮᱞᱟᱠᱟ ᱨᱮᱱᱟᱜ ᱨᱟᱡᱽᱜᱟᱲ ᱞᱮᱠᱟᱛᱮ ᱠᱟᱹᱢᱤᱭᱟ ᱾ ᱱᱚᱣᱟ ᱠᱟᱸᱫᱷᱟᱨ, ᱠᱟᱵᱩᱞ ᱟᱨ ᱢᱟᱡᱟᱨᱼᱮᱼᱥᱚᱨᱤᱯᱷ ᱠᱷᱚᱱ ᱨᱟᱡᱽᱰᱟᱦᱟᱨ ᱑ ᱟᱨ ᱨᱤᱝ ᱨᱚᱰ ᱞᱮᱠᱟᱛᱮ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱢᱟᱲᱟᱝ ᱤᱥᱞᱟᱢ ᱠᱚᱞᱟ ᱨᱮᱱᱟᱜ ᱥᱤᱢᱟᱹ ᱥᱚᱦᱚᱨ ᱞᱮᱠᱟᱛᱮ ᱯᱩᱲᱥᱤ ᱤᱨᱟᱱ ᱨᱮ ᱢᱚᱥᱦᱚᱫᱽ ᱟᱨ ᱠᱚᱮᱧ ᱨᱮ ᱛᱚᱨᱜᱩᱸᱰᱤ ᱨᱮᱱᱟᱜ ᱥᱤᱢᱟᱹ ᱥᱚᱦᱚᱨ ᱛᱩᱨᱜᱽᱢᱮᱱᱤᱛᱟᱱ ᱠᱷᱚᱱ ᱢᱮᱭᱨᱤ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
ᱦᱚᱲ ᱮᱞ
ᱦᱮᱨᱟᱛ ᱨᱤᱱ ᱦᱚᱲ ᱮᱞ ᱒᱐᱑᱓ ᱨᱮ ᱔᱓᱖,᱓᱐᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱚᱦᱚᱨ ᱨᱮ ᱵᱷᱤᱱᱮ ᱵᱷᱱᱮ ᱡᱟᱹᱛᱤ ᱥᱚᱢᱟᱡᱽ ᱢᱮᱱᱟᱜ ᱠᱚᱣᱟ ᱟᱨ ᱯᱷᱟᱨᱥᱤ ᱯᱟᱹᱨᱥᱤ ᱨᱚᱨᱚᱲ ᱦᱚᱲ ᱟᱹᱰᱤ ᱥᱟᱸᱜᱮ ᱢᱮᱱᱟᱜ ᱠᱚᱣᱟ ᱾ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱥᱟᱴᱤᱠ ᱡᱟᱹᱛᱤ ᱵᱮᱱᱟᱣᱟᱜ ᱚᱠᱟ ᱢᱮᱱᱟᱜᱟᱦ ᱰᱮᱴᱟ ᱵᱟᱱᱩᱜᱼᱟ, ᱟᱫᱚ ᱒ᱼ᱐᱓ ᱨᱮ ᱱᱮᱥᱱᱟᱞ ᱡᱭᱚᱜᱽᱨᱟᱯᱷᱤᱠ ᱯᱚᱛᱨᱤᱠᱟ ᱨᱮ ᱪᱷᱟᱨᱟᱣ ᱟᱠᱟᱱ ᱱᱚᱠᱥᱟ ᱞᱮᱠᱟᱛᱮ, ᱯᱷᱟᱨᱥᱤ ᱯᱟᱹᱨᱥᱤ ᱛᱟᱡᱤᱠ ᱟᱨ ᱯᱷᱟᱨᱥᱤᱣᱟᱱ ᱦᱚᱲ ᱫᱚ ᱥᱚᱦᱚᱨ ᱨᱮᱱᱟᱜ ᱰᱮᱦᱮᱨ ᱛᱮᱫ ᱴᱷᱟᱶ ᱵᱮᱱᱟᱣᱟ, ᱡᱟᱸᱦᱟ ᱨᱮ ᱖᱕% ᱦᱚᱲ ᱮᱞ ᱥᱮᱞᱮᱫ ᱟᱠᱟᱱᱟ ᱠᱚ ᱾ ᱛᱟᱨᱟ ᱦᱚᱲ ᱮᱞ ᱯᱚᱥᱛᱩᱱ (᱓᱐%), ᱦᱚᱡᱟᱨ (᱒%), ᱩᱡᱽᱵᱮᱠᱥ (᱒%) ᱟᱨ ᱛᱩᱨᱠᱢᱮᱸᱥ (᱑%) ᱥᱮᱞᱮᱫ ᱟᱠᱟᱱᱟ ᱠᱚ ᱾
ᱩᱱᱟᱠᱚᱴᱤ ᱦᱚᱱᱚᱛ
ᱩᱱᱟᱠᱚᱴᱤ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱛᱨᱤᱯᱩᱨᱟ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱒᱑ ᱡᱟᱱᱩᱣᱟᱨᱤ ᱒᱐᱑᱒ ᱥᱟᱞ ᱨᱮ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ, ᱛᱤᱥ ᱛᱨᱤᱯᱩᱨᱟ ᱨᱮ ᱯᱩᱱᱭᱟᱹ ᱱᱟᱣᱟ ᱦᱚᱱᱚᱛ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ, ᱚᱠᱟᱨᱮ ᱯᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱮᱞ ᱯᱩᱱᱭᱟᱹ ᱠᱷᱚᱱ ᱫᱚ ᱤᱨᱟᱹᱞ ᱜᱚᱴᱟᱝ ᱦᱩᱭ ᱮᱱᱟ ᱾
ᱠᱟᱭᱞᱟᱥᱚᱦᱚᱨ ᱫᱚ ᱱᱚᱣᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱢᱟᱲᱟᱝ ᱠᱚᱧᱮ ᱛᱨᱤᱯᱩᱨᱟ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱱᱤᱭᱟᱹ ᱩᱱᱟᱠᱚᱴᱤ ᱦᱮᱨᱤᱴᱮᱡᱽ ᱥᱟᱭᱤᱴ ᱞᱟᱹᱜᱤᱫ ᱛᱮ ᱢᱟᱱᱟᱣ ᱟᱠᱟᱱᱟ ᱾
ᱪᱷᱟᱹᱴᱭᱟᱹᱨ
ᱩᱱᱟᱠᱚᱴᱤ ᱫᱚ ᱱᱚᱣᱟ ᱨᱮᱱᱟᱜ ᱧᱩᱛᱩᱢ ᱩᱱᱟᱠᱚᱴᱤ ᱵᱩᱨᱩ ᱠᱷᱚᱱ ᱦᱟᱛᱟᱣ ᱟᱠᱟᱱᱟ ᱾ ᱩᱱᱟᱠᱚᱴᱤ ᱨᱮᱱᱟᱜ ᱢᱮᱱᱮᱛ, ᱵᱟᱸᱜᱟᱞᱤ ᱛᱮ ᱢᱤᱫ ᱠᱚᱴᱤ ᱾ ᱱᱚᱣᱟ ᱢᱤᱫᱴᱟᱝ ᱢᱟᱨᱮ ᱥᱮᱭᱵᱽ ᱵᱚᱸᱜᱟ ᱛᱷᱟᱱ ᱠᱟᱱᱟ ᱚᱠᱟᱨᱮ ᱥᱤᱵᱽ ᱠᱚ ᱢᱟᱱᱟᱣ ᱭᱮᱜᱼᱟ ᱢᱟᱨᱟᱝ ᱪᱟᱹᱴᱟᱹᱱᱤ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱩᱱᱟᱠᱚᱴᱤ ᱦᱚᱱᱚᱛ ᱫᱚ ᱫᱷᱚᱨᱢᱚᱱᱚᱜᱚᱨ ᱡᱚᱜᱚᱠᱷᱚᱸᱰ (subdivision) ᱯᱚᱱᱤᱥᱟᱜᱚᱨ ᱡᱚᱜᱚᱠᱷᱚᱸᱰ ᱟᱨ ᱠᱚᱸᱪᱚᱱᱯᱩᱨ ᱡᱚᱜᱚᱠᱷᱚᱸᱰ ᱨᱮᱱᱟᱜ ᱠᱚᱧᱮᱼᱥᱟᱢᱟᱝ ᱨᱮ ᱠᱚᱧᱮᱼᱥᱟᱢᱟᱝ ᱟᱨ ᱮᱛᱚᱢ ᱥᱟᱢᱟᱝ ᱨᱮ ᱜᱷᱮᱨᱟᱣ ᱟᱠᱟᱱᱟ ᱾ ᱮᱛᱚᱢ ᱥᱮᱦᱮᱫ ᱨᱮ, ᱱᱚᱣᱟ ᱠᱚᱢᱟᱞᱯᱩᱨ ᱡᱚᱜᱚᱠᱷᱚᱸᱰ ᱟᱨ ᱫᱷᱚᱞᱚᱭ ᱦᱚᱱᱚᱛ ᱨᱮᱱᱟᱜ ᱞᱚᱝᱛᱜᱚᱨᱤ ᱜᱷᱟᱴᱤ ᱡᱚᱜᱚᱠᱷᱚᱸᱰ ᱠᱷᱚᱱ ᱜᱷᱮᱨᱟᱣ ᱟᱠᱟᱱᱟ ᱾ ᱱᱚᱣᱟ ᱠᱚᱧᱮ ᱫᱤᱥᱟᱹ ᱨᱮ ᱵᱟᱝᱞᱟᱫᱮᱥ ᱥᱟᱶ ᱢᱤᱫ ᱡᱮᱡᱟᱹᱛᱤᱭᱟᱹᱨᱤ ᱥᱤᱢᱟᱹ ᱦᱚᱸ ᱯᱟᱥᱱᱟᱣ ᱟᱠᱟᱱᱟ ᱾
ᱥᱚᱲᱚᱠ ᱰᱟᱦᱟᱨ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱘ (NH 8) ᱟᱥᱟᱢ ᱨᱮᱱᱟᱜ ᱠᱚᱨᱤᱢᱜᱚᱸᱡᱽ ᱠᱜᱚᱱ ᱛᱨᱤᱯᱩᱨᱟ ᱨᱮᱱᱟᱜ ᱥᱚᱵᱽᱨᱤᱢ ᱫᱷᱟᱹᱵᱤᱡ ᱥᱮᱱᱚᱜ ᱠᱟᱱᱟ, ᱱᱚᱣᱟ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱨᱮᱞᱣᱮ
ᱥᱟᱢᱟᱝ ᱠᱚᱧᱮ ᱥᱤᱢᱟᱹ ᱨᱮᱞᱣᱮ ᱨᱮᱱᱟᱜ ᱞᱩᱢᱰᱤᱝᱼᱥᱚᱵᱽᱨᱩᱢ ᱞᱟᱭᱤᱱ ᱩᱱᱟᱠᱚᱴᱤ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱦᱚᱱᱚᱛ ᱨᱮ ᱢᱩᱬ ᱥᱴᱮᱥᱚᱱ ᱠᱩᱢᱟᱨᱜᱷᱟᱴ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ, ᱱᱚᱣᱟ ᱛᱨᱤᱯᱩᱨᱟ ᱨᱮᱱᱟᱜ ᱨᱟᱡᱽᱜᱟᱲ ᱚᱜᱚᱨᱛᱟᱞᱟ ᱟᱨ ᱟᱥᱟᱢ ᱯᱚᱱᱚᱛ ᱨᱮᱱᱟᱜ ᱮᱢᱟᱱ ᱢᱩᱬ ᱥᱚᱦᱚᱨ ᱞᱮᱠᱟᱱᱟᱜ ᱫᱷᱚᱨᱢᱚᱱᱚᱜᱚᱨ, ᱩᱫᱚᱭᱯᱩᱨ ᱟᱨ ᱵᱮᱞᱚᱱᱤᱭᱟ ᱡᱚᱲᱟᱣᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱛᱨᱤᱯᱩᱨᱟ ᱨᱮᱱᱟᱜ ᱦᱚᱱᱚᱛ ᱠᱚ
ᱠᱟᱢᱵᱚᱰᱤᱭᱟᱱ ᱢᱟᱭᱡᱤᱣ ᱠᱚ
ᱠᱚᱢᱵᱚᱰᱤᱭᱟᱱ ᱢᱟᱭᱡᱩᱣ ᱠᱚ ᱥᱮᱨᱣᱟ ᱥᱮᱡ ᱞᱮᱠᱟ ᱛᱮ ᱥᱟᱫᱷᱟᱨᱚᱱ, ᱢᱟ.ᱦᱤᱨ ᱟᱲᱟᱝ, ᱠᱷᱟᱴᱚᱭᱟ, ᱚᱲᱟᱜ ᱫᱩᱣᱟ.ᱨ ᱡᱚᱜᱟᱲ ᱡᱚᱛᱚᱱ, ᱜᱷᱟᱨᱚᱧᱡᱽ ᱪᱟᱞᱟᱣ ᱵᱟᱱᱟᱣ, ᱚᱲᱟᱜ ᱨᱮᱱ ᱢᱟᱛᱷᱟ ᱮᱱᱟᱢ ᱨᱩᱯ ᱛᱮ ᱠᱚ ᱡᱟ.ᱢᱤᱭᱟ, ᱵᱟᱯᱞᱟ ᱛᱟᱭᱚᱢ ᱠᱷᱚᱱ ᱜᱮ ᱚᱲᱟᱜ ᱫᱩᱣᱟ.ᱨ ᱡᱚᱜᱟᱲ ᱡᱚᱛᱚᱱ ᱨᱮ ᱢᱚᱱ ᱠᱚ ᱞᱟᱜᱟᱣᱟ, ᱵᱷᱟᱜᱮ ᱜᱩᱱᱟᱱ ᱮᱨᱟ ᱠᱚ ᱦᱩᱭᱩᱜ-ᱟ., ᱟᱨ ᱟᱠᱚ ᱨᱮᱱ ᱪᱷᱟᱛᱟ ᱫᱟᱨᱮ ᱨᱮᱱ ᱥᱚᱥᱚᱞᱦᱟ ᱠᱚᱠᱚ ᱦᱩᱭᱩᱜ-ᱟ | ᱠᱟ.ᱣᱰᱤ ᱪᱟᱞᱟᱣ ᱵᱟᱱᱟᱣ ᱨᱮ, ᱠᱟᱢᱵᱚᱰᱤᱭᱟᱱ ᱢᱟᱭᱡᱤᱣ ᱠᱚ ᱜᱷᱟᱨᱚᱧᱦᱽ ᱨᱮ ᱜᱷᱨᱤᱱᱤ ᱮᱨᱟ ᱞᱮᱠᱟ ᱫᱚ ᱵᱟᱝ ᱵᱤᱪᱠᱚᱢ ᱜᱨᱤᱦᱟ.ᱛ ᱞᱮᱠᱟ ᱴᱷᱟ:ᱶ ᱠᱚ ᱧᱟᱢᱮᱫ ᱠᱟᱱᱟ | ᱱᱮᱥ ᱠᱷᱚᱱ ᱜᱮ, ᱠᱟᱢᱵᱚᱰᱤᱭᱟᱱ ᱢᱟᱭᱡᱤᱣ ᱠᱚ ᱠᱟ.ᱢᱤ ᱠᱟ.ᱥᱱᱤ ᱨᱮ ᱟᱨ ᱦᱮᱨᱮᱞ ᱥᱟᱥᱮᱛᱨᱟᱡᱟᱨᱤ ᱨᱮ ᱢᱟᱭᱡᱤᱣ ᱠᱚ ᱟ.ᱰᱤ ᱠᱚ ᱮᱠᱴᱤᱵᱷ ᱮᱱᱟ|
ᱟᱨᱟᱢᱟᱭᱤᱠ ᱯᱟᱹᱨᱥᱤ
ᱟᱨᱟᱢᱟᱭᱤᱠ (ᱠᱞᱟᱥᱤᱠᱟᱞ ᱥᱤᱨᱤᱭᱟᱠ: ܐܪܡܝܐ ᱟᱨᱟᱢᱟᱭᱟ; ᱢᱟᱨᱮ ᱟᱨᱟᱢᱟᱭᱤᱠ: 𐤀𐤓𐤌𐤉𐤀; ᱨᱟᱡᱽ ᱟᱨᱟᱢᱟᱭᱤᱠ: 𐡀𐡓𐡌𐡉𐡀; ᱦᱤᱵᱽᱨᱩ ᱪᱤᱠᱤ: אַרָמָיָא) ᱫᱚ ᱢᱤᱫ ᱟᱯᱷᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤᱠᱚ ᱨᱮᱭᱟᱜ ᱥᱮᱢᱤᱴᱤᱠ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱯᱟᱹᱨᱥᱤ ᱫᱚ ᱥᱮᱫᱟᱭ ᱥᱤᱨᱤᱭᱟ ᱴᱚᱴᱷᱟ ᱨᱮᱱ ᱟᱨᱟᱢᱤᱭᱟᱹᱱ ᱠᱚ ᱢᱩᱸᱫᱽ ᱨᱮ ᱥᱤᱨᱡᱚᱱ ᱟᱠᱟᱱᱟ ᱾ ᱛᱟᱭᱚᱢ ᱛᱮ ᱱᱚᱣᱟ ᱫᱚ ᱟᱭᱢᱟ ᱱᱟᱣᱟᱼᱟᱨᱟᱢᱟᱭᱤᱠ ᱯᱟᱹᱨᱥᱤᱠᱚ ᱢᱩᱸᱫᱽ ᱨᱮ ᱦᱟᱹᱴᱤᱧ ᱟᱠᱟᱱᱟ ᱡᱟᱦᱟᱸ ᱫᱚ ᱱᱤᱛ ᱦᱚᱠᱚ ᱨᱚᱲᱼᱮᱫ ᱠᱟᱱ ᱜᱮᱭᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱟᱯᱷᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱛᱷᱚᱠ: ᱥᱮᱢᱤᱴᱤᱠ ᱯᱟᱹᱨᱥᱤ ᱛᱷᱚᱠ: ᱥᱮᱫᱟᱭ ᱯᱟᱹᱨᱥᱤ
ᱠᱟᱢᱵᱚᱰᱤᱭᱟᱱ ᱢᱟᱭᱡᱤᱣ ᱠᱚ
ᱥᱮᱪᱮᱫ
2004 ᱥᱮᱨᱢᱟ ᱨᱮ ᱠᱟᱢᱚᱵᱚᱰᱤᱭᱟᱱ ᱢᱟᱭᱡᱤᱣ ᱠᱚ 45% ᱦᱤᱥ ᱟᱪᱮᱛ ᱜᱮ ᱛᱟᱦᱮ ᱠᱟᱱ ᱨᱭᱟᱜ ᱰᱚᱜᱚᱨ ᱧᱟᱢ ᱞᱮᱱᱟ |  2004 मᱥᱮᱨᱢᱟ ᱨᱮ 16% ᱦᱤᱥ ᱠᱟᱢᱵᱚᱰᱤᱭᱟᱱ ᱠᱩᱲᱤᱠᱚ ᱞᱟᱛᱟᱨ ᱟᱥᱲᱟ ᱨᱮ ᱧᱩᱛᱩᱢ ᱚᱞᱞ ᱥᱫᱮᱨ ᱦᱩᱭᱮᱱ ᱛᱟᱠᱚᱣᱟ | ᱟᱭᱢᱟ ᱠᱟᱨᱚᱱ ᱠᱷᱟᱠᱷᱟᱱᱟᱜ ᱛᱮ ᱠᱟᱢᱵᱚᱰᱤᱭᱟᱱ ᱠᱩᱲᱤ ᱠᱚ ᱥᱮᱪᱮᱫ ᱠᱷᱚᱱ ᱥᱟᱝᱜᱤᱧ ᱨᱮ ᱫᱚᱦᱚ ᱦᱩᱭ ᱞᱮᱱᱟ |  ᱢᱤᱫ ᱴᱮᱱ ᱠᱟᱨᱚᱱ ᱫᱚ ᱛᱟᱦᱮ ᱠᱟᱱᱟ ᱚᱲᱟᱜ ᱨᱮᱱ ᱦᱩᱰᱤᱧ ᱵᱚᱭᱦᱟ ᱢᱤᱥᱨᱟ ᱠᱚ ᱧᱮᱞ ᱠᱚ, ᱚᱲᱟᱜ ᱫᱩᱣᱟ.ᱨ ᱨᱮᱭᱟᱜ ᱠᱟ.ᱢᱤ ᱠᱟ.ᱥᱱᱤ |  ᱮᱴᱟᱜ ᱠᱟᱨᱚᱱ ᱠᱚᱫᱚ ᱦᱩᱭᱩᱜ ᱠᱟᱱᱟ, ᱟᱛᱚ ᱰᱤᱦᱟ.ᱴ ᱠᱷᱚᱱ ᱟ.ᱰᱤ ᱥᱟᱝᱜᱤᱧ ᱨᱮ ᱟᱥᱲᱟ ᱢᱮᱱᱟᱜ ᱠᱷᱟᱠᱷᱟᱱ ᱛᱮ, ᱟᱨ ᱚᱠᱟ ᱚᱠᱟ ᱫᱚ ᱚᱲᱥᱜ ᱠᱷᱚᱱ ᱟᱥᱲᱟ ᱮᱥᱠᱟᱨ  ᱦᱤᱡᱩᱜ  ᱥᱮᱱᱚᱜ ᱨᱮᱭᱟᱜ ᱵᱚᱛᱚᱨ ᱦᱚ ᱛᱟᱦᱮ ᱠᱟᱱᱟ |
ᱨᱟᱡᱟᱨᱤ ᱨᱮ ᱦᱤᱥ ᱦᱟᱛᱟᱣ
ᱟᱥᱚᱠᱟᱭ ᱛᱮ, 1980 ᱥᱮᱨᱢᱟ ᱠᱷᱚᱱ ᱛᱮᱦᱮᱧ ᱦᱟ.ᱵᱤᱡ, ᱠᱟᱢᱵᱚᱰᱤᱭᱟᱱ ᱨᱟᱡᱟᱨᱤ ᱨᱮ ᱢᱟᱭᱡᱤᱣ ᱥᱮᱞᱮᱥᱚᱜ ᱨᱮᱭᱟᱜ ᱞᱮᱠᱷᱟ ᱠᱚᱢ ᱜᱮ ᱨᱮ ᱦᱚ', ᱮᱱ ᱦᱚ' ᱴᱚᱴᱷᱟᱠᱤᱭᱟ. ᱟᱨ ᱡᱟ.ᱛᱨᱤᱭᱟ. ᱨᱟᱡᱟᱨᱤ ᱨᱮᱦᱚ' ᱦᱤᱥ ᱠᱚ ᱦᱟᱛᱟᱣᱮᱫ ᱜᱮᱭᱟ | 1993 ᱥᱮᱨᱢᱟ ᱠᱷᱚᱱ ᱢᱟᱭᱡᱤᱣ ᱠᱚᱣᱟᱜ ᱥᱟᱛᱟᱷᱟᱢ ᱟᱨ ᱟ.ᱭᱫᱟ.ᱨᱤ ᱨᱮᱭᱟᱜ ᱠᱟᱛᱷᱟ ᱠᱚ ᱵᱮ ᱥᱚᱨᱠᱟᱨᱤ ᱜᱟᱶᱛᱟ ᱦᱚᱛᱮ ᱛᱮ ᱱᱚᱣᱟ ᱥᱟᱛᱷᱟᱢ ᱨᱮ ᱡᱟᱜᱽᱣᱟᱨ ᱦᱮᱡ ᱟᱠᱟᱱᱟ | |
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱢᱮᱥᱤᱱ ᱞᱚᱨᱱᱤᱝ
ᱢᱮᱥᱤᱱ ᱞᱚᱨᱱᱤᱝ ᱫᱚ ᱠᱚᱢᱯᱩᱴᱚᱨ ᱥᱟᱬᱮᱥ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾ᱱᱚᱶᱟ ᱦᱟᱹᱴᱤᱧ ᱨᱮ ᱥᱴᱟᱴᱤᱥᱴᱤᱠ (statistic) ᱦᱚᱨᱟ ᱵᱮᱵᱷᱟᱨ ᱠᱟᱛᱮ ᱠᱚᱢᱯᱩᱴᱚᱨ ᱫᱚ ᱟᱡ ᱛᱮ ᱵᱩᱡᱷᱟᱹᱣ ᱚᱪᱚᱭᱮ ᱨᱮᱭᱟᱜ ᱫᱟᱲᱮ ᱮᱢᱟᱭᱟ ᱾ ᱱᱚᱶᱟ ᱦᱚᱨᱟ ᱨᱮ ᱟᱭᱢᱟ ᱜᱟᱱ ᱥᱟᱹᱠᱷᱭᱟᱹᱛ ᱨᱮᱟᱱᱜ ᱞᱟᱹᱠᱛᱤ ᱦᱩᱭᱩᱜᱼᱟ ᱾ ᱑᱙᱕᱙ ᱥᱟᱞᱮᱨᱮ ᱟᱨᱛᱷᱚᱨ ᱥᱟᱢᱩᱣᱮᱞ ᱢᱮᱥᱤᱱ ᱞᱚᱨᱱᱤᱝ ᱦᱚᱨᱟ ᱵᱮᱵᱷᱟᱨᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱢᱮᱥᱤᱱ ᱞᱚᱨᱱᱤᱝ ᱟᱞᱜᱚᱨᱤᱫᱚᱢ ᱨᱮ ᱛᱮᱭᱟᱨ ᱟᱠᱟᱱ ᱜᱮᱭᱟᱱ ᱥᱟᱶᱛᱮ ᱮᱢ ᱟᱠᱟᱱ ᱥᱟᱹᱠᱷᱭᱟᱹᱛ ᱞᱮᱠᱟᱛᱮ ᱟᱭᱢᱟ ᱞᱮᱠᱟᱱ ᱡᱤᱱᱤᱥ ᱠᱚ ᱯᱟᱭᱛᱟᱨᱟ ᱾ ᱢᱮᱥᱤᱱ ᱞᱚᱨᱱᱤᱝ ᱨᱮᱱᱟᱜ ᱛᱤᱢᱤᱱ ᱜᱟᱱ ᱵᱮᱵᱷᱟᱨ ᱠᱚᱫᱚ ᱦᱩᱭᱩᱜ ᱠᱟᱱᱟ ᱤᱢᱮᱞ ᱨᱮ ᱥᱯᱟᱢ ᱫᱟᱨᱟᱢ, ᱚᱯᱴᱤᱠᱟᱞ ᱠᱟᱨᱮᱠᱴᱟᱨ ᱨᱮᱠᱚᱜᱽᱱᱤᱥᱚᱱ (ᱪᱤᱛᱟᱹᱨ ᱠᱷᱚᱱ ᱪᱤᱠᱤ ᱪᱤᱱᱦᱟᱹᱣ) ᱟᱨ ᱵᱚᱢᱯᱩᱴᱚᱨ ᱵᱷᱤᱡᱚᱱ ᱮᱢᱟᱱ ᱠᱚ ᱾
ᱢᱮᱥᱤᱱ ᱞᱚᱨᱱᱤᱝ ᱠᱟᱹᱢᱤᱠᱚ
ᱢᱮᱥᱤᱱ ᱞᱚᱨᱱᱤᱝ ᱠᱟᱹᱢᱤ ᱠᱚ ᱫᱚ ᱟᱡᱚᱜ ᱠᱟᱱ ᱥᱟᱹᱠᱷᱭᱟᱹᱛ ᱞᱮᱠᱟᱛᱮ ᱢᱚᱴᱟᱢᱩᱴᱤ ᱵᱟᱨ ᱦᱟᱹᱴᱤᱧ ᱨᱮ ᱦᱟᱹᱴᱤᱧᱚᱜᱼᱟ ᱾
ᱥᱩᱯᱚᱨᱵᱷᱟᱭᱤᱡᱽᱰ ᱞᱚᱨᱱᱤᱝ ᱠᱚᱢᱚᱯᱩᱴ ᱨᱮ ᱞᱟᱹᱠᱛᱤᱭᱟᱱ ᱥᱟᱹᱠᱷᱭᱟᱹᱛ ᱠᱚ  ᱟᱫᱮᱨ ᱥᱟᱶᱛᱮ ᱟᱥᱟᱜ ᱠᱟᱱ ᱚᱨᱡᱚ ᱦᱚᱸ ᱥᱟᱢᱟᱵᱟᱣ ᱦᱩᱭᱩᱜᱼᱟ ᱱᱚᱶᱟ ᱥᱟᱹᱠᱷᱭᱟᱹᱛ ᱠᱚ ᱵᱮᱵᱷᱟᱨ ᱠᱟᱛᱮ ᱠᱚᱢᱯᱩᱴᱚᱨ ᱟᱜᱟᱢ ᱨᱮ, ᱢᱟᱬᱟᱝ ᱠᱷᱚᱱ ᱵᱟᱝ ᱧᱮᱞ ᱟᱠᱟᱫ ᱥᱟᱹᱠᱷᱭᱟᱹᱛ ᱠᱚ ᱨᱮᱱᱟᱜ ᱡᱚᱛᱷᱟᱛ ᱚᱨᱡᱚᱭ ᱮᱢ ᱫᱟᱲᱮᱭᱟᱵᱚᱱᱟ ᱾ ᱥᱩᱯᱚᱨᱵᱷᱟᱭᱤᱡᱽᱰ ᱞᱚᱨᱱᱤᱝ ᱫᱚ ᱟᱨᱦᱚᱸ ᱦᱩᱰᱤᱧ ᱛᱷᱚᱠ ᱨᱮ ᱦᱟᱹᱴᱤᱧ ᱜᱟᱱᱚᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱚᱢᱯᱩᱴᱚᱨ ᱥᱟᱬᱮᱥ
ᱞᱟᱡᱟᱣ
ᱞᱟᱡᱟᱣ ᱫᱚ ᱢᱟᱹᱱᱢᱤ ᱠᱚᱣᱟᱜ ᱜᱩᱱᱩᱱ ᱯᱟᱹᱨᱤᱥ ᱟᱹᱲᱟ ᱠᱟᱱᱟ ᱡᱟᱦᱟᱸ ᱫᱚ ᱢᱤᱫ ᱠᱚᱥᱴᱚᱭ, ᱥᱟᱶᱛᱟ ᱵᱷᱟᱵᱽᱱᱟ ᱠᱟᱱᱟ ᱡᱟᱦᱟᱸ ᱟᱫᱚᱨ ᱥᱟᱶᱛᱟ ᱢᱮᱱᱮᱛ ᱠᱚ ᱥᱟᱶ ᱟᱯᱱᱟᱨᱟᱜ ᱡᱤᱭᱚᱱ ᱛᱩᱞᱟ ᱡᱚᱠᱷᱟ ᱨᱮᱱᱟᱜ ᱥᱟᱹᱠᱷᱭᱟᱹᱛ ᱨᱮ ᱦᱚᱸ ᱦᱩᱭ ᱫᱟᱲᱮᱭᱟᱜ-ᱟ ᱾ ᱵᱟᱱᱟᱨ ᱞᱮᱠᱷᱟ ᱡᱚᱠᱷᱟ ᱨᱮ ᱟᱨ ᱢᱟᱱᱚᱛ ᱥᱚᱢᱡᱤᱠᱟᱨᱚᱱ ᱛᱮ ᱥᱟᱪᱷᱚᱢ ᱦᱩᱭᱩᱜ ᱠᱟᱱᱟ ᱾ ᱵᱷᱟᱞᱮ ᱚᱱᱠᱟᱱ ᱨᱮ ᱢᱤᱫ ᱵᱷᱟᱵᱽᱱᱟ ᱠᱚ ᱢᱟᱱᱟᱣ ᱫᱟᱲᱮᱭᱟ-ᱟ, ᱞᱟᱡᱟᱣ ᱥᱮ ᱱᱚᱶᱟ ᱨᱮᱱᱟᱜ ᱟᱭᱢᱟ ᱨᱩᱯ ᱯᱨᱚᱵᱷᱟᱣ, ᱥᱟᱹᱜᱟᱹᱭᱟᱱ, ᱡᱟᱣᱜᱤ ᱥᱮ ᱦᱟᱞᱚᱛ ᱢᱟᱱᱟᱣ ᱦᱩᱭ ᱫᱟᱲᱮᱭᱟᱜ-ᱟ ᱾ ᱞᱟᱡᱟᱣ ᱛᱮ ᱨᱟᱜ ᱦᱚᱸ ᱦᱩᱭ ᱫᱟᱲᱮᱭᱟᱜ-ᱟ ᱾ ᱞᱟᱡᱟᱣ ᱟᱲᱮ-ᱯᱟᱥᱮᱡ ᱨᱮᱱᱟᱜ ᱛᱟᱦᱮᱸᱭᱟᱱ ᱨᱮ ᱵᱷᱚᱨᱥᱟᱜ ᱠᱟᱱᱟ ᱡᱟᱦᱟᱸ ᱫᱚ ᱟᱯᱱᱟᱨᱟᱜ ᱚᱥᱛᱤᱛᱣᱚ ᱨᱮᱱᱟᱜ ᱵᱷᱟᱵᱽᱱᱟ ᱮᱴᱟᱜ ᱠᱚ ᱥᱟᱶ ᱛᱮ ᱵᱟᱹᱲᱤᱡ ᱥᱮ ᱵᱚᱫᱽᱱᱟᱢ ᱦᱩᱭᱩᱜ ᱠᱟᱱᱟ ᱾ ᱡᱮᱞᱮᱠᱟ ᱟᱭᱳ-ᱵᱟᱵᱟ ᱛᱤᱠᱤᱱᱟᱜ ᱠᱷᱚᱱ ᱵᱚᱭᱦᱟ ᱢᱤᱥᱨᱟ ᱟᱜ ᱫᱚᱨᱠᱟᱨᱟᱱ ᱡᱟᱭ ᱨᱮ ᱫᱷᱮᱭᱟᱱ ᱵᱟᱝ ᱮᱢᱟᱫ ᱾ "ᱞᱟᱡᱟᱣ ᱨᱮᱱᱟᱜ ᱠᱟᱛᱷᱟ" ᱱᱚᱶᱟ ᱠᱟᱛᱷᱟ ᱵᱟᱹᱲᱛᱤ ᱛᱮ ᱞᱟᱡᱟᱣ ᱨᱮᱱᱟᱜ ᱵᱷᱟᱵᱽᱱᱟ ᱫᱚ ᱵᱟᱰᱟᱭ ᱟᱸᱡᱚᱢ ᱞᱮᱠᱟᱛᱮ ᱩᱫᱩᱜ ᱞᱟᱹᱜᱤᱫ ᱥᱮ ᱥᱚᱸᱥᱟᱨ ᱞᱟᱹᱜᱤᱫ ᱛᱮ ᱱᱚᱶᱟ ᱨᱮᱱᱟᱜ ᱛᱟᱨᱤᱠᱟ ᱠᱟᱱᱟ ᱾ ᱮᱴᱟᱜ ᱦᱚᱲ ᱠᱚ "ᱩᱡᱽᱜᱟᱨ" ᱥᱮ "ᱵᱮᱱᱚᱠᱟᱵ" ᱞᱟᱹᱜᱤᱫ ᱛᱮ ᱵᱮᱱᱟᱣ ᱦᱩᱭ ᱟᱠᱟᱱ ᱵᱮᱵᱷᱟᱨ ᱚᱠᱟ-ᱚᱠᱟ ᱫᱚ ᱱᱚᱶᱟ ᱨᱮᱱᱟᱜ ᱩᱫᱽᱫᱮᱥᱭᱚ ᱠᱚ ᱞᱟᱹᱜᱤᱫ ᱛᱮ ᱞᱟᱜᱟᱣ ᱠᱚ ᱦᱩᱭᱩᱜ ᱠᱟᱱᱟ, ᱡᱮᱞᱮᱠ "ᱢᱟ ᱨᱮ ᱞᱟᱡᱟᱣ ᱦᱤᱡᱩᱜ ᱠᱟᱱᱟ!" ᱢᱩᱪᱟᱹᱫ ᱛᱮᱦᱚᱸ, "ᱞᱟᱡᱟᱣᱜ-ᱟ" ᱨᱮᱱᱟᱜ ᱢᱮᱱᱮᱛ ᱫᱚ ᱠᱟᱱᱟ ᱮᱴᱟᱜ ᱦᱚᱲ ᱠᱚ ᱚᱯᱢᱟᱱ ᱥᱮ ᱵᱚᱫᱽᱱᱟᱢ ᱠᱚ ᱞᱟᱹᱜᱤᱫ ᱚᱱᱟ ᱥᱮᱦᱮᱫ ᱟᱯᱱᱟᱨᱟᱜ ᱵᱷᱟᱵᱽᱱᱟ ᱠᱚ ᱵᱮᱱᱟᱣ ᱛᱟᱦᱮᱱ (ᱱᱮᱦᱚᱸᱨ, ᱣᱤᱱᱚᱢᱨᱚᱛᱟ ᱟᱨ ᱥᱚᱢᱟᱱ ᱥᱟᱶ) ᱛᱟᱣᱦᱚᱞᱮ "ᱵᱟᱝ ᱞᱟᱡᱟᱣᱜ-ᱟ" ᱱᱚᱸᱠᱟ ᱜᱮ ᱱᱚᱶᱟ ᱠᱚ ᱥᱚᱸᱭᱚᱢ ᱠᱚ ᱵᱮᱜᱚᱨ ᱵᱮᱵᱷᱟᱨ ᱨᱮᱱᱟᱜ ᱠᱟᱱᱟ ᱾
ᱞᱟᱡᱟᱣ ᱨᱮᱱᱟᱜ ᱠᱟᱛᱷᱟ ᱠᱚ
ᱞᱟᱡᱟᱣ ᱨᱮᱱᱟᱜ ᱠᱟᱛᱷᱟ ᱥᱚᱵᱷᱟᱣ ᱞᱮᱠᱟᱛᱮ ᱵᱟᱝ ᱞᱮᱠᱟᱱ ᱡᱤᱱᱤᱥ ᱠᱟᱱᱟ, ᱢᱮᱱᱠᱷᱟᱱ ᱱᱚᱶᱟ ᱟᱫᱷᱟᱱ ᱢᱚᱢᱞᱟ ᱨᱮ ᱥᱟᱹᱨᱤ ᱯᱟᱸᱡᱟ ᱨᱮᱱᱟᱜ ᱥᱮᱸᱴᱮᱨ ᱠᱚ ᱞᱟᱹᱭ ᱞᱟᱹᱜᱤᱫ ᱛᱮ ᱜᱚᱲᱚ ᱮᱢ ᱢᱮᱱᱟᱜ-ᱟ᱾ ᱞᱟᱡᱟᱣ ᱨᱮᱱᱟᱜ ᱠᱟᱛᱷᱟ ᱢᱤᱫ ᱚᱥᱚᱛᱚ,ᱟᱥᱚᱞ ᱵᱷᱟᱵᱽᱱᱟ ᱠᱟᱱᱟᱢ, ᱡᱟᱦᱟᱸ ᱫᱚ ᱱᱮᱛᱤᱠ ᱥᱮ ᱥᱟᱶᱛᱟ ᱵᱷᱟᱵᱽᱱᱟ ᱨᱩᱯ ᱨᱮ ᱥᱚᱫᱚᱨ ᱦᱩᱭ ᱟᱠᱟᱱᱟ ᱡᱟᱦᱟᱸ ᱫᱚ ᱦᱚᱲ ᱠᱚ ᱚᱱᱟ ᱨᱮᱱᱟᱜ ᱵᱟᱹᱲᱤᱡ ᱠᱟᱹᱢᱤ ᱠᱚ ᱩᱠᱩ ᱥᱮ ᱵᱟᱝ ᱨᱮᱵᱮᱱ ᱞᱟᱹᱜᱤᱫ ᱛᱮ ᱡᱚᱨ ᱛᱟᱦᱮᱱ ᱠᱟᱱᱟ᱾
ᱱᱚᱸᱰᱮ ᱦᱚᱸ ᱧᱮᱞᱢᱮ
•ᱞᱟᱡᱟᱣ ᱯᱟᱲᱟ •ᱞᱟᱡᱟᱣ ᱵᱚᱛᱚᱨ •ᱞᱟᱡᱟᱣᱟᱱ
ᱱᱟᱜᱽᱯᱩᱨᱤ ᱥᱤᱱᱮᱢᱟ
ᱱᱟᱜᱟᱢ
ᱯᱩᱭᱞᱩ ᱱᱟᱜᱽᱯᱩᱨᱤ ᱯᱷᱤᱞᱢ ᱫᱚ ᱥᱳᱱᱟ ᱠᱟᱨ ᱵᱟᱝᱜᱽᱯᱩᱨ (᱑᱙᱙᱒) ᱛᱟᱦᱮᱸ ᱠᱟᱱᱟ᱾ ᱡᱟᱦᱟᱸ ᱫᱚ ᱫᱚᱱᱚᱱᱡᱚᱭ ᱱᱟᱛᱷ ᱛᱤᱣᱟᱨᱤ ᱯᱨᱚᱰᱭᱩᱥᱚᱱ ᱟᱨ ᱰᱤᱨᱮᱠᱥᱚᱱ ᱞᱮᱫᱟ᱾
ᱚᱱᱟ ᱛᱟᱭᱚᱢ ᱠᱷᱚᱱ ᱟᱭᱢᱟ ᱯᱷᱤᱞᱢ ᱠᱚ ᱵᱮᱱᱟᱣ ᱟᱠᱟᱱᱟ᱾ ᱱᱟᱜᱽᱯᱩᱨᱤ ᱥᱤᱱᱮᱢᱟ ᱫᱚ ᱯᱷᱟᱱᱰᱥ ᱟᱨ ᱤᱱᱯᱷᱨᱚᱥᱴᱨᱚᱠᱪᱟᱨ, ᱡᱟᱹᱥᱛᱤ ᱜᱟᱱ ᱧᱮᱧᱮᱞᱤᱭᱟᱹ ᱠᱚᱫᱚ ᱟᱹᱛᱩ ᱨᱮᱠᱚ ᱛᱟᱦᱮᱸᱱᱟ ᱮᱢᱟᱱ ᱟᱹᱰᱤ ᱜᱟᱱ ᱮᱴᱠᱮᱴᱚᱬᱮ ᱮ ᱥᱟᱢᱟᱝ ᱟᱠᱟᱫᱟ᱾ ᱱᱟᱦᱟᱜ ᱚᱠᱛᱚ ᱨᱮ ᱥᱤᱱᱮᱢᱟ ᱦᱚᱞ ᱠᱚ ᱵᱚᱱᱫᱚᱜ ᱠᱟᱱᱟ᱾ ᱰᱷᱮᱨ ᱠᱷᱚᱨᱚᱪ ᱠᱷᱟᱹᱛᱤᱨ ᱥᱤᱱᱮᱢᱟ ᱦᱚᱞ ᱨᱮ ᱱᱟᱜᱽᱯᱩᱨᱤ ᱥᱤᱱᱮᱢᱟ ᱨᱤᱞᱤᱡᱽ ᱟᱸᱴ ᱜᱮ ᱵᱩᱡᱷᱟᱹᱜ ᱠᱟᱱᱟ᱾ ᱱᱚᱶᱟ ᱠᱚ ᱥᱟᱱᱟᱢ ᱨᱮᱦᱚᱸ, ᱥᱮᱨᱢᱟ ᱨᱮ ᱟᱭᱢᱟ ᱯᱷᱤᱞᱢ ᱠᱚ ᱵᱮᱱᱟᱣᱜᱼᱟ ᱟᱨ ᱠᱤᱪᱷᱩ ᱜᱮ ᱥᱤᱱᱮᱢᱟ ᱦᱚᱞ ᱨᱮ ᱨᱤᱞᱤᱡᱽ ᱦᱩᱭᱩᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱤᱱᱮᱢᱟ ᱛᱷᱚᱠ: ᱥᱤᱱᱮᱢᱟ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱥᱤᱱᱮᱢᱟ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱞᱟᱠᱪᱟᱨ
ᱠᱟᱡᱚᱞ ᱢᱩᱠᱷᱟᱨᱡᱤ
ᱠᱟᱡᱚᱞ ᱢᱩᱠᱷᱟᱨᱡᱤ ᱫᱚ ᱢᱤᱫ ᱥᱤᱧᱚᱛᱤᱭᱟ ᱯᱷᱤᱞᱢ ᱮᱠᱴᱨᱮᱥ ᱠᱟᱱᱟᱭ ᱾ ᱩᱱᱤ ᱫᱚ ᱵᱟᱹᱲᱛᱤ ᱠᱟᱛᱮ ᱦᱤᱱᱫᱤ ᱯᱷᱤᱞ ᱨᱮ ᱠᱟᱹᱢᱤ ᱭᱟᱭ ᱾ ᱠᱟᱡᱚᱞ ᱫᱚ ᱢᱩᱢᱵᱟᱭ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱮᱠᱴᱨᱮᱥ ᱛᱚᱱᱩᱡᱟ ᱥᱚᱢᱚᱨᱛᱷ ᱟᱨ ᱯᱷᱤᱞᱢ ᱯᱨᱚᱰᱭᱩᱥᱚᱨ ᱥᱚᱢᱩ ᱢᱩᱠᱷᱟᱨᱡᱤ ᱛᱤᱠᱤᱱᱤᱡ ᱦᱚᱯᱚᱱ ᱮᱨᱟᱭ ᱛᱟᱦᱮᱸ ᱠᱟᱱᱟ ᱾  ᱩᱱᱤ ᱫᱚ ᱛᱩᱨᱩᱭ ᱜᱚᱴᱟᱝ ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱷᱟᱹᱭ ᱡᱤᱛᱠᱟᱹᱨ ᱟᱠᱟᱱᱟ  ᱦᱤᱱᱫᱤ ᱯᱷᱤᱞᱢ ᱡᱮᱜᱮᱛ ᱨᱮ ᱛᱤᱨᱞᱟᱹ ᱞᱮᱠᱟᱛᱮ ᱡᱚᱛᱚᱚ ᱠᱷᱚᱱ ᱵᱟᱹᱲᱛᱤ ᱯᱷᱤᱞ ᱯᱷᱮᱭᱟᱨ ᱥᱤᱨᱯᱷᱟᱹᱭ ᱡᱤᱛᱠᱟᱹᱨ ᱟᱠᱟᱱᱟ ᱾  ᱒᱐᱑᱑ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱟᱨ ᱠᱟᱡᱚᱞ ᱫᱚ ᱯᱩᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱢᱟᱹᱱ ᱥᱤᱨᱯᱟᱹ ᱯᱚᱫᱽᱢᱚᱥᱝᱨᱤ ᱥᱚᱢᱢᱱᱟ ᱮ ᱮᱢᱟᱫ ᱫᱮ ᱛᱟᱦᱮᱸᱫ ᱾ ᱒᱐᱐᱖ ᱥᱟᱞᱮ ᱨᱮ ᱥᱮᱞᱮᱫ ᱯᱚᱱᱚᱛ ᱟᱢᱮᱨᱤᱠᱟ ᱨᱮ ᱵᱚᱞᱤᱣᱩᱰ ᱥᱚᱨᱮᱥ ᱦᱩᱱᱟᱹᱨᱤᱭᱟᱹ ᱞᱮᱠᱟᱛᱮ ᱠᱟᱡᱚᱞᱟᱜ ᱢᱩᱴᱷᱟᱹᱱ ᱠᱚ ᱛᱷᱟᱯᱚᱱ ᱞᱮᱫ ᱛᱟᱦᱮᱸᱫ ᱾
ᱠᱟᱡᱚᱞ ᱫᱚ ᱑᱙᱙᱒ ᱥᱟᱞᱮ ᱨᱮ ᱵᱮᱠᱷᱩᱫᱤ ᱯᱷᱤᱞᱢ ᱫᱟᱨᱟᱭ ᱛᱮ ᱯᱷᱤᱞᱢ ᱫᱩᱱᱤᱭᱟᱹ ᱨᱮ ᱟᱬᱜᱚ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱑᱙᱙᱓ ᱥᱟᱞᱮ ᱨᱮ ᱵᱟᱡᱤᱜᱚᱨ ᱫᱚ ᱟᱡᱟᱜ ᱢᱤᱫ ᱥᱚᱠᱥᱮᱥᱟᱱ ᱯᱷᱤᱞᱢ ᱞᱮᱠᱟᱛᱮ ᱢᱟᱹᱱ ᱮ ᱧᱟᱢ ᱞᱮᱫᱼᱟ ᱾ ᱱᱚᱶᱟ ᱯᱷᱤᱞᱢ ᱨᱮ ᱯᱩᱭᱞᱩ ᱫᱷᱟᱣ ᱥᱟᱨᱩᱠᱷ ᱠᱷᱟᱱ ᱥᱟᱶ ᱮ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱾ ᱠᱟᱡᱚᱞ ᱫᱚ ᱵᱮᱠᱷᱩᱫ ᱯᱷᱞᱢ ᱨᱮ ᱠᱟᱹᱢᱤ ᱠᱮᱫ ᱛᱟᱭᱚᱢ ᱟᱡᱟᱜ ᱚᱞᱚᱜ ᱯᱟᱲᱦᱟᱣ ᱫᱚᱭ ᱛᱷᱩᱠᱩᱢ ᱞᱮᱫ ᱛᱟᱦᱮᱸᱫ ᱾ ᱟᱨ ᱯᱷᱤᱞᱢ ᱨᱮ ᱠᱟᱹᱢᱤ ᱜᱮ ᱟᱡᱟᱜ ᱯᱨᱚᱯᱷᱮᱥᱚᱱ ᱞᱮᱠᱟᱛᱮᱭ ᱟᱯᱱᱟᱝᱨ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱑᱙᱔ ᱥᱟᱞᱮ ᱨᱮ ᱭᱮ ᱫᱞᱞᱟᱜᱤ, ᱑᱙᱙᱗ ᱥᱟᱞᱮ ᱨᱮ ᱤᱥᱠ, ᱑᱙᱙᱘ ᱥᱟᱞᱮ ᱨᱮ ᱯᱤᱭᱟᱨ ᱠᱤᱭᱟ ᱛᱚ ᱰᱟᱨᱱᱟ ᱠᱤᱭᱟ, ᱯᱤᱭᱟᱨ ᱛᱚ ᱦᱚᱱᱟ ᱦᱤ ᱛᱷᱟ, ᱑᱙᱙᱙ ᱥᱟᱞᱮ ᱨᱮ ᱦᱟᱢ ᱟᱯᱠᱮ ᱫᱤᱞᱢᱮ ᱨᱮᱦᱛᱮ ᱦᱮ, ᱮᱢᱟᱱ ᱥᱚᱨᱮᱥ ᱯᱷᱤᱞᱢ ᱨᱮ ᱠᱟᱹᱢᱤ ᱠᱟᱛᱮ ᱧᱩᱢ ᱮ ᱟᱨᱡᱟᱣ ᱞᱮᱫ ᱛᱟᱦᱮᱝᱫ ᱾ ᱑᱙᱙᱗ ᱥᱟᱞᱮ ᱨᱮ ᱜᱩᱯᱛ ᱺ ᱫᱟ ᱦᱤᱰᱮᱱ ᱴᱨᱩᱛᱷ ᱯᱷᱤᱞᱢ ᱨᱮ ᱫᱚ ᱠᱟᱡᱚᱞ ᱵᱷᱞᱮᱱ ᱞᱮᱠᱟᱛᱮ ᱯᱟᱴ ᱞᱮᱫ ᱛᱟᱦᱮᱸᱫ  ᱟᱨ ᱱᱚᱶᱟ ᱯᱷᱤᱞᱢ ᱞᱟᱹᱜᱤᱫ ᱟᱹᱰᱤ ᱠᱚ ᱚᱠᱛᱟ ᱞᱮᱫᱮ ᱛᱟᱦᱮᱸᱫ, ᱮᱱᱛᱮ ᱨᱮᱦᱚᱸ ᱵᱷᱟᱹᱜᱤ ᱵᱷᱤᱞᱮᱱ ᱞᱮᱠᱟᱛᱮ ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾
ᱱᱚᱶᱟ ᱛᱟᱭᱚᱢ ᱥᱟᱨᱩᱠᱷ ᱠᱷᱟᱱ ᱥᱟᱶ ᱟᱭᱢᱟ ᱵᱷᱟᱹᱜᱤ ᱯᱷᱤᱢ ᱠᱚᱭ ᱠᱚᱨᱟᱣ ᱞᱮᱫ ᱛᱟᱦᱮᱸᱫ ᱾ ᱑᱙᱙᱕ ᱥᱟᱞᱮ ᱨᱮ ᱫᱤᱞ ᱣᱟᱞᱮ ᱫᱩᱞᱦᱟᱱᱤᱭᱟ ᱞᱮ ᱡᱟᱭᱮᱝᱜᱮ, ᱑᱙᱙᱘ ᱥᱟᱞᱮ ᱨᱮ ᱠᱩᱪ ᱠᱩᱪ ᱦᱚᱛᱟ ᱦᱮ , ᱒᱐᱐᱑ ᱨᱮ ᱠᱚᱵᱷᱤ ᱠᱷᱩᱥᱤ ᱠᱚᱵᱷᱤ ᱜᱚᱢ, ᱒᱐᱑᱐ ᱥᱟᱞᱮ ᱨᱮ ᱢᱟᱭᱤ ᱱᱮᱢ ᱤᱡᱽ ᱠᱷᱟᱱ ᱮᱢᱟᱱ ᱯᱷᱞᱢ ᱨᱮ ᱥᱟᱨᱩᱠᱷ ᱥᱟᱶ ᱮ ᱠᱟᱹᱢᱤ ᱞᱮᱫ ᱟ ᱟᱨ ᱱᱚᱶᱟ ᱯᱷᱤᱞᱢ ᱠᱚ ᱞᱟᱹᱜᱤᱫ ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱷᱟᱹᱭ ᱧᱟᱢ ᱞᱮᱫᱼᱟ ᱾ ᱚᱱᱟ ᱛᱟᱭᱚᱢ ᱒᱐᱐᱖ ᱥᱟᱞᱮ ᱨᱮ ᱚᱢᱤᱨ ᱠᱷᱟᱱ ᱥᱟᱞᱟᱜ ᱠᱟᱡᱚᱞᱟᱜ ᱯᱷᱤᱞᱢ ᱯᱷᱟᱱᱱᱟ ᱦᱚᱸ ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱷᱟᱹᱭ ᱟᱹᱜᱩᱣᱟᱫ ᱫᱮ ᱛᱟᱦᱮᱸᱫ ᱾ ᱠᱟᱡᱚᱞ ᱫᱚ ᱦᱤᱱᱫᱤ ᱯᱷᱤᱞᱢ ᱵᱮᱜᱚᱨ ᱵᱟᱨᱭᱟ ᱛᱟᱢᱤᱞ ᱯᱷᱤᱞᱢ ᱟᱨ ᱢᱤᱫ ᱟᱱᱤᱢᱮᱥᱚᱱ ᱯᱷᱤᱞᱢ ᱨᱮ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙
ᱵᱟᱠᱥᱟ ᱦᱚᱱᱚᱛ
ᱵᱟᱠᱥᱟ ᱦᱚᱱᱚᱛ (ᱤᱝᱨᱟ.ᱡᱤ : Baksa district) ᱫᱚ ᱥᱤᱧᱚᱛ ᱨᱮᱭᱟᱜ ᱦᱤ'ᱥ ᱯᱚᱱᱚᱛ ᱟᱥᱟᱢ ᱨᱮᱭᱟᱜ ᱓᱓ ᱜᱚᱴᱟᱝ ᱦᱚᱱᱚᱛ ᱵᱷᱤᱛᱨᱤ ᱨᱮ ᱢᱤᱫᱴᱮᱱ ᱠᱟᱱᱟ । ᱱᱚᱣᱟ ᱦᱚᱱᱚᱛ ᱫᱚ ᱒᱐᱐᱓ ᱥᱮᱨᱢᱟ ᱨᱮ ᱯᱚᱨᱯᱮᱴᱟ, ᱫᱚᱨᱚᱝ, ᱱᱚᱞᱵᱟᱲᱤ ᱦᱚᱱᱚᱛ ᱨᱮᱱᱟᱜ ᱟᱫᱚᱢ ᱟᱫᱚᱢ ᱦᱤᱥ ᱜᱮᱫ ᱵᱮᱜᱟᱨ ᱠᱟᱛᱮ ᱛᱮᱭᱟᱨ ᱦᱩᱭ ᱞᱮᱱᱟ। ᱱᱚᱣᱟ ᱦᱚᱱᱚᱛ ᱫᱚ ᱵᱤ.ᱴᱤ.ᱥᱤ. ᱨᱮᱱᱟᱜ ᱯᱚᱱ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱢᱤᱫᱴᱟᱝ ᱠᱟᱱᱟ । ᱢᱩᱥᱚᱞᱯᱩᱨ ᱱᱟᱝᱜᱽᱨᱟᱦᱟ ᱫᱚ ᱵᱟᱠᱥᱟ ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟ.ᱴᱤᱭᱟ. ᱴᱷᱟ.ᱭ ᱠᱟᱱᱟ᱾
ᱧᱩᱛᱩᱢ ᱚᱢᱚᱱ
"ᱵᱟᱠᱥᱟ" ᱧᱩᱛᱩᱢ ᱟᱫᱚᱢ ᱦᱚᱲ ᱫᱚ ᱵᱟᱜᱽᱥᱟ ᱦᱚ ᱠᱚ ᱧᱩᱢ ᱚᱪᱚᱭᱟ। ᱟᱫᱚᱢ ᱠᱚᱠᱚ ᱞᱟ.ᱭᱟ ᱱᱚᱣᱟ ᱧᱩᱛᱩᱢ ᱫᱚ ᱥᱟᱠᱲᱟ ᱰᱟᱦᱟᱨ ᱵᱩᱡᱷᱟ.ᱣ ᱚᱪᱚᱭ ᱵᱷᱩᱴᱟᱤ ᱟ.ᱲᱟ. "ᱵᱟᱝᱥᱟ" ᱠᱷᱚᱱ ᱚᱢᱚᱱ ᱟᱠᱟᱱᱟ, ᱪᱮᱫᱟᱜ ᱥᱮ ᱵᱷᱩᱴᱟᱱ ᱨᱟᱡᱟ ᱟᱨ ᱱᱮ ᱦᱚᱲ ᱠᱚ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱵᱩᱨᱩ - ᱞᱚᱫᱟᱢ ᱛᱟᱞᱟ ᱛᱮ ᱜᱮ ᱠᱚ ᱦᱤᱡᱩᱜ ᱪᱟᱞᱟᱜ ᱠᱟᱱ ᱛᱟᱦᱮᱱᱟ। ᱱᱷᱟᱛᱮ ᱵᱚᱰᱚ ᱠᱚᱣᱟᱜ ᱵᱚᱝᱜᱟ ᱠᱟᱛᱷᱟ ᱞᱮᱠᱟ ᱛᱮ "ᱵᱟᱜᱽᱥᱟ" ᱧᱩᱛᱩᱢ ᱠᱷᱚᱱ ᱜᱮ ᱱᱚᱣᱟ ᱧᱩᱛᱩᱢ ᱫᱚ ᱚᱢᱚᱱ ᱟᱠᱟᱱᱟ, ᱢᱮᱱ ᱠᱷᱟᱱ ᱠᱳᱪ ᱠᱟ.ᱛᱤ ᱭᱟᱜ ᱯᱟ.ᱨᱥᱤ ᱠᱷᱚᱱ ᱠᱟᱱᱟ ᱵᱟᱝᱢᱟ ᱵᱟᱠᱥᱟ ᱠᱟᱛᱷᱟ ᱨᱚᱨᱚᱲ ᱟᱨ ᱥᱩᱠᱨᱤ ᱦᱚᱯᱚᱱ ᱠᱚ ᱛᱟᱦᱮᱱ ᱠᱟᱱ ᱛᱟᱦᱮᱱᱟ ( ᱨᱟᱵᱷᱟ ᱟᱨ ᱠᱳᱪ ᱯᱟ.ᱨᱥᱤ ᱛᱮ ᱵᱟᱠᱥᱟ ᱢᱮᱱᱮᱛ ᱥᱩᱠᱨᱤ ᱦᱚᱯᱚᱱ)।
ᱚᱛᱱᱚᱛ ᱩᱱᱩᱨᱩᱢ
ᱵᱟᱠᱥᱟ ᱦᱚᱱᱚᱛ ᱫᱚ ᱟᱥᱟᱢ ᱨᱮᱭᱟᱜ ᱠᱚᱭᱮ - ᱯᱟᱪᱷᱮ ᱦᱤᱥ ᱨᱮ ᱢᱮᱱᱟᱜ-ᱟ। ᱵᱟᱠᱥᱟ ᱦᱚᱱᱚᱛ ᱨᱮᱭᱟᱜ ᱠᱚᱭᱮ ᱱᱟᱠᱷᱟ ᱨᱮ ᱢᱮᱱᱟᱜ-ᱟ ᱵᱷᱩᱴᱟᱱ, ᱥᱟᱢᱟᱝ ᱱᱟᱠᱷᱟ ᱨᱮ ᱢᱮᱱᱟᱜ-ᱟ ᱩᱫᱟ.ᱞᱜᱩᱲᱤ ᱦᱚᱱᱚᱛ,  ᱮᱛᱚᱢ ᱨᱮ ᱢᱮᱱᱟᱜ-ᱟ ᱵᱚᱨᱯᱮᱴᱟ, ᱱᱚᱞᱵᱟ.ᱲᱤ ᱟᱨ ᱠᱟ.ᱢᱨᱩᱯ ᱦᱚᱱᱚᱛ ᱟᱨ ᱯᱟᱪᱷᱮ ᱱᱟᱠᱷᱟ ᱨᱮ ᱢᱮᱱᱟᱜ-ᱟ ᱪᱤᱨᱟᱝ ᱦᱚᱱᱚᱛ। ᱱᱤᱭᱟ. ᱦᱚᱱᱚᱛ ᱫᱚ ᱟᱢᱫᱟᱡᱽ ᱒᱔᱐᱐ ᱪᱟ.ᱣᱠᱟ. ᱠᱤ.ᱢᱤ. ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ।ᱫᱚᱵᱷᱟ.ᱴᱤᱭᱟ. ᱴᱷᱟ.ᱭ ᱢᱩᱥᱚᱞᱯᱩᱨ ᱠᱷᱚᱱ ᱟᱥᱟᱢ ᱨᱮᱭᱟᱜ ᱨᱟᱡᱽ ᱜᱟᱲ ᱫᱤᱥᱯᱩᱨ ᱑᱐᱕ ᱠᱤ.ᱢᱤ. ᱥᱟᱝᱜᱤᱧᱟ।
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ-ᱞᱮᱠᱷᱟ ᱞᱮᱠᱟ ᱛᱮ ᱵᱟᱠᱥᱟ ᱦᱚᱱᱚᱛ ᱨᱮ ᱞᱮᱠᱷᱟᱜᱩᱴ ᱙᱕᱓,᱗᱗᱓ ᱡᱚᱱᱟ ᱦᱚᱲ ᱢᱮᱱᱟᱜ ᱠᱚᱣᱟ। ᱱᱚᱣᱟ ᱞᱮᱠᱷᱟ ᱫᱚ ᱯᱷᱤᱡᱤ ᱫᱤᱥᱚᱢ ᱥᱚᱢᱟᱱ ।ᱦᱚᱲ - ᱞᱮᱠᱷᱟ ᱦᱚᱨᱟ ᱨᱮ ᱥᱤᱧᱚᱛ ᱨᱮᱭᱟᱜ ᱖᱔᱐ ᱦᱚᱱᱚᱛ ᱢᱩᱫᱽ ᱨᱮ ᱱᱤᱭᱟ. ᱨᱮᱛᱟᱜ ᱴᱷᱟ.ᱭ ᱫᱚ ᱔᱕᱘ । ᱦᱚᱲ ᱜᱤᱨᱟ.ᱵᱟᱥ ᱢᱤᱫ ᱠᱤ.ᱢᱤ. ᱨᱮ ᱔᱗᱕ ᱡᱚᱱᱟ। ᱒᱐᱐᱑ -᱒᱐᱑᱑ ᱥᱮᱨᱢᱟ ᱚᱠᱛᱮ ᱨᱮ ᱦᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱵᱟ.ᱰᱚᱜ ᱨᱮᱱᱟᱜ ᱦᱟᱨ ᱛᱟᱦᱮ ᱠᱟᱱᱟ ᱑᱑.᱑᱗%। ᱵᱟᱠᱥᱟ ᱨᱮᱭᱟᱜ ᱡᱟᱱᱟᱝ ᱚᱱᱩᱯᱟᱛ ᱛᱮ ᱑᱐᱐᱐ ᱡᱚᱱᱟ ᱦᱮᱨᱮᱞ ᱵᱚᱫᱚᱞ ᱛᱮ ᱙᱖᱗ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱟᱨ ᱥᱮᱪᱮᱫ ᱠᱚᱣᱟᱜ ᱦᱟᱨ ᱗᱐.᱕᱓%।
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ
ᱫᱷᱟᱱᱵᱟᱫᱽ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱫᱷᱟᱱᱵᱟᱫᱽ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ, ᱥᱴᱮᱥᱚᱱ ᱠᱳᱰ DHN, ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱢᱤᱫᱴᱟᱹᱝ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱷᱟᱱᱵᱟᱫᱽ ᱥᱚᱦᱚᱨ ᱨᱮᱱᱟᱜ ᱮ ᱥᱮᱵᱟᱭᱟ ᱾ ᱱᱚᱣᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ, ᱫᱤᱱᱟᱹᱢ ᱦᱤᱞᱚᱜ ᱑᱐᱐ ᱠᱷᱚᱱ ᱰᱮᱦᱮᱨ ᱴᱨᱮᱱ ᱥᱮᱱᱚᱜᱼᱟ ᱟᱨ ᱑᱐᱐᱐᱐᱐+ ᱯᱟᱥᱮᱱᱡᱚᱨ ᱾ ᱫᱷᱟᱱᱵᱟᱫᱽ ᱫᱚ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱫᱷᱟᱱᱵᱟᱫᱽ ᱨᱮᱞ ᱠᱷᱚᱸᱰ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱦᱚᱸ ᱠᱟᱱᱟ ᱾ ᱦᱟᱵᱽᱲᱟ ᱟᱨ ᱱᱟᱶᱟ ᱫᱤᱞᱞᱤ ᱡᱚᱲᱟᱣᱟᱜ ᱜᱨᱮᱸᱰ ᱠᱚᱨᱰ ᱨᱮᱞ ᱞᱟᱭᱤᱱ ᱫᱚ ᱫᱷᱟᱱᱵᱟᱫᱽ ᱡᱚᱸᱠᱥᱚᱱ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱫᱷᱟᱱᱵᱟᱫᱽ 23.79222°N, 86.42833°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒᱓᱕ ᱢᱤᱴᱚᱨ (᱗᱗᱑ ᱯᱷᱤᱴ) ᱢᱮᱱᱟᱜᱼᱟ ᱾
ᱟᱹᱰᱤ ᱢᱟᱨᱟᱝ ᱟᱨ ᱵᱤᱡᱤ ᱨᱮᱞᱣᱮ ᱡᱚᱸᱠᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ, ᱱᱚᱣᱟ ᱫᱚ ᱜᱨᱮᱸᱰ ᱠᱚᱨᱰ ᱴᱷᱮᱱ ᱟᱹᱰᱤ ᱞᱟᱹᱠᱛᱤᱭᱟᱱ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ CIC ᱨᱮᱞ ᱞᱟᱭᱤᱱ ᱫᱚ ᱫᱷᱟᱱᱵᱟᱫᱽ ᱠᱷᱚᱱ ᱮᱦᱚᱵᱟᱜᱼᱟ ᱟᱨ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱥᱤᱝᱨᱳᱞᱤ ᱨᱮ ᱢᱩᱪᱟᱹᱫᱚᱜᱼᱟ ᱾ ᱥᱤᱟᱭᱤᱥᱤ ᱠᱷᱚᱸᱰ ᱥᱟᱶᱛᱮ ᱨᱟᱺᱪᱤ ᱞᱟᱹᱜᱤᱫ ᱢᱤᱫᱴᱟᱹᱝ ᱥᱚᱡᱷᱮ ᱞᱟᱭᱤᱱ ᱛᱟᱦᱮᱸ ᱠᱟᱱᱟ ᱱᱚᱣᱟ ᱵᱚᱠᱟᱨᱚ ᱟᱨ ᱪᱚᱸᱫᱽᱨᱚᱯᱩᱨᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱨᱟᱺᱪᱤ ᱥᱮᱱᱚᱜᱟᱜ ᱰᱮᱦᱮᱨ ᱛᱮᱫ ᱴᱨᱮᱱ ᱱᱚᱣᱟ ᱰᱟᱦᱟᱨ ᱛᱮ ᱥᱮᱱᱚᱜᱼᱟ ᱾ ᱫᱷᱟᱱᱵᱟᱫᱽ ᱨᱮᱱᱟᱜ ᱫᱤᱥᱚᱢ ᱨᱮᱱᱚᱜ ᱮᱴᱟᱜ ᱢᱩᱬ ᱴᱷᱟᱶ ᱠᱚ ᱡᱮᱞᱮᱠᱟ ᱠᱚᱞᱠᱟᱛᱟ, ᱢᱩᱢᱵᱟᱭ, ᱫᱤᱞᱞᱤ, ᱪᱮᱱᱱᱟᱭ, ᱚᱦᱢᱚᱫᱟᱵᱟᱫᱽ, ᱦᱟᱭᱫᱽᱨᱟᱵᱟᱫᱽ, ᱠᱚᱪᱤ, ᱤᱱᱫᱚᱨ, ᱵᱷᱚᱯᱟᱞ, ᱜᱣᱟᱞᱤᱭᱚᱨ, ᱡᱟᱵᱟᱞᱯᱩᱨ, ᱡᱚᱭᱯᱩᱨ, ᱱᱟᱜᱽᱯᱩᱨ, ᱯᱩᱱᱮ, ᱜᱩᱣᱟᱦᱟᱴᱤ, ᱡᱟᱢᱥᱮᱫᱽᱯᱩᱨ, ᱰᱟᱞᱴᱮᱱᱜᱚᱸᱡᱽ ᱮᱢᱟᱱ ᱥᱚᱦᱚᱨ ᱥᱟᱞᱟᱜ ᱨᱮᱞ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱟᱜ ᱢᱤᱫᱴᱟᱹᱝ ᱮᱴᱟᱜ ᱨᱮᱞ ᱞᱟᱭᱤᱱ ᱠᱷᱚᱲᱚᱜᱽᱯᱩᱨ ᱠᱷᱚᱱ ᱮᱦᱚᱵ ᱠᱟᱛᱮ ᱜᱚᱢᱚᱦ ᱨᱮ ᱢᱩᱪᱟᱹᱫᱚᱜᱼᱟ, ᱱᱚᱣᱟ ᱨᱮᱞ ᱞᱟᱭᱤᱱ ᱫᱚ ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱨᱮ ᱦᱤᱡᱩᱜᱼᱟ ᱾ ᱫᱷᱟᱱᱵᱟᱫᱽ ᱫᱚ ᱟᱹᱰᱤ ᱜᱟᱱ ᱯᱚᱱᱚᱛ ᱛᱮ ᱨᱮᱞ ᱰᱟᱦᱟᱨ ᱞᱮᱠᱟᱛᱮ ᱡᱚᱲᱟᱣ ᱟᱠᱟᱱᱟ ᱾
ᱵᱤᱡᱽᱞᱤ ᱞᱟᱜᱟᱣ
ᱠᱩᱢᱟᱨᱫᱷᱩᱵᱤ-ᱫᱷᱟᱱᱵᱟᱫᱽ, ᱯᱨᱚᱫᱷᱟᱱᱠᱷᱟᱸᱛᱟ-ᱯᱟᱛᱷᱟᱨᱰᱤᱦ ᱟᱨ ᱫᱷᱟᱱᱵᱟᱫᱽ-ᱜᱚᱢᱚᱦ ᱴᱚᱴᱷᱟ ᱨᱮᱱᱟᱜ ᱫᱚ ᱑᱙᱖᱐-᱖᱑ ᱥᱟᱞ ᱨᱮ ᱵᱤᱡᱽᱞᱤ ᱞᱟᱜᱟᱣ ᱞᱮᱱᱟ ᱛᱟᱦᱮᱸᱫ ᱾
ᱦᱮᱡ ᱥᱮᱱ ᱟᱨ ᱡᱚᱯᱚᱲᱟᱣ
ᱫᱷᱟᱱᱵᱟᱫᱽ ᱥᱴᱮᱥᱟᱱ ᱫᱚ ᱥᱚᱲᱚᱠ ᱰᱟᱦᱟᱨ ᱛᱮ ᱟᱹᱰᱤ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱨᱮᱞᱣᱮ ᱥᱴᱮᱥᱚᱱ ᱟᱜ ᱴᱷᱤᱠ ᱵᱟᱦᱨᱮ ᱢᱤᱫᱴᱟᱹᱝ ᱵᱟᱥ ᱤᱥᱴᱮ‍ᱸᱰ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱠᱚᱞᱠᱟᱛᱟ, ᱯᱟᱴᱱᱟ, ᱡᱟᱢᱥᱮᱫᱽᱯᱩᱨ, ᱨᱟᱺᱪᱤ, ᱵᱚᱠᱟᱨᱚ, ᱟᱥᱟᱱᱥᱳᱞ ᱟᱨ ᱫᱩᱨᱜᱟᱯᱩᱨ ᱞᱮᱠᱟᱱᱟᱜ ᱥᱩᱨᱥᱩᱯᱩᱨ ᱨᱮᱱᱟᱜ ᱥᱚᱦᱚᱨ ᱞᱟᱹᱜᱤᱫ ᱛᱮ ᱵᱟᱥ ᱟᱞᱜᱟ ᱛᱮ ᱵᱮᱵᱟᱥᱛᱟ ᱢᱮᱱᱟᱜᱼᱟ ᱾
ᱥᱴᱮᱥᱚᱱ ᱠᱷᱚᱱ ᱵᱟᱦᱨᱮ, ᱢᱤᱫᱴᱟᱹᱝ ᱴᱮᱠᱥᱤ ᱥᱴᱮᱱᱰ ᱢᱮᱱᱟᱜᱼᱟ ᱡᱟᱦᱟᱸ ᱥᱟᱨᱟ ᱞᱮᱛᱟᱲ ᱟᱹᱰᱤ ᱜᱟᱱ ᱴᱮᱠᱥᱤ ᱵᱮᱵᱟᱥᱛᱟ ᱛᱟᱦᱮᱸᱱᱟ ᱾
ᱴᱨᱮᱱ
ᱨᱟᱡᱽᱥᱣᱟ ᱥᱤᱨᱡᱚᱱ ᱨᱮ ᱥᱤᱧᱚᱛᱤᱭᱟᱹ ᱨᱮᱞ ᱞᱟᱹᱜᱤᱫ ᱛᱮ ᱢᱩᱢᱵᱟᱭ ᱛᱟᱭᱚᱢ ᱫᱷᱟᱱᱵᱟᱫᱽ ᱫᱚ ᱫᱚᱥᱟᱨ ᱟᱹᱰᱤ ᱰᱮᱦᱮᱨ ᱞᱟᱵᱷᱱᱟᱭᱟᱠ ᱠᱷᱚᱸᱰ ᱠᱟᱱᱟ ᱾ ᱫᱤᱞᱞᱤ ᱠᱟᱞᱠᱟᱛᱟ ᱜᱨᱮᱸᱰ ᱠᱟᱨᱰ ᱰᱟᱦᱟᱨ ᱴᱷᱮᱱ ᱫᱷᱟᱱᱵᱟᱫᱽ ᱡᱚᱸᱠᱥᱚᱱ ᱨᱮᱱᱟᱜ ᱴᱷᱟᱶ, ᱱᱚᱣᱟ ᱫᱚ ᱯᱩᱨᱟᱹ ᱫᱤᱥᱚᱢ ᱠᱷᱚᱱ ᱟᱹᱰᱤ ᱜᱟᱱ ᱮᱠᱥᱯᱨᱮᱥ ᱟᱨ ᱥᱩᱯᱟᱨᱯᱷᱟᱥᱴ ᱴᱨᱮᱱ ᱦᱟᱛᱮᱛᱮ ᱥᱮᱵᱟ ᱧᱟᱢ ᱮᱫᱟᱭ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱫᱷᱟᱱᱵᱟᱫᱽ ᱨᱮᱞᱣᱮ ᱠᱷᱚᱸᱰ ᱛᱷᱚᱠ:ᱫᱷᱟᱱᱵᱟᱫᱽ ᱨᱮ ᱦᱮᱡ ᱥᱮᱱ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ
ᱠᱟᱵᱽᱨᱟ, ᱯᱮᱴᱮᱨᱵᱟᱲᱮ (ᱡᱷᱟᱨᱠᱷᱚᱸᱰ)
ᱡᱟᱵᱽᱨᱟ(Jabra), ᱯᱮᱴᱮᱨᱵᱟᱲᱮ (ᱡᱷᱟᱨᱠᱷᱚᱸᱰ)
ᱵᱟᱨᱠᱷᱟᱱ ᱦᱚᱱᱚᱛ
ᱵᱟᱨᱠᱷᱟᱱ  (,  ᱫᱚ ᱯᱟᱠᱤᱥᱛᱟᱱ ᱨᱮᱭᱟᱜ ᱵᱟᱞᱚᱪᱤᱥᱛᱟᱱ ᱨᱮᱭᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ . ᱱᱚᱣᱟ ᱨᱮᱭᱟᱜ ᱯᱩᱨᱩᱵᱽ ᱨᱮᱫᱚ ᱯᱚᱧᱡᱟᱵᱽ, ᱰᱟ,ᱠᱷᱤᱱ ᱨᱮᱫᱚ ᱰᱮᱨᱟ ᱵᱤᱜᱽᱛᱤ ᱡᱤᱞᱟᱹ ᱯᱟᱹᱪᱷᱤᱢ ᱨᱮᱫᱚ ᱠᱚᱦᱞᱩ ᱡᱤᱞᱟᱹ, ᱩᱛᱟᱹᱨ ᱯᱟᱹᱪᱷᱤᱢ ᱨᱮᱫᱚ ᱞᱚᱨᱟᱞᱟᱭ ᱦᱚᱱᱚᱛ ᱟᱨ ᱩᱛᱟᱹᱨ ᱨᱮᱫᱚ ᱢᱩᱥᱠᱷᱮᱞ ᱦᱚᱱᱚᱛ ᱢᱮᱱᱟᱜ-ᱟ ᱾ ᱱᱚᱣᱟ ᱫᱚ ᱓᱑ ᱰᱤᱥᱮᱢᱵᱚᱨ ᱑᱙᱙᱑ ᱥᱟᱞ ᱨᱮ ᱢᱤᱫ ᱡᱤᱞᱟᱹ ᱨᱮᱭᱟᱜ ᱫᱚᱨᱡᱟᱭ ᱧᱟᱢ ᱠᱮᱜ-ᱟ ᱾ ᱚᱱᱟ ᱢᱟᱬᱟᱝ ᱫᱳ ᱱᱚᱣᱟ ᱞᱚᱨᱟᱞᱟᱭ ᱡᱤᱞᱟᱹ ᱨᱮᱭᱟᱜ ᱛᱚᱦᱥᱤᱞ ᱛᱟᱦᱮᱸᱠᱟᱱᱟ ᱾ It t.
ᱱᱟᱜᱟᱢ
ᱵᱟᱨᱠᱟᱷᱟᱱ ᱨᱮᱭᱟᱜ ᱥᱮᱫᱟᱭ ᱱᱟᱜᱟᱢ ᱫᱚ ᱚᱱᱠᱟ ᱵᱟᱝ ᱵᱟᱰᱟᱭᱚᱜ ᱠᱟᱱᱟ ᱾ ᱡᱟᱦᱟᱸ ᱵᱟᱰᱟᱭᱚᱜ ᱟᱱᱟ ᱚᱱᱟ ᱫᱚ ᱦᱩᱭᱩᱜ ᱠᱟᱱᱟ ᱱᱚᱣᱟ ᱡᱟᱜᱟ ᱢᱩᱥᱞᱤᱢ ᱠᱚ ᱥᱟᱥᱚᱱᱮᱫ ᱛᱟᱦᱮᱸᱫ ᱾ ᱵᱟᱨᱚᱡᱟᱤ ᱜᱷᱟᱨᱚᱸᱡᱽ ᱨᱮᱱᱤᱡ ᱯᱷᱟᱶᱱᱰᱚᱨ ᱵᱟᱨᱚ ᱠᱷᱟᱱ ᱮ ᱦᱮᱨᱟᱣ ᱮᱱ ᱛᱟᱭᱚᱢ ᱟᱹᱫᱤᱵᱟᱹᱥᱤ ᱚᱲ ᱥᱟᱶ ᱱᱚᱣᱟ ᱡᱟᱭᱜᱟ ᱛᱮ ᱦᱮᱡ ᱮᱱᱟᱭ ᱾ ᱚᱱᱟᱛᱮ ᱱᱚᱣᱟ ᱡᱟᱭᱜᱟ ᱫᱚ ᱵᱟᱨᱠᱷᱟᱱ ᱧᱩᱛᱩᱢ ᱮᱱᱟ ᱾.
ᱚᱛᱱᱚ
ᱵᱟᱨᱠᱷᱟᱱ ᱫᱚ ᱵᱟᱞᱚᱪᱤᱥᱛᱟᱱ ᱨᱮᱭᱟᱜ ᱤᱨᱟᱹᱞᱟᱱᱟᱜ ᱦᱩᱰᱤᱧ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱨᱮᱭᱟᱜ ᱮᱨᱤᱭᱟ ᱫᱚ ᱦᱩᱭᱩᱜ ᱠᱟᱱᱟ ᱓,᱔᱑᱐ ᱫᱚᱵᱚᱲ ᱠᱤᱞᱚᱢᱤᱛᱚᱨ ᱾ ᱵᱟᱨᱠᱷᱟᱱ ᱨᱮᱭᱟᱜ ᱚᱵᱚᱥᱛᱟᱱ ᱫᱚ ᱦᱩᱭᱩᱜ ᱠᱟᱱᱟ 69°3'-70° 4' ᱯᱩᱨᱩᱵᱽ ᱞᱚᱝᱜᱤᱪᱩᱰ ᱟᱨ  29°37'-30°21' ᱩᱴᱟᱹᱨ ᱞᱟᱴᱤᱪᱩᱰ ᱾ ᱱᱚᱣᱟ ᱦᱚᱱᱚᱛ ᱨᱮ ᱑ ᱴᱟᱝ ᱛᱚᱦᱥᱤᱞ ᱟᱨ ᱤᱨᱟᱹᱞ ᱜᱚᱴᱟᱝ ᱭᱩᱱᱤᱭᱚᱱ ᱠᱟᱣᱩᱱᱥᱤᱞ ᱢᱮᱱᱟᱜ-ᱟ ᱾ ᱱᱚᱣᱟ ᱡᱤᱞᱟᱹ ᱫᱚ ᱯᱟᱠᱤᱥᱛᱟᱱ ᱨᱮᱭᱟᱜ ᱨᱟᱡᱽᱜᱟᱲ ᱤᱥᱞᱟᱢᱟᱵᱟᱫᱽ  ᱠᱷᱚᱱᱟᱜ 541 km  ᱫᱟᱹᱠᱷᱤᱱ ᱯᱟᱹᱪᱷᱤᱢ ᱨᱮ, ᱟᱨ ᱠᱣᱮᱴᱟ ᱵᱟᱡᱟᱨ ᱠᱷᱚᱱᱟᱜ 245 km ᱯᱩᱨᱩᱵᱽ ᱨᱮ  ᱢᱮᱱᱟᱜ-ᱟ ᱾
ᱦᱚᱭ ᱦᱤᱥᱤᱫ
ᱵᱟᱨᱠᱷᱟᱱ ᱨᱮᱫᱚ ᱥᱤᱛᱩᱝ ᱨᱤᱛᱩ ᱨᱮ ᱫᱚᱢᱮ ᱞᱚᱞᱚᱣᱟ ᱟᱨ ᱨᱟᱵᱟᱝ ᱨᱤᱛᱩ ᱨᱮᱫᱚ ᱱᱟᱥᱮ ᱨᱟᱵᱟᱝ-ᱟ ᱾ ᱨᱟᱵᱟᱝ ᱨᱤᱛᱩ ᱟᱨ ᱱᱚᱨᱚᱲ ᱨᱤᱛᱩ ᱨᱮ ᱢᱮᱱᱢᱮ ᱯᱷᱮᱵᱽᱨᱩᱣᱟᱨᱤ ᱠᱷᱚᱱ ᱮᱯᱨᱤᱞ ᱦᱟᱹᱵᱤᱡ ᱱᱟᱥᱮ ᱟᱨ ᱚᱱᱟ ᱠᱷᱚᱱ ᱵᱟᱹᱲᱛᱤ ᱧᱚᱜ ᱮ ᱡᱟᱹᱲᱤᱭᱟ ᱾ ᱡᱟᱹᱯᱩᱫ ᱨᱤᱛᱩ ᱨᱮ ᱢᱮᱱᱢᱮ ᱡᱩᱱ ᱠᱷᱚᱱᱟᱜ ᱥᱮᱯᱴᱮᱢᱵᱚᱨ ᱨᱮᱫᱚ ᱫᱚᱢᱮ ᱮ ᱡᱟᱹᱲᱤᱭᱟ ᱾
ᱦᱚᱲ ᱞᱮᱠᱷᱟ
ᱱᱚᱰᱮ ᱵᱟᱹᱲᱛᱤ ᱨᱚᱲ ᱠᱟᱱ ᱯᱟᱹᱨᱥᱤ ᱫᱚ ᱦᱩᱭᱩᱜ ᱠᱟᱱᱟ ᱵᱟᱞᱚᱪᱤ ᱾ ᱥᱟᱢᱚᱴ ᱦᱚᱲ ᱠᱷᱚᱱᱟᱜ % ᱦᱚᱲ ᱱᱚᱣᱟ ᱯᱟᱹᱨᱥᱤ ᱠᱚ ᱨᱚᱲᱟ ᱾ ᱱᱚᱰᱮ ᱵᱟᱹᱲᱛᱤ ᱠᱚ ᱨᱚᱲ ᱠᱟᱱ ᱟᱨ ᱢᱤᱫᱴᱟᱝ ᱯᱟᱹᱨᱥᱤ ᱨᱮᱭᱟᱜ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱤᱱᱰᱚ-ᱟᱨᱭᱟᱱ ᱯᱟᱹᱨᱥᱤ ᱠᱷᱮᱛᱨᱟᱱᱤ ᱾ ᱵᱟᱨᱠᱷᱟᱱ ᱦᱚᱱᱚᱛ ᱨᱮᱫᱚ ᱯᱩᱱᱤᱭᱟᱹ ᱩᱬᱟᱹᱫᱤᱵᱟᱹᱥᱤ ᱢᱮᱱᱟᱜ ᱠᱚᱣᱟ ᱾ ᱩᱱᱠᱩ ᱠᱚᱫᱚ- 'ᱠᱷᱮᱛᱨᱟᱱ', 'ᱢᱟᱨᱤ', 'ᱦᱟᱥᱱᱤ' ᱟᱨ ᱵᱩᱡᱽᱫᱟᱨ ᱟᱹᱫᱤᱵᱟᱹᱥᱤ ᱾ ᱠᱷᱮᱛᱨᱟᱱ ᱠᱚᱭᱤᱡ ᱢᱩᱬᱩᱛ ᱦᱚᱲ ᱫᱚ ᱛᱩᱢᱟᱱᱫᱟᱨ ᱠᱚ ᱢᱮᱛᱟᱭᱟ ᱾ ᱟᱹᱛᱩ ᱨᱮᱱᱤᱡ ᱢᱩᱬᱩᱛ ᱫᱚ ᱣᱟᱫᱮᱨᱟ ᱠᱚ ᱢᱮᱛᱟᱭᱟ ᱾
ᱥᱮᱛᱮᱫ
ᱵᱟᱨᱠᱷᱟᱱ ᱡᱤᱞᱟᱹ ᱨᱮᱫᱚ ᱠᱚᱭᱞᱟ ᱟᱨ ᱡᱤᱯᱥᱚᱢ ᱢᱮᱱᱟᱜ-ᱟ ᱾ ᱱᱚᱰᱮ ᱠᱚᱭᱞᱟ ᱫᱚ ᱟᱹᱰᱤ ᱜᱟᱱ ᱵᱟᱹᱱᱩᱜ-ᱟ ᱾ ᱱᱚᱣᱟ ᱠᱚᱭᱞᱟ ᱞᱟ ᱠᱟᱛᱮ ᱵᱟᱹᱱᱤᱡᱽ ᱵᱮᱯᱟᱨ ᱠᱚᱫᱚ ᱵᱟᱝ ᱦᱩᱭ ᱠᱮᱭᱟ ᱾ ᱒᱐᱐᱑ ᱥᱟᱞ ᱨᱮ ᱢ᱾ᱰ ᱵᱨᱤᱴᱤᱥ ᱠᱚᱢᱯᱟᱱᱤ  ᱱᱚᱰᱮᱭ ᱥᱚᱨᱵᱷᱮ ᱞᱮᱜ-ᱟ ᱟᱨ ᱵᱷᱤᱴᱟᱠᱟᱨᱤ, ᱜᱚᱰᱟᱵᱽᱨᱟ ᱮᱢᱟᱱ ᱡᱟᱭᱜᱟ ᱠᱚᱨᱮ ᱥᱩᱱᱩᱢ ᱮ ᱧᱟᱢ ᱠᱮᱜ-ᱟ ᱾
ᱟᱡᱟᱨᱵᱟᱭᱡᱟᱱᱤ ᱯᱟᱹᱨᱥᱤ
ᱟᱡᱟᱨᱵᱟᱭᱡᱟᱱᱤ ᱥᱮ ᱟᱡᱟᱨᱤ ᱫᱚ ᱢᱤᱫ ᱛᱩᱨᱠᱤᱭᱟᱹ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱡᱟᱹᱥᱛᱤ ᱟᱡᱟᱨᱵᱟᱭᱡᱟᱱ ᱯᱨᱚᱡᱟᱛᱚᱱᱛᱨᱚ ᱨᱮᱠᱚ ᱨᱚᱲᱟ ᱾ ᱢᱩᱬᱩᱛ ᱫᱚ ᱟᱡᱟᱨᱵᱟᱭᱡᱟᱱ ᱨᱮᱠᱚ ᱨᱚᱲ ᱨᱮᱦᱚᱸ ᱮᱛᱚᱢᱼᱯᱟᱪᱮ ᱤᱨᱟᱱ, ᱛᱩᱨᱠᱤ, ᱥᱤᱨᱤᱭᱟ ᱟᱨ ᱟᱯᱷᱜᱟᱱᱤᱥᱛᱟᱱ ᱨᱮᱱ ᱛᱷᱚᱨᱟ ᱜᱟᱱ ᱦᱚᱲ ᱱᱚᱶᱟ ᱯᱟᱹᱨᱥᱤ ᱛᱮ ᱠᱟᱛᱷᱟ ᱠᱚ ᱨᱚᱲ ᱜᱮᱭᱟ ᱾ ᱯᱟᱹᱨᱥᱤ ᱫᱚ ᱮᱛᱚᱢ ᱟᱨ ᱠᱚᱧᱮ ᱱᱚᱶᱟ ᱵᱟᱨᱟᱭᱟ ᱪᱟᱸᱜᱟ ᱯᱟᱹᱨᱥᱤ ᱨᱮ ᱦᱟᱹᱴᱤᱧ ᱜᱟᱱᱚᱜᱼᱟ ᱾ ᱮᱛᱚᱢ ᱟᱡᱟᱨᱵᱟᱭᱡᱟᱱᱤ ᱫᱚ ᱟᱡᱟᱨᱵᱟᱭᱡᱟᱱ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱟᱨ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱮᱛᱚᱢ ᱟᱡᱟᱨᱵᱟᱭᱡᱟᱱᱤ ᱫᱚ ᱡᱚᱨᱡᱤᱭᱟ ᱟᱨ ᱨᱟᱥᱤᱭᱟ ᱨᱮᱱᱟᱜ ᱫᱟᱝᱜᱮᱥᱛᱟᱱ ᱨᱮᱦᱚᱸ ᱠᱚ ᱨᱚᱲᱟ ᱾ ᱟᱨ ᱠᱚᱧᱮ ᱟᱡᱟᱨᱵᱟᱭᱡᱟᱱᱤ ᱯᱟᱹᱨᱥᱤ ᱫᱚ ᱮᱛᱚᱢᱼᱯᱟᱪᱮ ᱤᱨᱟᱱ ᱨᱮᱠᱚ ᱨᱚᱲᱟ ᱾ ᱟᱡᱟᱨᱵᱟᱭᱡᱟᱱᱤ ᱯᱟᱹᱨᱥᱤ ᱫᱚ ᱟᱡᱟᱨᱵᱟᱭᱡᱟᱱ ᱨᱮ ᱥᱤᱨᱤᱞᱤᱠ ᱪᱤᱠᱤ ᱛᱮ ᱟᱨ ᱤᱨᱟᱱ ᱨᱮ ᱫᱚ ᱟᱨᱚᱵᱤᱠ ᱪᱤᱠᱤ ᱛᱮᱠᱚ ᱚᱞᱟ ᱾
ᱠᱟᱨᱟᱢ ᱵᱚᱝᱜᱟ ᱯᱟᱨᱟᱵᱽ
ᱠᱟᱨᱟᱢ/ᱠᱚᱨᱚᱢ ᱱᱚᱶᱟ ᱵᱚᱝᱜᱟ ᱵᱩᱨᱩ ᱯᱟᱨᱟᱵᱽ ᱫᱚ ᱪᱟᱥ ᱠᱷᱮᱛ ᱠᱚ ᱨᱟᱠᱟᱵᱽ ᱫᱮᱞᱟ ᱫᱮᱞᱤ ᱨᱟᱥᱠᱟ ᱛᱮ ᱟᱹᱛᱩ ᱦᱚᱲ ᱠᱚ ᱟᱱᱛᱮ ᱢᱟᱱᱟᱣ ᱦᱩᱭᱩᱜᱼᱟ ᱾ ᱠᱟᱨᱟᱢ ᱯᱟᱨᱟᱵᱽ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱡᱷᱟᱨᱠᱷᱟᱸᱰ, ᱢᱚᱫᱷᱭᱚᱯᱨᱚᱫᱮᱥ, ᱪᱷᱚᱛᱤᱥᱜᱚᱰ, ᱟᱥᱟᱢ, ᱳᱰᱤᱥᱟ ᱟᱨ ᱣᱚᱮᱥᱴ ᱵᱮᱸᱜᱚᱞ ᱯᱚᱱᱚᱛ ᱠᱚᱨᱮ ᱵᱟᱹᱲᱛᱤ ᱧᱮᱞ ᱧᱟᱢᱚᱜᱼᱟ ᱾ ᱱᱚᱶᱟ ᱵᱚᱝᱜᱟ ᱵᱩᱨᱩ ᱫᱚ ᱠᱟᱨᱟᱢ ᱵᱚᱝᱜᱟ ᱧᱩᱛᱩᱢ ᱛᱮ ᱵᱚᱝᱜᱟᱭᱟᱠᱚ, ᱫᱟᱲᱮ, ᱫᱷᱚᱱ ᱟᱨ ᱱᱟᱭ ᱱᱟᱯᱟᱭ ᱞᱟᱹᱜᱤᱫ ᱾ ᱠᱟᱨᱟᱢ ᱵᱚᱝᱜᱟ ᱫᱚ ᱠᱚᱨᱵᱟ, ᱵᱟᱤᱜᱟ, ᱵᱤᱧᱡᱷᱩᱣᱟᱨᱤ, ᱱᱟᱜᱯᱩᱨᱤ, ᱠᱚᱨᱛᱷᱟ, ᱠᱩᱰᱩᱢᱤ, ᱚᱨᱟᱶ, ᱢᱩᱸᱰᱟ, ᱥᱟᱱᱛᱟᱲ ᱟᱨ ᱟᱹᱰᱤ ᱞᱮᱠᱟᱱ ᱡᱟᱹᱛᱨᱤᱱ ᱦᱚᱲ ᱠᱚ ᱢᱟᱱᱟᱣᱼᱟ ᱾ ᱱᱚᱶᱟ ᱵᱟᱨᱟᱵᱽ ᱫᱚ ᱠᱩᱱᱟᱹᱢᱤ ᱨᱮᱭᱟᱜ ᱜᱮᱞ ᱢᱤᱫ ᱫᱤᱱ ᱨᱮ ᱵᱷᱟᱫᱚᱨ ᱵᱚᱝᱜᱟᱨᱮ ᱵᱚᱝᱜᱟᱭᱟ, ᱡᱟᱦᱟ ᱪᱤ ᱤᱸᱜᱨᱟᱡᱤ ᱵᱚᱝᱜᱟ ᱚᱜᱚᱥᱴ ᱟᱨ ᱥᱮᱯᱴᱮᱢᱵᱚᱨ ᱯᱟᱲᱟᱣᱚᱜᱼᱟ ᱾ ᱡᱩᱣᱟᱱ ᱠᱚᱲᱟ ᱠᱩᱲᱤ ᱟᱨ ᱟᱹᱛᱩ ᱦᱚᱲ ᱠᱚ ᱡᱚᱛᱚ ᱵᱤᱨ ᱪᱟᱞᱟᱣ ᱠᱟᱛᱮ ᱥᱟᱦᱟᱱ, ᱡᱚ ᱟᱨ ᱵᱟᱦᱟ ᱠᱚ ᱟᱹᱜᱩᱭᱟ ᱾ ᱱᱚᱶᱟ ᱠᱚᱫᱚ ᱡᱚᱛᱚ ᱵᱚᱝᱜᱟ ᱵᱩᱨᱩ ᱡᱷᱚᱜ ᱫᱚᱨᱠᱟᱨ ᱤᱫᱤ ᱠᱟᱛᱮ ᱞᱟᱜᱟᱣᱜᱼᱟ ᱾ ᱵᱚᱝᱜᱟ ᱵᱩᱨᱩ ᱛᱟᱭᱚᱢ ᱡᱚᱛᱚ ᱢᱮᱥᱟ ᱠᱟᱛᱮ ᱠᱚ ᱠᱟᱨᱟᱢ ᱮᱱᱮᱡ ᱥᱮᱨᱮᱧ ᱡᱚᱝᱟᱠᱚ ᱾ ᱟᱹᱛᱩ ᱡᱟᱠᱟᱛ ᱛᱮᱠᱚ ᱤᱱᱟᱹ ᱦᱤᱞᱚᱜ ᱫᱚ ᱮᱱᱮᱡ ᱥᱮᱨᱮᱧ ᱛᱮᱠᱚ ᱟᱫᱚᱲ ᱠᱟᱜᱼᱟ ᱾
ᱩᱱᱩᱫᱩᱜ
᱑ ᱠᱷᱟᱴᱚᱛᱮ ᱞᱟᱠᱪᱟᱨ,
᱒ ᱴᱷᱤᱠᱟᱹᱫᱷᱟᱨᱟ
᱓ ᱯᱟᱹᱛᱭᱟᱹᱣ ᱞᱮᱠᱟᱛᱮ
᱔ ᱠᱟᱦᱱᱤᱞᱮᱠᱟᱛᱮ,
᱕ ᱧᱮᱞᱡᱚᱝᱢᱮ
᱑ᱹ ᱠᱷᱟᱴᱚᱛᱮ ᱞᱟᱠᱪᱟᱨ ᱠᱟᱨᱟᱢ ᱵᱚᱝᱜᱟ ᱫᱚ ᱱᱟᱯᱟᱭᱛᱮ ᱟᱨ ᱥᱟᱨ ᱠᱚᱜᱼᱟ ᱪᱟᱥ ᱟᱨᱡᱟᱣ ᱠᱚ ᱤᱫᱤᱛᱮ ᱠᱷᱟᱹᱛᱤᱨ ᱠᱚ ᱵᱚᱝᱜᱟᱭᱟ ᱾ ᱟᱨᱮ ᱞᱮᱠᱟᱱ ᱪᱟᱥ ᱟᱱᱟᱡ ᱱᱚᱣᱟ ᱠᱷᱟᱹᱧᱪᱤ/ᱡᱷᱩᱰᱤ ᱨᱮ ᱡᱟᱣᱟ ᱚᱢᱚᱱ ᱚᱪᱚᱭᱟ, ᱚᱱᱟ ᱠᱚᱫᱚ ᱦᱩᱲᱩ, ᱜᱚᱦᱚᱢ, ᱡᱚᱱᱚᱬᱟ, ᱵᱷᱟᱹᱫᱟᱹᱭ ᱟᱨ ᱮᱢᱟᱱᱟᱜ ᱠᱚ ᱾ ᱠᱩᱲᱩ ᱦᱚᱯᱚᱱ ᱚᱱᱟᱠᱚ ᱗ᱼ᱙ ᱫᱤᱱ ᱫᱷᱟᱹᱨᱤᱡ ᱠᱚ ᱡᱚᱜᱟᱣ ᱡᱚᱛᱚᱱᱟ ᱾ ᱠᱟᱨᱟᱢ ᱵᱚᱝᱜᱟ ᱨᱮᱫᱚ ᱠᱩᱲᱤ ᱦᱚᱯᱚᱱ ᱜᱮ ᱢᱟᱬᱟᱝ ᱛᱮᱠᱚ ᱥᱚᱡᱚᱜ ᱟᱨ ᱵᱚᱝᱜᱟ ᱞᱟᱹᱜᱤᱫ ᱡᱚᱛᱚᱣᱟᱜ ᱠᱚ ᱡᱩᱜᱟᱹᱲ ᱜᱚᱫᱟ ᱾ ᱢ ᱟᱱᱟᱣ ᱵᱟᱛᱟᱣ ᱨᱮᱭᱟᱜ ᱠᱟᱹᱢᱤ ᱦᱚᱨᱟ, ᱟᱹᱛᱩ ᱦᱚᱲ ᱛᱮ ᱵᱤᱨ/ᱵᱩᱨᱩ ᱛᱩᱢᱫᱟᱜ ᱟᱨ ᱴᱟᱢᱟᱠ ᱨᱩᱨᱩᱛᱮᱠᱚ ᱪᱟᱞᱟᱜᱼᱟ ᱟᱨ ᱠᱟᱨᱟᱢ ᱫᱟᱨᱮ ᱨᱮ ᱵᱚᱝᱜᱟ ᱵᱩᱨᱩ ᱠᱟᱛᱮ ᱠᱟᱨᱟᱢ ᱰᱟᱹᱨ ᱛᱮᱫ ᱢᱟᱜ ᱟᱹᱜᱩᱭᱟᱠᱚ ᱟᱨ ᱚᱱᱟ ᱠᱟᱨᱟᱢ ᱰᱟᱹᱨ ᱨᱮᱠᱚ ᱵᱚᱝᱜᱟ ᱵᱩᱨᱩᱭᱟ ᱾ ᱚᱱᱟ ᱠᱟᱨᱟᱢ ᱰᱟᱹᱨ ᱫᱚ ᱰᱟᱺᱜᱩᱣᱟᱹ ᱠᱩᱲᱤ ᱠᱚ ᱟᱹᱜᱩᱭᱟ, ᱡᱟᱦᱟᱸᱭ ᱠᱟᱨᱟᱢ ᱵᱚᱝᱜᱟ ᱥᱮᱨᱮᱧᱟᱭ ᱾  ᱚᱱᱟ ᱛᱟᱭᱚᱢ ᱠᱟᱨᱟᱢ ᱰᱟᱹᱨ ᱠᱚ ᱟᱹᱜᱩᱜᱼᱟ ᱟᱨ ᱟᱹᱛᱩ ᱨᱮᱭᱟᱜ ᱴᱷᱟᱹᱣ ᱟᱠᱟᱱ ᱵᱚᱝᱜᱟ ᱡᱟᱭᱜᱟᱨᱮ ᱵᱤᱫᱩᱜᱼᱟ ᱾ ᱵᱚᱝᱜᱟ ᱴᱷᱟᱶ ᱨᱮᱫᱚ ᱜᱮᱡ ᱜᱩᱨᱤᱡ ᱠᱟᱛᱮ ᱵᱟᱦᱟ ᱟᱱᱛᱮ ᱠᱚ ᱪᱚᱨᱚᱠ ᱜᱮᱠᱚ ᱥᱟᱡᱟᱣ ᱠᱟᱜᱼᱟ ᱾ ᱟᱹᱛᱩ ᱜᱚᱨᱟᱢ ᱱᱟᱭᱠᱮ ᱵᱟᱵᱟ ᱡᱟᱦᱟᱸᱭ ᱠᱟᱨᱟᱢ ᱮ ᱵᱚᱝᱜᱟᱭᱟ ᱩᱱᱤᱫᱚ ᱵᱚᱝᱜᱟ ᱥᱮᱨᱣᱟᱠᱚ ᱟᱱᱛᱮ ᱵᱚᱝᱜᱟ ᱟᱭ ᱫᱷᱚᱱ ᱠᱚ ᱟᱨ ᱱᱟᱭ ᱱᱟᱯᱟᱭ ᱨᱮ ᱛᱟᱦᱮᱱ ᱞᱟᱹᱜᱤᱫ ᱾ ᱥᱤᱢ ᱠᱚ ᱵᱚᱝᱜᱟ ᱠᱟᱛᱮ ᱢᱟᱭᱟᱢ ᱠᱚ ᱚᱱᱟ ᱠᱟᱨᱟᱢ ᱰᱟᱹᱨᱮᱭ ᱮᱢᱟ ᱾ ᱵᱟᱠᱷᱮᱬ ᱡᱷᱚᱜ ᱟᱹᱛᱩ ᱦᱚᱲ ᱦᱚ ᱥᱟᱶᱨᱮ ᱠᱚ ᱵᱟᱠᱷᱮᱬᱟ ᱟᱹᱛᱩ ᱠᱚ ᱵᱷᱟᱹᱞᱟᱹᱭ ᱞᱟᱹᱜᱤᱫ,ᱦᱚᱱ ᱜᱟᱬᱟ ᱤᱫᱤᱠᱟᱛᱮ ᱟᱨ ᱡᱚᱛᱚᱣᱟᱜ ᱨᱮᱭᱟᱜ ᱥᱟᱨᱠᱚᱜ ᱥᱟᱹᱜᱩᱱ ᱠᱚᱜ ᱢᱟ ᱢᱮᱱᱛᱮ ᱾ ᱵᱚᱝᱜᱟ ᱫᱚᱥᱟᱨ ᱦᱤᱞᱚᱜ ᱫᱚ ᱚᱱᱟ ᱠᱟᱨᱟᱢ ᱰᱟᱹᱨ ᱱᱟᱹᱭ/ᱜᱟᱰᱟ ᱫᱟᱜ ᱨᱮᱠᱚ ᱟᱹᱛᱩ ᱦᱚᱲ ᱛᱮᱠᱚ ᱟᱹᱛᱩᱜ ᱜᱚᱫ ᱠᱟᱜᱼᱟ ᱾
᱒ᱹᱴᱷᱤᱠᱟᱹ ᱫᱷᱟᱨᱟ ᱠᱟᱨᱟᱢ ᱵᱚᱝᱜᱟ ᱯᱟᱨᱟᱵᱽ ᱫᱚ ᱵᱚᱫᱚ ᱮᱠᱟᱫᱩᱥᱤ ᱠᱩᱱᱟᱹᱢᱤ ᱨᱮᱭᱟᱜ ᱜᱮᱞᱢᱤᱫ ᱫᱤᱱ ᱨᱮᱠᱚ ᱢᱟᱱᱟᱣᱼᱟ (ᱚᱜᱚᱥᱴᱼᱥᱮᱯᱴᱮᱢᱵᱚᱨ)ᱹ ᱠᱟᱨᱟᱢ ᱫᱟᱨᱮ, ᱥᱟᱬᱮᱥ ᱛᱮᱫᱚ ᱱᱟᱩᱠᱞᱤᱟ ᱯᱟᱨᱵᱷᱤᱯᱷᱚᱞᱤᱟ ᱠᱚ ᱢᱮᱛᱟᱜᱼᱟ, ᱱᱚᱣᱟ ᱜᱮ ᱵᱚᱝᱜᱟ ᱵᱩᱨᱩ ᱡᱷᱚᱜ ᱠᱚ ᱵᱮᱵᱷᱟᱨᱟ ᱾ ᱠᱟᱨᱟᱢ ᱵᱚᱝᱜᱟ ᱵᱩᱨᱩ ᱞᱟᱹᱜᱤᱫ ᱛᱮ ᱜᱮᱞ ᱟᱨᱵᱟᱜᱝᱠᱷᱟᱱ ᱜᱮᱞᱵᱟᱨ ᱫᱤᱱ ᱢᱟᱬᱟᱝ ᱠᱷᱚᱱ ᱠᱚ ᱠᱩᱲᱟᱹᱣ ᱥᱚᱡᱚᱜᱼᱟ ᱾ ᱟᱨᱮ ᱞᱮᱠᱟᱱ ᱪᱟᱥ ᱟᱱᱟᱡ ᱱᱚᱣᱟ ᱠᱷᱟᱹᱧᱪᱤ/ᱡᱷᱩᱰᱤ ᱨᱮ ᱡᱟᱣᱟ ᱚᱢᱚᱱ ᱚᱪᱚᱭᱟ ᱾ ᱚᱱᱟᱠᱚᱫᱚ ᱦᱩᱲᱩ, ᱜᱚᱦᱚᱢ, ᱡᱚᱱᱚᱬᱟ, ᱢᱩᱜᱽ, ᱨᱟᱵᱲᱟ ᱟᱨ ᱮᱢᱟᱱᱟᱜᱠᱚ ᱾ ᱠᱩᱲᱤᱠᱚ ᱚᱱᱟ ᱟᱱᱟᱡ ᱡᱟᱝ ᱫᱚ ᱗ᱼ᱙ ᱫᱤᱱ ᱫᱷᱟᱹᱨᱤᱡ ᱠᱚ ᱡᱚᱜᱟᱣ ᱡᱚᱛᱚᱱᱟ ᱾
ᱠᱟᱨᱟᱢ ᱵᱚᱝᱜᱟ ᱫᱤᱱ ᱨᱮᱭᱟᱜ ᱥᱮᱛᱟᱜ ᱨᱮ ᱠᱩᱲᱤ ᱦᱚᱯᱚᱱ ᱫᱚ ᱰᱷᱤᱸᱠᱤ ᱨᱮ ᱟᱨ ᱩᱠᱷᱩᱲᱨᱮ ᱪᱟᱣᱞᱮᱭᱟᱜ ᱦᱚᱞᱚᱝ ᱠᱚ ᱵᱮᱱᱟᱣᱼᱟ ᱾ ᱚᱱᱟ ᱫᱚ ᱵᱚᱝᱜᱟ ᱞᱟᱹᱜᱤᱫ ᱵᱮᱵᱷᱟᱨᱚᱜᱼᱟ ᱟᱨ ᱯᱤᱴᱷᱟᱹ ᱞᱮᱴᱚ ᱮᱢᱟᱱ ᱵᱮᱱᱟᱣ ᱠᱟᱛᱮ ᱦᱟᱯᱟᱹᱴᱤᱧ ᱡᱚᱢᱟᱠᱚ ᱾